ކަލާޔާނުލާ ދިރުމެއްނެތެވެ. (18) – Esfiya\n“މަންމަ ސުދާއަށް ވިސްނައިދީބަލަ. ސުދާއަށް ވިސްނައިދީ ދީ އަހަރެން ވަރުބަލިވެއްޖެ.” ޒަވީންގެ އަޑުގައި ރިހުމެއްވާކަން މާނާއަށް އެނގެއެވެ. ޒަވީން އަކީ އޭނާ ބަނޑުއަޅާވިހޭ މައިމީހާ ނޫނަސް ދަރިއެއްގެ މަޤާމު އޭނާ ޒަވީންއަށް ދެއެވެ.\n“މަންމަ ވިސްނައިދޭނަން. މި ކައިވެނި ދެމިގެން މިދަނީ ހަމަ ޒަވީންގެ ކެއްތެރިކަމުން. އެކަން މަންމަ ހަނދާންނައްތައެއް ނުލަން. ދަރިފުޅުމެން ދެކުދިންގެ ކައިވެނި އަބަދުވެސް ދަމަހައްޓަވާތޯ މަންމަ ދުޢާ ކޮށްދޭނަން.” މާނާ ހިތްދަތިވި ވަރުން ވާހަކަ ދައްކަން އުދަނގޫވިއެވެ. އަދި އެއަށްވުރެ ސުދާއަށް ވިސްނައިދޭން އުދަނގޫވާނެކަން މާނާއަށް އެނގެއެވެ.\nމާނާ ގޭތެރެއަށް ވަންއިރު ސަލަފް އޮފީހުން އައިސް ވަންނަނީއެވެ. މާނާ ފުރަތަމަ ހިނގައިގަތީ ސަލަފް އާ ދިމާލަށެވެ. ސަލަފް ކޮޓަރިއަށް ވަން ފަހަތުން މާނާ އެތެރެއަށް ވަދެ ސަލަފް ކައިރިން ކާން އައުމަށް ބުނެލިއެވެ. ސަލަފް އެއްޗެހި ބަދަލުކޮށްލައިގެން ކާން ވަންއިރު މާނާ އިނީ މޭޒުދޮށުގައެވެ. ސަލަފް އިށީދެ ކާންފެށިއިރުވެސް މާނާ ކާން ފަށާކަށް ނޫޅެއެވެ. އަދި ސުދާ އާއި ޒަވީން ކެއުމުގައި ބައިވެރިވާ ތަނެއް ނުފެނެއެވެ. ސަލަފް ފުންކޮށް މާނާގެ މޫނަށް ބަލާލިއިރު މާނާ އިނީ ކަމަކާ ވިސްނަންކަން ނަގައިގަނެވުނެވެ.\n“މަންމާ! ކިހިނެއްވީ؟” ސަލަފް މާނާގެ އަތުގައި ހިފާލިއެވެ. މާނާ އިސްއުފުލާ ބަލާލުމަށްފަހު އިސްއޮބާލިއެވެ.\n“އަހަރެން ހިތަށް އަރާ އަހަރެންގެ ދަރިންނަށް ވިސްނޭނީ ކޮން ދުވަހަކުންބާއޭ. އެހެރީ ސުދާ އުޅޭގޮތް. ޒަވީންގެ ބަހެއް ޤަބޫލެއް ނުކުރޭ. އޮފީސް ކަންތަކަށް ނޫން އެހެން ކަމަކަށް ފަރުވާއެއް ނުބަހައްޓާ. ދެން ތިހުރީ ސަލަފް. ތިންބެއިން ތެރެއިން އެންމެ ދޮށީ މީހާ ކަމުގައިވިއަސް ދިރިއުޅުމާ ދޭތެރޭ ވިސްނާލާނެ ވަގުތެއް ނުވޭ. އުމުރު ހުސްވެގެން ތިޔަދަނީ ވިޔަފާރީގައި. ދިރިއުޅުމާ ދޭތެރޭ ވިސްނާނީ ކޮންއިރަކު؟ އަހަރެމެން އިންސާނުން ދުނިޔެއަށް ފޮނުވީ ވަރަށް މާތް މަޤްސަދެއްގައި. އެއީ އަހަރެމެން މިދުނިޔެއާ ވަކިވެގެން ދާއިރު އަހަރެމެންގެ ނަމާ ނަސްލު ދިރުވަން އިތުރު ބަޔަކު އުފަންކުރަން. ސަލަފް މިކަންކަމާ ވިސްނައިނުލަންތަ؟ ސަލަފް ތިހެން ހުއްޓާ ޔޫއާން ދިރިއުޅުމެއް ފަށާތަން ފެންނާނީ.” މާނާ ސަލަފްގެ މޫނަށް ބަލާލިއެވެ. މަންމަގެ ދެލޮލުގައި ސަލަފްއަށްޓަކައި ކުރާ އުއްމީދުތަކެއްވާކަން ސަލަފް ދެނެގަތެވެ.\n“މަންމައަށް އަހަރެން ވަރަށް އުފާވެރި ޚަބަރެއް ދީފާނަން. އަހަރެން ކައިވެންޏަކާ ދޭތެރޭ ވިސްނަން. އިރާދަކުރެވިއްޔާ މިގެއަށް ވަރަށް އަވަހަށް އަހަރެންގެ އަންހެނުން އަންނާނެ.” ސަލަފް ހިނިތުންވެފައި މާނާއަށް ބަލާލިއިރު މާނާގެ މޫނުވަނީ އަލިވެ އުޖާލާވެފައެވެ. އުފާވެރިކަން އެ މޫނުމަތިން ފެންނަމުން ދިޔައިރު އެކަމުގެ ހެއްކެއް ގޮތުން އުފާވެރިކަމުގެ ކަރުނަތައް ދިޔައީ ޖަމާވަމުންނެވެ.\n“އެހެންތަ؟ މަންމައަށް ޤަބޫލެއްވެސް ނުކުރެވޭ. ސަލަފް އިންނަން އުޅެނީ ކޮންކުއްޖަކާ. މަންމައަށް ދައްކާލަން ގެންނަންވީނުން.“\n“މަންމައަށް ދައްކާނަން ކައިވެނި ކުރާ ރޭ. އޭގެ ކުރިން ބާއްވާނީ ސިއްރެއްގެ ގޮތުގައި.” ސަލަފް ބޭނުންވީ މަންމައަށް އިތުރު އުފާވެރިކަމެއް ދޭށެވެ.\n“ކައިވެނި ކުރަނީ ކިހާ ތާކު؟” މާނާ އަހާލިއެވެ.\n“ވަގުތު އައިސްޖެހުމުން ހުރިހާ އެއްޗެއްވެސް މަންމައަށް އެނގޭނެ.” ސަލަފް ބުނެލިއެވެ. މާނާ އުފަލުން އިނދެ ސަލަފްއާއެކު ކައި ނިންމާލިއެވެ.\nއެމެޖެންސީ ރޫމްގެ ދޮރު ހުޅުވާލުމުން ޝާޔާ އާއި އީރާ އެކުއެކީ އެދިމާލަށް ދިޔައެވެ. ދޮރު ހުޅުވާފައި ނިކުމެ ޑޮކްޓަރު އެދުނީ ވަކިން ބައްދަލުކުރަން ބޭނުންވާ ވާހަކަ އާއި ޑޮކްޓަރު ބައްލަވާ ކޮޓަރިއަށް އައިސް ދިނުމަށެވެ. ޝާޔާ އާއި އީރާ ޑޮކްޓަރުގެ ފަހަތުން ކޮޓަރިއަށް ވަނުމުން ޑޮކްޓަރު ވާހަކަ ފެށިއެވެ.\n“މިތަނަށް ގެނައި ވަރަށްވުރެ މިހާރު ޕޭޝައެންޓް ރަނގަޅު. ލޭގެ ޕްރެޝަރުވެސް އަންނަނީ ކޮންޓްރޯލްވަމުން. މިއީ ކުޑަ ސްޓްރޯކެއް. ލޭގެ ޕްރެޝަރު މަތިވެގެން ގޮސް ދިމާވި ކަމަކަށްވާތީ އަޅުގަނޑު ބަލިމީހާގެ އެހީތެރިންނަށް ދޭން އޮތް އިރުޝާދަކީ ބަލިމީހާ ހިތްހަމަޖައްސައިގެން ގެންގުޅޭށޭ. ލޭގެ ޕްރެޝަރު މަތިވެދާނެ މާބޮޑަށް ކަމަކާ ވިސްނައިގެންވެސް. އަނީސާ އަކީ ކުރިންވެސް ހިތުގެ މައްސަލަ ހުރުމާއެކު ނޭވާހިއްލާ ބަލި ހުންނަ މީހެއް. އޭގެތެރެއަށް އިތުރު ރިސްކެއް މިއައީ.“ ޑޮކްޓަރު އޭގެ އިތުރުން ވަރަށް ބައިވަރު މައުލޫމާތު ދިނެވެ.\n“މަންމަ އާ ބައްދަލުކުރެވޭނީ ކިހާއިރަކުންތޯ؟” މަންމަ ދެކިލަން ކެއްމަދުވެފައި އިނުމުން ފުރަތަމަވެސް ޝާޔާއަށް އަހާލެވުނީ އެހެންނެވެ.\n“މިހާރުވެސް ބައްދަލުކުރަންވީ. އެކަމަކު ބުނަން އަނީސާ ހިންހަމަނުޖެހޭ އަދި ދެރަވާވަރުގެ ވާހަކައެއް އޭނާގެ ކުރިމަތީ ދައްކައިގެން ނުވާނެ. ބަލިމީހާއަށްވުރެ އެހީތެރިންގެ ހިތްވަރު ޖެހޭނެ ގަދަވާން. ބަލިމީހާ ކުރިމަތީ ރޮއިގެން ނުވާނެ.“ ޑޮކްޓަރު މިފަހަރު އިރުޝާދާއެކު ދިނީ ކުޑަ އިންޒާރެކެވެ. ދެލޯ ފޮހެލަމުން ޑޮކްޓަރުގެ ކޮޓަރިން ނިކުމެވުނުތަނާއި އަނެއްކާވެސް ޝާޔާއަށް ރޮވުނެވެ.\n“ދޮންތާ. ހުއްޓާލަބަލަ. މަންމަ ކައިރިއަށް ދާއިރު ރޮއިފައި ހުރިކަން އެނގުނީމައި މަންމަ ވަރަށް ދެރަވާނެ.” އީރާ ހީކުރިވަރަށްވުރެ ހިތްވަރު ގަދައެވެ. ކަރުނަތައް އޮއްބާލައިގެން ޝާޔާއަށް ހިތްވަރު ދެމުން ދިޔައިރު އޭނާވެސް ހުރީ މަންމައާމެދު ކަންބޮޑުވެފައެވެ. އަދި މިއަދު ޝަހުދުގެ ފަރާތުން ދިމާވި ކަންތައްތަކުގެ ސަބަބުން އިތުރަށް މާޔޫސްވެފައެވެ.\n“އަހަރެން މަންމަގެ ކުރިމައްޗަށް ދާނީ ކޮންމޫނަކައިގެން. މަންމަ އެހާލުގައި އެއޮތީ އަހަރެންގެ ސަބަބުން. މަންމައަށް އަހަރެންގެ ކުށެއް ނެތްކަން އަންގައިދެވުނު ނަމަ.” ޝާޔާ ގިސްލަމުން އެތަނުގައި ހުރި ގޮނޑިއެއްގައި އިށީނެވެ. އީރާ ޝާޔާ އާ ޖެހިގެން އިށީންނަމުން ދެއަތުން ޝާޔާގެ މޫނުގައި ހިފަހައްޓާލިއެވެ.\n“ނުރޮއި ހުއްޓާލާ. މަންމަ ރަނގަޅުވީމާ މަންމައަށް ވިސްނައިދޭނީ. މަންމަ ދޮންތައަށް އިތުބާރު ކުރާނެ. ދޮންތަ ކުށެއް ނުކުރާއިރު އަމިއްލަ ނަފްސު ކުށްވެރި ނުކުރޭ. އިރާދަކުރެއްވިއްޔާ ހުރިހާ ކަމެއްވެސް ރަނގަޅުވާނެ.“ އީރާ ދިން ހިތްވަރުގެ ސަބަބުން ޝާޔާ ހަމަޔަކަށް އެޅުނެވެ.\nސަލަފްއަށް ހޮސްޕިޓަލުގެ މުވައްޒަފެއްގެ ފަރާތުން އަނީސާ އެޑްމިޓްކޮށްފައިވާކަން އެނގުމުން އަވަސްވެގަތީ ހޮސްޕިޓަލަށް ދިއުމަށެވެ. ގެއިން ނިކުންނަމުން ގަޑި ބަލާލިއިރު މެންދަމު ބާރަގަޑި ބައިވަނީއެވެ. ސަލަފް ކާރު ޕޯޓިކޯގައި މަޑުކުރުމުން ސަލަފްއަށް ޚަބަރު ދިން މުވައްޒަފު ސަލަފްގެ ކައިރިއަށް ގޮސް އަނީސާ އޮތް ވޯޑުގެ ނަންބަރު ދިނެވެ. ވޯޑަށް ވަނުމުގެ ކުރިން ސަލަފް ކައުންޓަރު ކައިރީ ހުއްޓި ވާހަކަތަކެއް ދެއްކުމަށްފަހު ވޯޑަށް ދިޔައެވެ.\nހަމަހިމޭންކަން ވެރިވެފައިވާ ވޯޑުގައި ތިބި ހުރިހާ ބަލިމީހުންތިބީ ނިދާފައެވެ. އެހީތެރިންވެސް ތިބީ އެނދުގައި ބޯއަޅާލައިގެން ނޫނީ ގޮނޑީގައި އެއިންގޮތަށް ތިބެ ނިދިފައެވެ. ސަލަފް ފަރުވާތެރިވެ ހިނގަމުންދިޔައީ ޓައިލްސްމަތީ އަޅާ ފިޔަވަޅުތަކުގެ އަޑު ސިއްރުވާނެހާ މަޑުންނެވެ. ސަލަފްއަށް އަނީސާ އޮތް އެނދާ ހަމަޔަށް ދެވުނު އިރު އަނީސާގެ އެއްފަރާތުގައި އީރާ އަނެއްފަރާތުގައި ޝާޔާ ތިއްބެވެ. އަނީސާ އޮތީ ނިދާފައެވެ. ސަލަފް ހުއްޓުނުތަން ފެނި އީރާއަށް ތެދުވެވުނެވެ. އީރާ އަށް އައި ބަދަލުފެނި ޝާޔާ ފަސްއެނބުރި ބަލާލިއިރު ދާދި ކައިރީ ހުރި ސަލަފް ފެނި މޫނު އަނެއްފަރާތަށް އަނބުރާލެވުނެވެ.\n“މަންމަ ކޮންއިރަކު އެޑްމިޓްކުރީ؟” ސަލަފް ދެޖީބަށް އަތްޖަހާލަމުން ވާހަކަ ދެއްކީ ވަރަށް އާދައިގެ ގޮތަކަށެވެ.\n“ހަތްގަޑިބައިވަނިކޮށް.” ސަލަފްގެ ސުވާލަށް ޖަވާބުދިނީ އީރާއެވެ. އެއީ ސަލަފް އުއްމީދު ކުރި ގޮތެއް ނޫނެވެ. ޝާޔާ އާ އެހާ ކައިރީ ހުރެ އެހެން އަހާލުމުން ޝާޔާގެ ފަރާތުން ރައްދު ދޭނެކަމުގައި އޭނާއަށް އުއްމީދުކުރެވުނެވެ.\n“މަންމަގެ ހުރިހާކަމެއްވެސް އަހަރެން ބަލަހައްޓާނަން. ދެމީހުން ގެއަށް ގޮސް އަރާމުކޮށްލަންވީނު. އަހަރެން އަނީސައްތަ ބަލަން ބަޔަކު ހަމަޖައްސާނަން. އެމީހުން ހުރިހާ ކަމެއްވެސް ކޮށްދޭނެ. ކުރީ ފަހަރެކޭ އެއްގޮތަށް ހޮސްޕިޓަލުގެ ފީތަކާއި ބޭސްސިޓީތަކާއި އަހަރެން ހަވާލުވާނަން.” ސަލަފް ބުނެލިއެވެ. އީރާއަށް އެކަމަށް ދޭނެ ޖަވާބެއް ނޭނގުނެވެ. ޝާޔާގެ މޫނަށް ބަލާލެވުނީ ބުނަންވީ ކީކޭހޭ އަހާފަދަ ނަޒަރަކުންނެވެ.\n“ސަލަފް. ކުރީފަހަރު ސަލަފް ދެއްވި އެހީއަށް އާއިލާގެ ފަރާތުން އަހަރެން ޝުކުރު އަދާކުރަން. އެކަމަކު މިފަހަރު އަހަރެން ހުރިހާ ކަމެއް ބަލަހައްޓާނަން. މަންމަ ކައިރީ މަޑުކުރާނީ އަހަރެން. އަހަރެން ބޭނުމެއް ނޫން އިތުރުބަޔަކު ލައްވާ އެ ޒިންމާ އުފުލާކަށް. ސަލަފް މަންމަގެ ހާލުބަލަން އައީތީ ޝުކުރިއްޔާ. މިފަހަރު ސަލަފްގެ އެހީއެއް ބޭނުމެއް ނޫން.” ޝާޔާ ރުންކުރުގޮތަކަށް އެހެން ބުނުމުން ސަލަފްގެ ހިތަށް އަނިޔާވިއެވެ. މި ނޫނީ ދުވަހަކުވެސް އޭނާ ދޭން ނިންމި އެހީއެއް ނުހިފާފައެއް ނެތެވެ.\n“ޝާޔާ ކިހިނެއް ހުރިހާ ކަމެއް މެނޭޖުކުރާނި. ޝާޔާ މިއަދު އައީ ވަޒީފާއިން ރިޒައިންކޮށްފައި.އަހަރެން ހެޔޮހިތުން އެއްޗެއް ދޭން ބޭނުންވާއިރު އޭގައި ނުހިފާ އަނބުރާ ރައްދު ތިކުރީ ޝާޔާގެ މޮޔަކަމުން.” ސަލަފް އާއި ޝާޔާގެ މެދުގައި ބަހުސް ހޫނުވަމުން ދިޔައިރު އީރާ އެތަނުގައި ނުހުރެ އަވަހަށް ބޭރަށް ނިކުތެވެ.\n“ސަލަފްގެ އިޙްސާން ތެރިކަމާއި ދީލަތިކަން އެއްފަރާތުގައި ބާއްވާ. ދެއްކުންތެރި ވާންވެގެން އަހަރެން ފަޟީހަ ކުރުމަށްފަހު މާތްމީހަކަށް ވާންވެގެން މިތަނަށް ތިއައީ ސަލަފް ހީކުރީތަ އަހަރެން އެއްބަސްވާނެއޭ. ނޫނީ ފައިސާއަށް ހެއްލޭނެއޭ. ސަލަފް ހިތުގެ ނިޔަތެއް އަހަންނަކަށް ނޭނގޭ. އެކަމަކު އަހަރެން ހިތުގައި ފައިސާ އާއި ހެދި ދަހިވެތިކަމެއްނެތް. އަހަރެން ސަލަފްގެ އޮފީހުގައި މަސައްކަތް ކުރީ ސަލަފްއަކީ މުއްސައްޖަކަށް ވާތީއެއް ނޫން. އަހަރެން ދުވަހަކުވެސް މަސައްކަތެއް ނުކުރަން އަހަރެންގެ ރީތިކަން ދައްކައިގެން ސަލަފްގެ ހިތް ލަންބުވާކަށް.އަހަރެން ތިޔަ އޮފީހަށް ވަނީ ދާއޮހޮރުވައިގެން ހަލާލުގޮތުގައި ފައިސާ ހޯދުމުގެ ނިޔަތުގައި. އެކަމަކު އޭގެ ބަދަލުގައި އަހަންނަށް ލިބުނީ ވަރަށް ހުތުރު ނަމެއް.” ޝާޔާ ދެރަވެފައި ހުރިވަރުން މާކުރިން ސުދާ އެއްދުވަހު ކީ އެއްޗެހި މަތިން ހަނދާން އާވަމުން ދިޔައެވެ. އެދުވަހު ސުދާ އޭނާއަށް އޮފީހުން ވަކިވާށޭ ކިޔައި ދިން އިންޒާރުތައް މަތިން ހަނދާންނެތިފައިވަނިކޮން މި ދިމާވި ހާދިސާއަށްފަހު އެހުރިހާ ކަމެއް ދެންމެ ވީކަމެއްހެން ހަނދާންވަމުން ދިޔައެވެ.\n“ޝާޔާ ކީކޭ ތިކިޔަނީ..ދުވަހަކުވެސް އަހަރެން ތިކަހަލަ އެއްޗެއް ބުނިންތަ؟ އަހަރެން އެންމެ ފުރަތަމަ ދުވަހުވެސް އެހީދިނީ އަމިއްލަ ޒަމީރު އެކަމަށް ކިޔަން ފެށުމުން. އަހަރެމެން ދެމީހުންގެ މެދުގައި ވަރަށް ބޮޑު މިސްއަންޑަސްޓޭންޑިންތަކެއް ވާކަން އެނގޭ. އަހަރެން މިއައީ އެކަމަށް ހައްލު ގެންނަން. ޝާޔާ ހީވިއަސް ފޮޓޯތަކަކީ އަހަރެން ނެގުވި އެއްޗެއް ނޫން. އެއީ ހަނާ ކުރި ކަމެއް. އަހަންނަށް ހީވަނީ ޝާޔާގެ މަޤާމާއި މުސާރަ ބޮޑުވެގެން އެކަމުގެ ހަސަދަ އޭނާގެ ހިތުގައި އޮންނަނީހެން.އަހަންނަށް އެކަން މިއެނގުނީ މިރޭ. ޝާޔާ ބޭނުންނަމަ އަހަރެން ވަޒީފާ އަނބުރާ ދީފާނަން.” ސަލަފް ގެ ފަރާތުން އިވުނު ހަޤީޤަތް ޝާޔާއަށް ޤަބޫލެއް ނުކުރެވެއެވެ.\n“އަހަރެން ދައްކާވާހަކަ ޤަބޫލުކުރޭ. ޝާޔާ ބޭނުން ނަމަ އަހަރެން މިކަން ސާބިތުކޮށްދީފާނަން. ކުރިންވެސް އަހަރެން ބުނި ފަދައިން މިފަހަރުވެސް މިބުނަނީ. އަހަރެން ޝާޔާއަށް ދެރަގޮތެއް ނުހަދާނަން.އަހަންނަކީ ޝާޔާ ހީކުރާ ކަހަލަ ގޯސްމީހެއް ނޫން.” ސަލަފްގެ މޫނަށް ޝާޔާ ބަލާލިއެވެ. ކުރިން ދުވަހަކުވެސް ޝާޔާއަށް ސަލަފްގެ މޫނުމަތިން ނުފެންނަ ސިފަތަކެއްމިވަގުތު ފެނިގެން ދިޔައެވެ. ހިތްތިރިކަމާއި މަޑުމައިތިރިކަން ދަސްކުރަންވީ ސަލަފްގެ ކިބައިންނެވެ.\nދެމީހުންގެ މެދަށް ހިމޭންކަން އައެވެ. ދުލުން އެންމެ ލަފްޒެއްވެސް ނުބުނެ އެކަކު އަނެއްކަކަށް ބަލަން ހުރެވުނެވެ. ދެހިތުގެ މެދުގައި އެހެން އިޙްޞާސެއް ކުޅެލިއެވެ. ސަލަފް ބަލަން ފެށިގޮތުން ޝާޔާއަށް އިސްޖަހާލަން މަޖުބޫރުވިއެވެ. ސަލަފް ދެއްކި ވާހަކަ އޭނާގެ ސިކުނޑީގައި އެނބުރެމުން ދާތީ ވަކިގޮތެއް ނިންމަން މިވަގުތު އުދަނގޫވެއެވެ.\n“ސަލަފްގެ ވާހަކަ އަހަރެން ޤަބޫލުކޮށްފިން. އަހަންނަށް ސަލަފް ހިތްދަތިވާފަދަ ބަހެއް ބުނެވިފައިވާނަމަ މަޢާފަށް އެދެން..ސަލަފްގެ ހެޔޮކަން އަހަރެން އަގުވަޒަން ކުރަން.އެކަމަކު އަހަރެން ބޭނުމެއް ނޫން އަހަރެމެންގެ ހުރިހާ ތަކުލީފްތަކެއް ސަލަފްގެ ބޮލުގައި އަޅުވާކަށް. ސަލަފް އަހަންނަށް މަޢާފްދޭން ބޭނުންނަމަ އަހަރެމެންނަށް އެހީނުވޭ.އަހަރެމެން އަމިއްލަ ހާލަށް ދޫކޮށްލާ. އާދޭސްކުރަން.“ އެތައް އިރަކު އެއްޗެއް ނުބުނެ ހިމޭންވެފައި ހުރުމަށްފަހު ޝާޔާ އާދޭސްކުރިއެވެ.\n“އެންމެ ރަނގަޅު. އަހަރެން މިދަނީ. ޝާޔާ ހަނދާންކުރާތި. ތި އާއިލާއަށް އެހީތެރިކަން ބޭނުންވެއްޖެ ހިނދެއްގައި އަބަދުވެސް އަހަރެން ހުންނާނަން. އަހަރެން ކައިރިއަށް އަންނަން ފަސްނުޖެހޭތި. އަހަރެން މަންމަގެ ހާލުބަލަން އައި ވާހަކަ މަންމަ ކައިރީ ބުނެދޭތި. މީގެ ފަހުން ދުވަހަކުވެސް އަހަރެން ނާންނާނަން.” ސަލަފް އަނީސާގެ މޫނަށް އެންމެ ފަހު ފަހަރަށް ބަލާލިއެވެ.\nYeyyy mee first\nVvvv shalhi ekam maaa [email protected]☺\nWow haadha reehchey me first dho\nsalhi thanku 404error hutta nulaa genesdheythyy varah salhi and oh yeah shaya and uaan pls\n” Kuludufusi online” ga ebain mi Stry eko nimam dhan….\nMi kiyafin eko…\nKonmes thankun kee handhaanvey konthaakun handhaan nethifa mininee. But it’s nice story.\nKuru kuru burivareh mi … Dhigu kohli nama v kiya hiyy vey\nKuludhufushi online ga Evans kiyaaba\nAish..eyge link funuvabw plxxxxx..\nvvv reethi mi vaahaka… konirakun up kohlanee\nPlx plx plx upload the other parts of this story. Since you have uploaded the latest parts of this story plx plx upload the rest of the parts as well. Plx plx plx plx plx plx plx plx plx plx plx plx plx plx 404Error.. Please\nhi readers! this is n’t my story. mi vaahaka innaane kuluduffushi.com ga……. dhn mi siteah mi story ge dhn huri ep thah up kuran beynunwaa kudhin comment kohbala..\nI REALLY WANT. plx plx upload the other parts. u can mention the original writers name so that would not create any problems. hope you will upload the story till the end\nVvv reethi ??☺☺\nތި ލޯބި އެދިގެން… 10


MDN Ge Report Gai Nurangalhah Kohfaivaa Kamakee Rasoolaa Ah Salavaaih Nukiyun - Nasheed - Vaguthu\nއެމްޑީއެންގެ ރިޕޯޓުގައި ނުރަނގަޅަށް ކޮށްފައިވާ ކަމަކީ ރަސޫލާއަށް ސަލަވާތް ނުކިޔެވުން - ނަޝީދު\nމޯލްޑިވިއަން ޑިމަކްރަސީ ނެޓްވޯކް (އެމްޑީއެން) އިން ނެރުނު ރިޕޯޓުގައި ނުރަނގަޅަށް ކޮށްފައިވާ ކަމަކީ ރަސޫލާ އަށް ސަލަވާތް ނުކިޔެވުން ކަމަށް ރައްޔިތުންގެ މަޖިލީހުގެ ރައީސް، ރައީސް ނަޝީދު ވިދާޅުވެއްޖެއެވެ.\nރައީސް ނަޝީދު މިމޭރުމުން ވިދާޅުވެފައި ވަނީ އެމްޑީއެންގެ ރިޕޯޓާ މެދު ކުއްލި މައްސަލަ އެއް ހުށަހަޅައި އެ މައްސަލައާ މެދު ބަހުސް ކުރުމަށް އެދިފައިވާ މެންބަރުން ބަހުސްކޮށް ނިމުމުން ބަހުސް ނިންމާލުމުގެ ކުރިން ވާހަކަފުޅު ދައްކަވަމުންނެވެ. ރައީސް ނަޝީދު ވިދާޅުވެފައި ވަނީ އެންޑީއެމް ގެ ރިޕޯޓުން ހަމައެކަނި ފެނިވަޑައިގަތީ ރަސޫލާ ގެ ނަންފުޅަށް ފަހު (ސ.އ.ވ) ނެތް ކަން ކަމަށާއި އެއީ އެކަލޭގެފާނުގެ ނަންފުޅާއި ކަރާމާތަށް ދޭން ޖެހޭ ގަދަރު ނުދީ ވާކަން ކަމަށް ރައީސް ނަޝީދު ވިދާޅުވިއެވެ.\n"އަޅުގަނޑުމެން ރަނގަޅަށް ސާފުކޮށް ތެދުބަހުން ބަލައިގަންނަން ޖެހޭނެ ރިޕޯޓުގައި ވާ އުނި ކަމަކީ ނުވަތަ ނުރަނގަޅުކޮށް ކޮށްފައިވާ ކަމަކީ ކީރިތި ރަސޫލާގެ ނަންފުޅަށް ފަހުގައި ސަލަވާތް ފާތިހާ ކިޔަވައިފައި ނެތުން. (ސ.އ.ވ) އާއި އަދި ކީރިތި ރަސޫލާ އަށް އަޅުގަނޑުމެން ބަހައްޓާން ޖެހޭ، ދޭން ޖެހޭ ގަދަރާއި އިހްތިރާމް އެ ރިޕޯޓުގައި ކީރިތި ރަސޫލާގެ ނަންފުޅާ ގުޅިގެން އައިސްފައި ނުވާކަން އެއީ ކީރިތި ރަސޫލާގެ އަބުރުފުޅާއި ޝަހުޝިއްޔަތާއި އަދި ގަދަރާއި ކަރާމާތައް އުނި ކަމެއްގެ ގޮތުގައި ހަމަ ގައިމުވެސް އިއްޒަތްތެރި ގިނަ މެންބަރުންނަށް ބަލައިގަނެވޭ" ރައީސް ނަޝީދު ވިދާލުވިއެވެ.\nމީގެ އިތުރުން އެ ކުއްލި މައްސަލަ ހުށަހެޅުމުގައި އެ ރިޕޯޓަކީ ގުރުއާނުގެ ނަސްހުން އައިސްފައިވާ ކަމަކާ ދެކޮޅަށް ލިޔެފައިވަ ރިޕޯޓެއް ކަމަށް އޮތުމުން އެކަމަށް ރައްދުދެއްވައި ރައީސް ނަޝީދު ވަނީ އެ މައްސަލަ ހުށަހަޅާފައިވާ މެންބަރަށް ފާޑު ވިދާޅުވެފައެވެ. ރައީސް ނަޝީދު ވިދާޅުވީ އެފަދަ ކަންކަމަކީ އެ މެންބަރަށް އެނގޭނެ ކަމެއް ކަމަށް އެމަނިކުފާނު ދެކެވަޑައި ނުގަންނަވާ ކަމަށެވެ. އަދި މިއަދު ކުރިޔަށް ދިޔަ ބަހުސުންވެސް އެކަން ސާފުވެގެން ހިނގައިދާނެ ކަމަށް ދެކެވަޑައިނުގަންނަވާ ކަމަށް ރައީސް ނަޝީދު ވިދާޅުވިއެވެ.\nމީގެ އިތުރުން ރައީސް ނަޝީދު ވިދާޅުވީ މިފަދަ ކަންކަމަކީ ވަކި ހާއްސަ އިލްމެއްގެ ހާއްސަ ބައެއްގެ އިލްމެއް ކަމަށާއި އަދި މި މައްސަލަ ހުށަހަޅާފައިވާ މެންބަރު ދެކޭ ގޮތަކަށްވުރެ އެކަމާ ގުޅޭ މުއައްސަސާތަކުން ހިންގާ މަސައްކަތް ތަކުން އެފަދަ ކަންކަން ސާފުވެގެން ދާނެ ކަމަށެވެ.\nރައިސް ނަޝީދު ވިދާޅުވީ އިސްލާމް ދީނުގެ އަސްލުތަކަކީ އެކަންކަމާ މެދު ދަންނަ ބޭކަލުންނާއި އިލްމުވެރިންނާ މެދު ބަހުސް ކުރެވޭ ކަންކަން ކަމަށާއި އެ ބަހުސްތައް މިހާރުވެސް ކުރިއަށް ދާކަމަށެވެ. އަދި އެންމެންވެސް އެ ބަހުސްތައް ކިޔައި އަޑު އެހުމަކީ ރަނގަޅު ކަމެއް ކަމަށް އެމަނިކުފާނު ވިދާޅުވިއެވެ.\nރައީސް ނަޝީދު ވަނީ ރައްޔިތުން މަޖިލީހަށް ލިބިދީފައިވާ ބާރު އެންމެ ހެޔޮގޮތުގައި ބޭނުންކުރުމަށް ހުރިހާ މެންބަރުންނަށް ގޮވާލައިފައެވެ.\nރައީސް ނަޝީދު މިމޭރުމުން ވިދާޅުވެފައި ވީނަަމަަވެސް ރާއްޖެގެ ގިނަ އިލްމުވެރިން އަންނަނީ އެމްޑީއެން ގެ ރިޕޯޓުގައި އިސްލާމް ދީނަށާއި ރަސޫލާ އަށް ފާޑުކިޔައިފައިވާ ވާކަމަށް ބުނެފައެވެ. އަދި އެފަރާތްތަކުން އަންނަނީ އެމްޑީއެން އުވާލުމަށް ގޮވާލަމުންނެވެ.\nބައެއް އިދިކޮޅު ފަރާތްތަކުން ބުނަމުންދާ ގޮތުގައި އެމްޑީއެން އަކީ ވެރިކަން ކުރާ މައި ޕާޓީ އެމްޑީޕީ ގެ ގޮތްޕެއްގެ ގޮތުގައި ހަރަކާތްތެތިވަމުން އަންނަ ޖަމިއްޔާއެކެވެ. އަދި އެމްޑީޕީގެ ފަރާތުން އެ ޖަމިއްޔާއަށް ދެކޮޅަށް އަޑު ނުއުފުލަނީ އެކަމުގެ ސަބަބުންކަމަށް އެ ފަރާތްތަކުން ތުހުމަތު ކުރެއެވެ.\nއޮކްޓޯބަރ 7, 2019 17:57\nމިކަހަލަ ލާދީނީ ބީތާއިން މިގައުމު ހަލާކުކޮށް ފަސާދަ ކުރަނީ. މީނަ މިއީ މިކަމުގެ މުގޫ.\nއޮކްޓޯބަރ 7, 2019 18:07\nއައިއޭމް ވެރީމަޗްއެޝޭމްޑް ވިތްދިސް ރިސައިންޑް ޕްރެޒިޑެންޓް\nއޮކްޓޯބަރ 7, 2019 18:26\nޢެމްޑީއެން ގެ ރިޕޯޓިގައިވާ އުނިކަމަކީ ރަސޫލާއަށް “ސަލަވާތް ފާތިހާ” ނުކިތެވުން ކަމަށް ބުނެ ނަޝީދު ހަޖޫޖަހަނީ އެއްވެސް ލަދެއް ނެތި. ނަޝީދު އެޖަހަނީ ހަޖޫކަން ސާބިތުވަނީ ސަލަވާތް ފާތިހާ ކަމަށް ބުނުމުން. ރަސޫލާ(ސއވ) އަށް ފަތިހާ ނުކިޔަވާނެކަމާއި އެކަލޭގެފާނަށް ކިޔަވަން ޖެހެނީ ސަލަވާތްކަން އެންމެންނަށް އެނގޭ. ޢަދި ކޮންމެ ހުކުރުހުތުބާއެއްގައި އެކަލެގެފާނަށް ސަލަވާތްކިޔެވުމަށް ﷲ އަންގަވާފައިވާ އެންގެވުން މުސްލިމުންނަށް ހަނދުމަކޮށްވެސް ދެވޭ. ނަމަވެސް ޥެރިކަން ލިބުމުން ރަސޫލާ(ސއވ) އަށް ސަލަވާތްކިޔަވަން ނަޝީދު އިންކާރު ކުރިކަން ދިވެހިން ހަނދާން ނުނެތޭ. އަދި 23 ޑިސެމްބަރ އިއްތިހާދުގެ ބޮޑުއެއްވުން އޮތް ދުވަހު މަދު މީސްކޮޅެއް ގޮވައިގެން ދިވެހިރޢްޖޭގެ ރައީސްގެ ހަސިއްޔަތުން ހުވައެއްމަތީ ހުރެ ހެދިގޮނޑިދޮށަށް ނުކުމެ ރަސޫލާ(ސއވ) އަށް ނަޝީދު ހަޖޫޖެހި ބީދައިން ހުވައެއް މަތީހުރެ ރައްޔިތުނގެ މަޖިލިހުގެ ރައީސްގެ ހައިސިެްޔަތުން މަޖިލީހުގެ އިމްތިޔާޒުތަކާއި އެނމެހާބާރުތައް މަތީގައި އިނދެ އަނެއްކާ މިއަދުވެސް އެދަނީ ހަމަ 23 ޑިސެމްބަރުގައި ރަސޫލާ އަށް ހަޖޫޖެހި ބީދައިން ހަޖޫޖަހަމުން. ނަޝީދުގެ މިއަމަލު ކުއްވެރިކުރަން. .\nއޮކްޓޯބަރ 7, 2019 22:23\nޢެއީ ލާދީނީ ކެނެރީ ދަޢްޖާލު\nއޮކްޓޯބަރ 7, 2019 18:36\nކަލޭތީ ހަމަ މުނާފިޤު ދައްޖާލެއް\nއޮކްޓޯބަރ 7, 2019 18:41\nމިވެސް ބޯގޯސްވިލާއިން ކިޔަވައިގެން ހުންނެވި ދަރިވަރެއްތަ؟ ހައިރާންވެއްޖެ އެނޫން ކަމެއް އެރިޕޯޓުން ނުފެނުނީމާ. ބަލާ މުޅި ރިޕޯޓުގައިވެސް މުޅިންހެންވެސް ހުރީ ރަސޫލާއާއި ދީނަށް ފުރައްސާރަކޮށްފައި.\nއޮކްޓޯބަރ 7, 2019 18:42\nކަލެޔައް ގޯހެއް ނުވާނެ އެއްވެސް ކަމެއް އެމީހުން ކުރާ ކަލޭ ތިޔައީ އަޑީގަ ހުރި މީހާ....\nއޮކްޓޯބަރ 7, 2019 18:56\nދެލޯފުޅާ ތިބޭފުޅާ އަކަށް ނޭގެ އޭގަ ވާނުވާ އެ އް\nصلواة އަދި ފުރަ އްސާވަކިނުވާމީހަކަށް\nކިޔޭ ނުކިޔޭ އެއޗެ އް ނޭގޭނެ\nތިޔަ އީ ބޯގަން ވިލާ ލާދީނީ ބަ އިއގަނޑު ގެނެޓް\nއޮކްޓޯބަރ 8, 2019 01:14\nބޯގަންވިލާ އެއް ނޫނޭ ތިގެޔަށް ކިޔަންވީ. ތިގެޔަށް ކިޔަންވީ ބޯގޯސްވިލާ. ތަންކޮޅެއް ކުރިން ހުޅުގަލި ކިޔާ ގެއެއްގެ ނަންވެސް ރައްޔިތުން އޮންނާނީ ހުޅުބަލި މިނަމަށް ބަދަލުކޮށްފައި. މިއަދުން ފެށިގެން ތިގޭގެ ނަމަކީ ބޯގޯސްވިލާ.\nއޮކްޓޯބަރ 7, 2019 19:00\nފަހެ މީނާގެ އަނގަ އިގާ ތަޅެ އއް އަޅުވަން އްޖެނު\nއޮކްޓޯބަރ 7, 2019 22:28\nޢެޖެންޑާ19 އަށް ވޯޓުލީ މީހުންނައް ވިސްނޭނެނަމަ ރަނގަޅު\nއޮކްޓޯބަރ 7, 2019 19:07\nއަހަރެން މީނާ ދެކެ الله އަށް ޓަކައި ރުޅި އައްނަން. މީނަ ގެ ނަން މި ހާ އިއްޒަތްތެރި ކޮށް ލިއުމުގަ ބޭނުންކުރަނީ ކީއްވެގެންބާ؟\nއޮކްޓޯބަރ 8, 2019 00:22\nމިކަލޭގެ ދުލުން ދުވަހަކުވެސް ތިމަންނާ މީ މުސްލިމެކޭ ނުބުނޭ. ޝަހާދަތުގެ ދެކަލިމަ ކީ އަޑު އެހިނކަންފަތެއް ނުހުންނާނެ.\nއޮކްޓޯބަރ 7, 2019 19:08\nއޮކްޓޯބަރ 7, 2019 19:41\nކަލޭ ބުނީމެންނުން ރަަސޫލާއަށް ސަލަވާތްކިޔަވާކަށް ނުޖެހޭނޭ. ދެން ކޮންވާހަކައެއް ތިދައްކަނީ. އެއީ ކަލެއަށް ރަގަޅުގޮތް. މީމަޒަމާނުގެ ހާމާން. އިސްލާމީ މުޖްތަމަޢަކުން ނުކުމެހުރި ބޮޑުވެގެންވާ ދައްޖާލެއް.\nމިކަހަލަ ކަނޑުކޮސްމީހަކަށްއެމްޑީޕީވެގެންއުޅޭ ބައިގަނޑުވެސް ތާއީދުކުރެޔޭ! އަންނަނީހަމަ ހިނި.\nއޮކްޓޯބަރ 7, 2019 20:09\nއަހަރެން މީނާ ދެކެ الله އަށް ޓަކައި ރުޅި އައްނަން.\nއޮކްޓޯބަރ 7, 2019 20:13\nއޮކްޓޯބަރ 7, 2019 20:29\nމީނަ މިމަގާމުން ބޭރުކުރޭ އަވަސްކުރޭ\nމުރތައްދަކު ދައްކާ ވާހަކަ ގަބޫލެއް ނުކުރާނަން\nއޮކްޓޯބަރ 7, 2019 20:38\nމިބާެިގަޑު ކޮއްމެފަހަރަކު ވެރިކަމާ ހަވާލުވީމަ ދީނޭ ކިޔާ މީހުން އެކަމުގަ މީހުން ޢާފިލުކުރުވާ މީކިހާބިޑޮ މުސީބާތެއްތަް\nއޮކްޓޯބަރ 7, 2019 20:40\n24ގަޑިއިރު ހަމާއިގާއި ތިބޭ މީހުނަށް އެގޭނ ފެންނާނީ ބައިކުޅަބައިކަން\n﴿8﴾ يُرِيدُونَ لِيُطْفِئُوا نُورَ اللَّهِ بِأَفْوَاهِهِمْ وَاللَّهُ مُتِمُّ نُورِهِ وَلَوْ كَرِهَ الْكَافِرُونَ\nއެއުރެން އެދެނީ، اللَّه ގެ نور ފުޅު (އެބަހީ: إسلام دين) އެއުރެންގެ އަނގަތަކުންފުމެ، ނިއްވައިލުމަށެވެ. އަދި كافر ން ނުރުހުނުކަމުގައިވިޔަސް اللَّه، އެކަލާނގެ نور ފުޅު ފުރިހަމަކުރައްވާހުށްޓެވެ.\nޞުބްޙާނަﷲ. މި ރިޕޯޓްގަ އި އިސްލާމް ދީނަށް ހަޖޫޖަހަ އި ރަސޫލާ އަށް ފުރަ އްސާރަކޮށް ވާހަކަ ދައްކާފައި އޮތް އިރު އެކަމާ ދިވެހި ކުދިބޮޑު އެންމެން ކަންބޮޑުވުން ފާޅު ކުރަމުންދާއިރު، މިލާދީނީ ކަލޭގެ އަދިވެސް އެބަލަނީ ރައްޔިތުންނަށް ޖޯކުޖަހައި ޕާޓީކުދިން ހެއްވާ ލެވޭތޯ.\nއޮކްޓޯބަރ 7, 2019 20:47\n''ރައިސް ނަޝީދު ވިދާޅުވީ އިސްލާމް ދީނުގެ އަސްލުތަކަކީ އެކަންކަމާ މެދު ދަންނަ ބޭކަލުންނާއި އިލްމުވެރިންނާ މެދު ބަހުސް ކުރެވޭ ކަންކަން ކަމަށާއި އެ ބަހުސްތައް މިހާރުވެސް ކުރިއަށް ދާކަމަށެވެ.''\nއެއްވެސް އިރަކު އިސްލާމް ދީނުގެ އަސްލުތަކާމެދު އިލްމު ވެރިންގެ މެދުގައި ބަހުސެއް ނުކުރޭ. އެއީ ކަނޑައެޅި ނިމިފައި އޮތް ކަމެއް. ނޭގޭ ކަންކަމާ އަނގަ ނުބާނާ.\nކަލޯ މީ މިރާއްޖޭގައި ހުރި ހިތުން އެންމެބޮޑު އިލްމުވެރިޔާ. ލަދުކުޑަ!\nއޮކްޓޯބަރ 7, 2019 21:24\nނަޝީދު ތިޔައީ ކޮންކަހަލަ އިސްލާމެއް. ހެޔޮނުވާނެ މީނަ ދައްކާވާހަކަ އަޑުއަހަން... މިނުލަފާ މީހާގެކިބައިން ސަލާމަތްކުރައްވާށި.\nއޮކްޓޯބަރ 8, 2019 00:20\nއޭނަ ދުވަހަކުވެސް ނުބުނޭ އޭނައަކީ އިސްލާމެކޭ. އޭނަ ބުނީ އޭއަކީ ޑެންާކްގައި އުޅޭ އިސްލާމް ދީނުންގެ އަދުއްވުންގެ ތެރޭގައި ހިމެނޭ މީހެއްކަމަށް. ރެކޯޑިން ޔޫޓިެުންނާ އެދް ބީ އިން ލިބޭނެ.\nއޮކްޓޯބަރ 7, 2019 21:26\nމި މީހުން ނަށް ވެރިކަން ލިބުނީމަ އަބަދުވެސް އުޅެނީ ހަމަ އިސްލާމް ދީނާ ކިޔާ ދިވެހިންގެ ދީން ބަދަލުކުރަން ހަމަ ހުވައި\nއޮކްޓޯބަރ 7, 2019 21:34\nއޮކްޓޯބަރ 7, 2019 21:46\nއިސްލާމްދީނަށް ނިކަމެތިކަންދީ ބޮޮޑާވެގަނެ މަލާމާތްކުރާ ނުބައިމީހުން މުސްލިމް ޤައުމެއްްގެވެރިންގެ ގޮތުގައި ތިބުމީ ވަރަށް ދެރަކަމެއް. މިކަމާ އެންމެން ތެދުވާންޖެހޭ .. ކޮންމެ އިންސާނަކަށް ހެޔޮ އާޚިރަތެއް ލިބުމަށް މަގުުފަހިވަނީ މިބާވަތުގެ ޝައިޠާނުންގެ ކިބަައިން ސަލާމަތްވެވިގެން. އެންމެން ލިބެންހުރި އެންމެ ހެޔޮމަގުތަކާއި ގާތްްވެ އަތްގުޅާލަންޖެެހޭޭ\nއޮކްޓޯބަރ 7, 2019 22:01\nމިކަލޭގެ ބުނާކޮންމެ ބަހަކީ ދިވެހިންނަށް ކުރާފުރައްސަަރަކަށް ނުވޭތަ. އެންމެ ލަފުޒެއް ދައްކައިގެން ތެދުވެރި އަޤީދާއެއްގައިހުރި މުސްލިމަކު ކަލޯ ގުޑުވައެއްނުލެވޭ. އަައެކޭ. ކަލެއަސް ބަލިކަށި ކުރެވޭނީ ޝައިތާނީ ވަސްވާސް ޤަބޫލުކުރާ މަދު ކުދިންކޮޅެކޭ.\nއޮކްޓޯބަރ 7, 2019 22:15\nމިވެސް ދިވެހިރާއްޖޭގެ ވެރިކަމަށް އަންނަދައުރުގައި ފައިނަގާ ދެބަންދިހާރައެއް! ޢަވަހަށް ރީދޫބޮއެގެން އޭނަ ހޮވާ!\nއޮކްޓޯބަރ 7, 2019 22:33\nދެން ސްޕަރ މެޖޯރިޓީގެ ބޭނުން ކޮއްގެން ތިޔަބުނާ މިނިވަންކަން ހޯދަންވީނު. ވޯޓްދީފަ މިހާރު ކީކޭކިޔާކަށް\nއޮކްޓޯބަރ 7, 2019 22:37\nނަސީދު ތިޔަ ހެއްދެވި އިތުރުފުޅެއްހެން ހީވެއްޖެ.ކެބިނެޓް މީޓިންގ ގަ ނަސީދު ވިދާޅުވީ ކީކޭ ؟\nއޮކްޓޯބަރ 7, 2019 22:52\nއިބްރާއަކީ 1980 އަހަރު ތަކުގައި ޒުވާނުންގެ މަރުކަޒު ތެރޭގައި އަހަރެމެން އުޅުނު އިރު ވެސް ދީނީ ކަންކަމުގައި ހަޖޫ ޖަހާ މީހެއް ދެން އެންމެ ފުރަތަމަ ބަންދުވެ ތައުބާ ލާދިނީ ޝަހިންދާ ގެ ދައްތަ އަށް އެއީ 1989 ގައި އެއަށް ފަހު އޭގެ ކުރި ފަޅާ ހެދި ފޯދެނީ އިބްރާ އަކީ ވެސް ސެކިއުލާ ވިސްނުމުގެ މީހެއް މިއީ ހާލަކީ ... 2000 ގެ ކުޜީ ކޮޅު އާނިޔާ ބަންދު ވި އޭނާ އަށް ވެސް ތައުބާ ލާދިން ......\nވަރިހަމަޔެއްނު.. މިކަހަލަ ލާދީނީ ބީތާއިން މިގައުމުގެ ޤާނޫނު ހަދާ މަޖިލީހަށް މާލޭގެ ބޯގަޅީން އެބަ ހޮވާ ވިއްޔާ..!\nމީނާ އަޑީގަ ހުރެގެން ކުރުވާކަންކަން މީ ހައްތަހާވެސް..\nއެޖެންޑާ 19 އަކީ މިއީ.. އަދިވެސް ހޭއަރާ ބަލަ..\nމީނާ މަޖިލީހުގެ ރައީސުކަމުން ވައްޓާލާ..! ހަމަ މިހާރު.. އިސްލާމީ ވަހްދަތު ނުދަމަހައްޓާ މީހަކު އަހަރުމެންގެ މައްޗަށް ޤާނޫނު ހަދާތަނުގެ އިސްމީހަކަށް ހުރުން އެއީ ވެގެންވާންވީގޮތެއްނޫން..!\nއޮކްޓޯބަރ 7, 2019 23:23\n.ހަހަހަ ހަމަ ތެދެއް މިބުނީ ބައްޔެއް ޖެހިފަ ހުރި ބޮޑު މަރުމޯލެއް.\nއޮކްޓޯބަރ 7, 2019 23:32\nއެއީބުއްދިވެރި ޖާހިލެއް ފޭއްސުނު އިލޮށި ގަނގު ލޮލަށް ހެރިފަތިއޮތީ އަވަހަށް ކަފުންތައްޔާރުކުރޭ\nއޮކްޓޯބަރ 8, 2019 00:15\nރަސޫލައަށް ޞަލަވާތް ކިޔަވަން ހަދާންކޮށް- ދިނީމަ "މަށަށްވެސް ކިޔަނީ މުހަ އްމަދު،\nއޭނަޢަށްވެސް ކިޔަނީ މުހަޢްމްދު، މަ އޭނަޢަށް ސަލަވާތް ކިޔަވާކަށް ނުޖެހޭނެ" އޭ ބުނި ހަނދާން އެބަހުރިތަ؟ މިކަލޭގެ!!!\nއޮކްޓޯބަރ 8, 2019 01:17\nއަހަރެން މާތް ﷲ އަށްޓަކައި މި ކަލޭގެ ދެކެ ނަފުރަތު ވަން. އަހަންނަކީ 2008 ވަނަ އަހަރު މީނާ ވެރިކަމަށް ގެނައުމަށް ޕްރައިމަރީ އިން ފެށިގެން މަސައްކަތް ކުރި މީހެއް. މިހާރުވެސް އަހަންނަކީ އެމް ޑީ ޕީ ގެ މެމްބަރެއް. އެޕާރޓީގެ އިސް ސަފުގެ ބައެއް މެމްބަރުންގެ ފަރާތުން ފެންނަނީ ލާދީނީ ކުލަވަރުކަން މިހާރު ޤަބޫލުކުރެވޭ. އަހަރެން އެދެނީ މިހިނގާ ކަންކަމާއިމެދު އެމް ޑީ ޕީ ގެ އާންމު މެމްބަރުން ސީރިއަސް ކޮށް ވިސްނުމަށް. ޔާމީނުގެ ޚިޔާނާތާއި އަނިޔާވެރިކަން އެއީވެސް ހަމަ ޙަޤީޤަތް. އެކަމަކު މީވާހަކަތައް ދައްކައިގެން ރައްޔިތުން މަގުފުރައްދަން ކުރާ މަސައްކަތް ކާމިޔާބު ވިޔަކަ ނުދޭނަން.\nމީނަގެ އަނގައިން ގިނަވާހަކ ދެއްކިވަރަކަށް މީނގެ މުނާފިގުކަން ހާމަވާލެއް ބޮޑުވާނެ. ޭކަމާ ވ އުފާވޭ.\nމިކަލޭގެވެސް ލިކުރަނީ ހަމަ ފުރައްސާރަ\nއޮކްޓޯބަރ 8, 2019 08:28\nމީކޮންކަހަލަ ނުބައި ނުލަފާ ޤައްދާރެ. މީކަލޭގެ އަވަހަށް ހައްޔަރު ކުރުމަށް ގޮވާލަން .\nއޮކްޓޯބަރ 9, 2019 12:43\nއެޖެންޑާ 19 ތަފާތު ވާނޭ....ޓު ޓު ޓު..... އެޖެންޑާ 19 ތަފާތު ވާނޭ....ޓު ޓު ޓު.....\nއެޖެންޑާ 19 ތަފާތު ވާނޭ....ޓު ޓު ޓު.....\nއޮކްޓޯބަރ 9, 2019 16:32\nރައްޔިތުން ނުކުމެ ނަޝީދު ހިފައި ހައްޔަރުކުރުމުގެ ވަގުތު ގާތްވަނީ


މިއަހަރުގެ ބިޒްނަސް އެވޯޑްސްގެ ސިލްވަރ ޕާޓްނަރަކަށް މޯލްޑިވްސް އައިލެންޑް ރިއަލްޓީ މިއަހަރުގެ ބިޒްނަސް އެވޯޑްސްގެ ސިލްވަރ ޕާޓްނަރަކަށް މޯލްޑިވްސް އައިލެންޑް ރިއަލްޓީ\nމިއަހަރުގެ ބިޒްނަސް އެވޯޑްސްގެ ސިލްވަރ ޕާޓްނަރަކަށް މޯލްޑިވްސް އައިލެންޑް ރިއަލްޓީ\nބިޒްނަސް އެވޯޑްސްގެ ސިލްވަރ ޕާޓްނަރަކަށް މޯލްޑިވްސް އައިލެންޑް ރިއަލްޓީ ހަމަޖެއްސުން\nމިއަހަރުގެ މޯލްޑިވްސް ބިޒްނަސް އެވޯޑްސްގެ ސިލްވަރ ޕާޓްނަރަކަށް މޯލްޑިވްސް އައިލެންޑް ރިއަލްޓީ ހަމަޖައްސައިފިއެވެ.\nބްލޭޒަން އިންކްގެ ފަރާތުން މި އެއްބަސްވުމުގައި ސޮއެކުރެއްވީ އެ ކުންފުނީގެ ސީއީއޯ ހަސަން އަބްދުﷲ ހިލްމީއެވެ. އަދި މޯލްޑިވްސް އައިލެންޑް ރިއަލްޓީގެ ފަރާތުން ސޮއެކުރެއްވީ އެ ކުންފުނީގެ ޑިރެކްޓަރ އޮފް މާކެޓިންގ ހުސައިން އާމިރުއެވެ.\nމިއަހަރުގެ މޯލްޑިވްސް ބިޒްނަސް އެވޯޑް ލޯންޗުކޮށްފައިވަނީ ސެޕްޓެމްބަރ މަހުގެ ތެރޭގައެވެ. މޯލްޑިވްސް ބިޒްނަސް އެވޯޑަކީ ރާއްޖޭގެ އަމިއްލަ މާކެޓިން އެންޑް ޕީ.އާރު ކުންފުންޏެއްކަމަށްވާ ބްލޭޒަން އިންކުން ދޭ އެވޯޑެކެވެ. މޯލްޑިވްސް ބިޒްނަސް އެވޯޑަކީ ރާއްޖޭގެ އިޤްތިސާދުގައި ހިމެނޭ އެކި އިންޑަސްޓްރީތަކުން ފާހަގަކޮށްލެވޭ ވިޔަފާރިތަކަށްދޭ އެވޯޑެކެވެ.


Kinolhahuga faahaga kuramundhaa EID - Ehen rahthakah namoonaa eh (Ma sha ALLAH)\nކިނޮޅަހުގައި ފާހަގަކުރަމުންދާ ޢީދު – އެހެން ރަށްތަކަށް ނަމޫނާއެއް (މާޝާ ﷲ)\nޢަލީ ޒިޔާދު / އަސްރަފީގެ ، ނ.ލަންދޫ6މަސްކުރިން\tޚިޔާލެއް ދެއްވާ\nޖަމްޢިއްޔަތުއް ސަލަފުގެ ޢީދު ފެސްޓިވަލް މިއަދު ފަށައިފި\nކިނޮޅަހުގައި ފާހަގަ ކުރަމުންދާ ޢީދަކީ އެހެން ރަށްތަކަށްވެސް ހުރި ނަމޫނާއެކެވެ. މިއުޒިކު ޖަހައިގެން ނުނެށިޔަސް އަދި ދެޖިންސު މަސްހުނި ވެގެން ކަންތައްތަކެއް ނުކުރިޔަސް އެރަށުގެ ރައްޔިތުންދަނީ ޢީދު އުފާ ފައުޅުކުރުންމަތީ ފާހަގަ ކުރެވިދާނެކަން ހާމަކޮށްދެމުންނެވެ.\nއެގޮތުން މި ބަލާލާނީ ކުރުގޮތަކަށް ކިނޮޅަހުގައި ޢީދު ފާހަގަ ކުރާ ގޮތުގެ މައްޗަށެވެ.\nކިނޮޅަހުގައި މިއަހަރު ޢީދު ފާހަގަކުރުމަށް ކުރިއަށް ގެންދެވޭ ހަރަކާތްތައްވެސް ކުރިއަށް ގެންދަނީ ދެޖިންސްވަކިން ހަރަކާތްތައްވެސް ދެބަޔަށް ބަހާލައިގެންނެވެ. ޢީދު ދުވަހުގެ ޢީދު ނަމާދަށްފަހު އެންމެ ފުރަތަމަ އޮތީ ރަށުގެ ހުރިހާ ރައްޔިތުންނަށް ހާއްސަކުރެވިފައިވާ ޢީދު ސައި ބުއިމެވެ. އެއަށްފަހުގައި ކުޅިވަރުތައް ފެށިގެންދާނެއެވެ.\nއެގޮތުން މިއަހަރު އަންހެނުންނަށް ހާއްސަކުރެވިފައިވާ ކުޅިވަރުތަކުގެ ތެރޭގައި ތިން މުގޯލި، ބޮސްކުޅުން، ކުޑަކުދިންގެ ހަވީރު، ނެޓް ބޯޅަ، ބަށި ކުޅުން، ފުޓް ބޯޅަ ކުޅުން، ފައިގަތަޅާ، ގަނޑުފިއްލާ، މަދަހަ ކިޔުމުގެ އިތުރުން ބާބަކިއުވެސް ހިމެނެއެވެ.\nމީގެ އިތުރުން ފިރިހެނުންގެ ކުޅިވަރުތަކުގެ ތެރޭގައި މަންޑިކުޅުން، ވާދެމުން، ކޮލިލުން، ކައްޓަށް ދުވުން، ބަހުސް ކުރުމާއި ވާހަކަދެއްކުމުގެ މުބާރާތުގެ އިތުރުން ވާދެމުން، ކުޑަކުދިންގެ ހަވީރު، މާލި ޕެރޭޑް، މަސްދަތުރު، ކުލަޖެހުން، މޫދު ކުޅިވަރުތަކުގެ އިތުރުން ބާބަކިއުވެސް އޮންނާނެއެވެ.\nމާތް ﷲ ކިނޮޅަހުގެ ރައްޔިތުން މިގޮތުގެ މަތީގައި ސާބިތުކޮށްދެއްވާށި. އާމީން\nޓެގްކިނޮޅަސް އަޟްޙާ ޢީދު\nކައުންސިލް ބައިބަލާ މުބާރާތުގެ ފައިނަލް މިރޭ\nލަންދޫ ކައުންސިލުން އިންތިޒާމްކޮށްގެން މި ބޮޑު ޢީދުގައިފެށި ބައިބަލާ މުބާރާތުގެ ފައިނަލް މެޗު މިރޭ ކުޅުމަށް ވަނީ ހަމަޖެހިފައެވެ. މިރޭގެ …\nލަންދޫގައި ކުނި މެނޭޖުކުރުމުގެ ޢަމަލީ މަސައްކަތް ފެށުމަށް ލަންދޫ ކައުންސިލުންދަނީ ފަހުގެ ތައްޔާރީތައްވަމުން\nޤުދުސް މިލުކު ކުރާއިރު އިސްލާމީ ވެރިން “އޯކޭ” ބޯޑު އަޅުވައިގެން..\nކޮންމެ ރެޔަކު މުލްކު ސޫރަތް ކިޔަވަންވީ މިހެން ވެގެންނެވެ.\nހުރިހާ ލިޔުންތައް (402)


Hamas In Hamalaadheyn Fashaifi Nama Israel Ge Rahdhu Hithivaane - Netanyahu - Vaguthu\nހަމާސްއިން ހަމަލާދޭން ފަށައިފިނަމަ އިސްރާއިލުގެ ރައްދު ހިތިވާނެ - ނަތަންޔާހު\nއިސްރާއިލް ބޮޑުވަޒީރާއި އެމެރިކާގެ ސެކްރެޓަރީ އޮފް ސްޓޭޓް\nހަނގުރާމަ ހުއްޓާލައިފައި ވަނިކޮށް ހަމާސް ޖަމާއަތުން ހަމަލާދޭން ފަށައިފިނަމަ އިސްރާއިލުން ދޭ ހަމަލާތައް ވަރުގަދަ ވެފައި 'ހިތި' ވާނެ ކަމުގެ އިންޒާރު އިސްރާއިލް ބޮޑުވަޒީރު ބެންޖަމިން ނަތަންޔާހު ދީފިއެވެ.\nއެމެރިކާގެ ސެކްރެޓަރީ އޮފް ސްޓޭޓް، އެންތޮނީ ބްލިންކެން އާއި ވާހަކަ ދައްކަވަމުން ނަތަންޔާހު ބުނީ މިހާރު މިއޮތް ހަމަޖެހުން ނަގާލާ، ހަމާސްއިން އިސްރާއިލަށް ހަމަލާ ދީފިނަމަ އިސްރާއިލުން ދޭ ރައްދު ވަރުގަދަ ވާނެ ކަމަށެވެ.\nއަދި ދެބޭފުޅުންގެ ދެމެދުގައި ދެކެވުނު ވާހަކައިގެ ތެރެއިން ދެގައުމު ގުޅިގެން މަސަައްކަތްކޮށް، ހަމާސްއިން ހަތިޔާރާއި އެކު ކުރިމަތިލުމަކަށް އައިސްދާނެ ކަމަށް އެކަމުން ސަލާމަތް ވުމަށް ކުރާނެ ކަންކަމާއި ގުޅިގެން ވާހަކަ ދެކެވިފައިވެއެވެ.\nނަތަންޔާހު ބުނީ އިރާނުގެ އަމަލުތަކާއި މެދު ހިތްހަމަ ނުޖެހޭ ކަމަށެވެ. މި ވާހަކައިގެ ތެރެއިން އޭނާ ފާހަގަކޮށްފައި ވަނީ އިރާނުން ހަމާސް ޖަމާއަތަށް ހަނގުރާމަ ކުރުމަށް ހިތްވަރުދީ އިސްރާއިލާއި ދެކޮޅަށް އަޑު އުފުލި ކަމަށެވެ.\nބްލިންކަން އާއި ދެބޭފުޅުން ދެކެވުނު ވާހަކައަށް އިޝާރާތްކޮށް ނަތެންޔާހު ބުނީ ސަރަަހައްދުގެ މައްސަލަތަކާއި ގުޅޭގޮތުން ވާހަކަ ދެކެވުނު ކަމަށެވެ.\nޣައްޒާ އަލުން އާރާސްތުކުރުމަށް އެމެރިކާއިން ވަނީ އެހީވާން ނިންމާފައެވެ. މިކަމާއި ގުޅިގެން ބްލިންކެން ވިދާޅުވީ އެމެރިކާއިން ދެވޭ އެހީ އަކީ ހަމާސްގެ ލީޑަރުންނަށް މާލީ ފައިދާއެއްވާ އެހީއަކަށް ވެގެން ނުވާނެ ކަމަށެވެ. ޣައްޒާ އާރާސްތުކުރުމުގެ މަސައްކަތް ވަރަށް ކައިރިން ބަލައި ހަމާސްގެ ލީޑަރުންނަށް ފައިދާއެއް ނުވާނެގޮތަށް އެމެރިކާގެ އެހީ ކުރިޔަށް ދޭތޯ ބަލާނެކަމަށް ބްލިންކެން ވިދާޅުވިއެެވެ.\nމެއި 25, 2021 19:29\nއއއމިހާރުވެސް ކަލޭމެންދޭހަމަލާފޮންޏެ އްނޫނޭ!!\nކަލޭހީކޮށްގެންތިހުރީ ކަލޭމެންހަމަލާތިދެނީ މާމުޔާ އި ހަކުރު އަޅާފާކަމަ އްތަ ؟\nމެއި 26, 2021 07:01\nމިބީތާމެނެއްނޫންތަ ކޮންމެރޯދަމަހެއްގެފަހުދިހައިގައަޅުކަންކުރަން މިސްކިތަށްޖަމާވާގިނަމުސްލިމުންފެނި ހިތްދަތިވެގެންހަމަލާދެނީ އެކަންވެސްމިއަޅުވަނީ ފަލަސްތީނުގެއަޚުންނާއުޚްތުންގެބޮލުގަ! މުޖާހިދުންގެހަމަލާތައް ވަރުގަދަވާންފެށީމަ ރަށުތެރޭންއަންނަ ދެކޮޅުހެދުންތަކާހެދިކޮންމެފަހަރަކުހަމަލާދިނުންހުއްޓާލަނީ ރާޑިވެގޮތްހުސްވެގެން!\nމެއި 26, 2021 08:42\nހަޔާތްވެސް ކުޑަ ބީތާއެއް ޔަހޫދީ ކަލޭގެ އަކީ\nޔަހޫދީ ނަތަންޏާހޫ ޝައިތާނާ ކަލޭގެ ދާއިމީ ގޮވައްޗަކީ ނަރަކައިގެ އަޑި.\nމެއި 27, 2021 10:44\nހަމާސް އަތުން ބަލިވީމަ ބޮޑާ ހާކަނީ.\nމެއި 27, 2021 13:13\nއެބުނަނީ ތިމަންމެން އަތުގަ އެމެރިކާއިންދިން މާމޮޅެތި ގިނަހަތިޔާރު އެބަހުއްޓޭ ތިމަންމެން ދެކެބިރުން ތިބޭށޭ. އެކަމަ މުއުމިނުންތިބޭނީ ޙައްޤައްސަމާލުވެގެން.އެހެންވީމަ މާތްﷲގެ ނަޞްރުލިބިގެންދާނެކަމާމެދު ޝައްކެއްނެތް. ކާފިރުން ތިބޭނީ ބާޠިލު މަގުގަ. އަހަރެމެންނަށް\nﷲއާއި އެކަލާނގެ ފޮނުއްވެވި ރަސޫލާއިން ފުދޭ.


siyasee partee thakugai membarun thibi adhadhu haama koffi\nރާއްޖޭގެ ސިޔާސީ ޕާޓީ ތަކުގެ ދަފްތަރުގައި މެމްބަރުން ތިބި އަދަދު އިލެކްޝަންސް ކޮމިޝަނުން ހާމަކޮށްފި އެވެ.\nއިލެކްޝަންސް ކޮމިޝަނުން ހާމަކޮށްފައިވާ ތަފާސްހިސާބަށް ބަލާއިރު ސިޔާސީ ޕާޓީތަކުގެ ދަފްތަރުގައި 10 ސިޔާސީ ޕާޓީއެއް ރަޖިސްޓަރ ކޮށްފައިވެއެވެ. އޭގެ ތެރެއިން އެންމެ ގިނަ މެންބަރުން ތިބީ ވެރިކަންކުރާ މައި ޕާޓީ އެމްޑީޕީގައެވެ. އެގޮތުން އެ ޕާޓީގައި 52،952 މެންބަރުން ތިބިކަމަށް އިލެކްޝަންސް ކޮމިޝަނުން ވިދާޅުވެއެވެ. އެމްޑީޕީ ފިޔަވައި ދެން އެންމެ ގިނަ މެންބަރުން ތިބީ އިދިކޮޅު ޕީޕީއެމްގައެވެ. އެ ޕާޓީގައި 37،144 މެންބަރުން އެބަތިއްބެވެ. މިދެޕާޓީގެ ދެމެދުގައި ހުރި ތަފާތަށް ބަލާއިރު ޕީޕީއެމްއަށްވުރެ އެމްޑީޕީގައި 15,808 މީހުން އިތުރެވެ.\nއިލެކްޝަންސް ކޮމިޝަނުން ހާމަކޮށްފައިވާ ތަފާސްހިސާބަށް ބަލާއިރު ސިޔާސީ ޕާޓީތަކުގެ ގެތެރެއިން ތިންވަނައަށް އެންމެ ގިނަމީހުން ތިބީ ޖުމުހޫރީ ޕާޓގައެވެ. އެޕާޓިގައި ޖުމުލަ 13.825 މެންބަރުން އެބަތިބިއެވެ.\nމީގެ އިތުރުން މޯލްޑިވްސް ޑިވިލޮޕްމަންޓް އެލައަންސް (އެމްޑީއޭ) ގައި 8،178 މެންބަރުން ތިބިއިރު އަދާލަތު ޕާޓީގައި ތިބީ 6،640 މެންބަރުންނެވެ. އަދި ޕީޕަލް ނެޝަނެލް ކޮންގްރެސް ޕާޓީގައި 4.004 މެންބަރުން ތިބިއިރު މޯލްޑިވްސް ތާޑްވޭ ޑިމަކްރެޓްސް ފާޓީ (އެމްޓީޑީ) ގައި ތިބީ 3،171 މެންބަރުންނެވެ.\nއަދި މޯލްޑިވްސް ރިޕޯމް މޫވްމެންޓް (އެމްއާރްއެމް) ގައި ޖުމުލަ 3،023 މެންބަރުން ތިބިއިރު ދިވެހި ރައްޔިތުންގެ ޕާޓީ (ޑީއާރްޕީ) ގައި ތިބީ 2،902 މެންބަރުންނެވެ. އޭގެ އިތުރުން އެންމެ މަދުން މެންބަރުން ހިމެނޭ ޕާޓީއެއްގެ ގޮތުގައި އޮތީ 2،881 މެންބަރުންނާއިއެކު މޯލްޑިވްސް ލޭބާ އެންޑް ސޯޝަލް ޑިމަކްރަޓިކް ފާޓީ އެވެ.


India in Raajje ah aiyy gadha koh military base eh hadhaakah noolhey: Ali Azim\nއިންޑިއާއިން ރާއްޖެއަށް އަތްގަދަކޮށް މިލިޓަރީ ބޭހެއް ހަދާކަށްނޫޅޭ: އަލީ އާޒިމް\nއިންޑިއާއިން ދިވެހިރާއްޖޭގެ މައްޗަށް އަތްގަދަކޮށް މިލިޓަރީ ބޭހެއް ހަދާކަށް ނޫޅޭކަމަށް ރައްޔިތުންގެ މަޖިލީހުގެ މެޖޯރިޓީ ލީޑަރ އަދި މެދުހެންވޭރު ދާއިރާގެ މެންބަރު އަލީ އާޒިމް ވިދާޅުވެއްޖެއެވެ.\nއެބޭފުޅާ މިފަދައިން ވިދާޅުވީ އެމްޑީޕީން ކޮންމެ ފޮއި ދުވަހަކުން ނެރޭ "ޚަބަރު ސިޓީ"ގެ 8ވަނަ އަދަދަށް ލިޔުއްވި ލިޔުމެއްގައެވެ.\nމި ލިޔުމުގައި އަލީ އާޒިމް ވިދާޅުވީ އިންޑިއާއަކީ އަބަދުވެސް ދިވެހިންނަށާއި ދިވެހި ސަރުކާރަށް ފަހި ސިޔާސަތުތަކެއް ގެންގުޅެމުންދާ އަވައްޓެރި ގައުމެއްކަމަށެވެ. އެއީ މިއަދަކު ނުވަތަ އިއްޔެއަކު އަލަށްވާން ފެއްޓިކަމެއް ނޫންކަމަށާއި ދިވެހިންނަށް ބޮޑުކަމެއް ދިމާވާ ކޮންމެ ފަހަރަކު އެހީވާން އިންޑިއާ ތައްޔާރަށް އޮންނަ ކަމަށެވެ. އެބޭފުޅާ ވިދާޅުވީ ދެގައުމުގެ ދެމެދުގައި އޮންނަ ގުޅުން ހީނަރުވެގެން ދިޔައީ މިއަދު "އިންޑިއާ އައުޓް" ގޮވާ ފަރާތްތަކުން ސަރުކާރާއި ހަވާލުވެ ތިބިއިރު، ވަކި ގައުމަކަށް ރާއްޖޭގެ ޚާރިޖީ ސިޔާސަތު އެއްކޮށް ބަރޯސާކޮށް އެގައުމުގެ ގޮނޑިކޮއްކޮއަކަށް ވީ ހިސާބުންކަމަށެވެ.\nމެންބަރު އާޒިމް އިތުރަށް ވިދާޅުވީ "އިންޑިއާ އައުޓް" ކުރަން ގޮވާ ފަރާތްތަކުން ތުހުމަތުކުރާގޮތަށް އިންޑިއާއަކުން ރާއްޖެއަށް އަތްގަދަކުރަން ނޫޅޭ ކަމަށެވެ. އަދި އެކަމާއި މެދު އުޅެންވީ ސަބަބެއްވެސް ނެތްކަމަށެވެ.\nމީގެއިތުރުން އެގައުމުން ރާއްޖެ ހިފައި މިލިޓަރީ ބޭހެއް ހަދާކަށްވެސް ނޫޅޭކަމަށް އާޒިމް ވިދާޅުވިއެވެ. އާޒިމް ވިދާޅުވީ އެ ފުރުސަތު ދީގެން ބަލާކަށް ދުނިޔޭގެ އެހެން ގައުމުތަކަކުން ނުވެސް ތިބޭނެކަމަށާއި، މިއީ އެ ޒަމާނެއް ނޫންކަމަށެވެ. އަދި އިންޑިއާއިން އަބަދުވެސް ރާއްޖޭގެ ސަލާމަތާއި ރައްކާތެރިކަމަށް ބަލާނެކަން ކަށަވަރުކަމަށްވެސް ވިދާޅުވިއެވެ.


Facebook hingaa company ge nan Meta ah badhalukoffi | Mihaaru\nފޭސްބުކް ހިންގާ ކުންފުނީގެ ނަން "މެޓަ" އަށް، ސޯޝަލް ނެޓްވޯކަކީ އަދިވެސް "ފޭސްބުކް"\nފޭސްބުކްގެ ބާނީ މާކް ޒަކަބާގް އޭނާގެ ކުންފުނީގެ ނަން "މެޓަ" އަށް ބަދަލުކޮށް އެކަން އިއުލާނުކުރައްވަނީ\n29 އޮކްޓޯބަރ 2021 - 11:14\nއެންމެ ގިނަ މީހުން ބޭނުންކުރާ ސޯޝަލް ނެޓްވޯކް ކަމަށްވާ ފޭސްބުކް ހިންގާ ކުންފުނީގެ ނަން "މެޓަ" އަށް ބަދަލުކޮށް ރިބްރޭންޑްކޮށްފި އެވެ.\nފޭސްބުކްގެ ބާނީ މާކް ޒަކަބާގް އިއުލާނުކުރެއްވި ގޮތުގައި ނަން ބަދަލުވީ ހަމައެކަނި ކުންފުނީގެ އެވެ. ފޭސްބުކް އޮންނާނީ އަދިވެސް ހަމަ އެ ނަމުގަ އެވެ. "މެޓަ" ގެ ނަން ކުންފުންޏަށް ދީ މީގެ ކުރިން ފޭސްބުކްގެ ދަށުން ހިންގަމުން އައި ހުރިހާ ހިދުމަތްތަކެއް މެޓަ ގެ ދަށަށް ބަދަލުކުރާނެ އެވެ.\nޒަކަބާގް ވިދާޅުވި ގޮތުގައި މިއީ ފޭސްބުކުން ތަރައްގީކުރަމުން އަންނަ ވާޗުއަލް ވޯލްޑާ ގުޅުވާލުމަށް ކުންފުނީގެ ނަމަށް ގެނައި ބަދަލެކެވެ. އެކަމަކު ފާޑުކިޔާ މީހުން ބުނަނީ މިއީ ފޭސްބުކް ބޭނުންކުރާ މީހުންގެ ޒާތީ މައުލޫމާތު ނަހަމަ ގޮތުގައި ބޭނުންކުރުން ފަދަ ސީރިއަސް ބޮޑެތި ތުހުމަތުތަކުން ރެކެންވެގެން ޒަކަބާގް ކުރި ކަމެކެވެ.\n"ފޭސްބުކް" އަށް ވާނީ ކިހިނެއް؟\nސޯޝަލް ނެޓްވޯކް ފޭސްބުކް ހަމަ އެ ނަމުގައި އޮންނާނެ އެވެ. "މެޓަ" ގެ ނަން ދިނީ ކުންފުންޏަށެވެ. އަދި ކުންފުންޏަށް ވަނީ އާ ލޯގޯއެއް ވެސް ހަދައިފަ އެވެ.\n"ނަމަށް އައި ބަދަލާ އެކު ކުންފުނީގެ އެޕްތަކާއި ޓެކްނޮލޮޖީ އެއް ބްރޭންޑް ނަމެއްގެ ދަށަށް ބަދަލުވާނެ" ކަމަށް މިކަމާ ބެހޭ ގޮތުން ނެރުނު ބަޔާނުގައި ބުނެފައިވެ އެވެ. ފޭސްބުކް 2004 ވަނަ އަހަރު ލޯންޗްކުރި ފަހުން އިންސްޓަގްރާމާއި ވަޓްސްއެޕް ފަދަ އެތައް އެޕެއް ވަނީ ގަނެ އަމިއްލަކޮށްފަ އެވެ. އަދި އަމިއްލަ ޓެކްނޮލޮޖީ ވެސް އަންނަނީ ތަރައްގީކުރަމުންނެވެ. މީގެ ތެރޭގައި ޑިޖިޓަލް ވޮލެޓް "ނޮވި" ވީޑިއޯ ކޯލަށް ހާއްސަ ޑިވައިސްތަކާއި ވާޗުއަލް ރިއަލިޓީ ސިސްޓަމް އޮކިއުލަސް ހިމެނެ އެވެ.\n"މެޓަ" އަކީ ކޯއްޗެއް؟\nކުންފުނީގެ ނަމަކަށް ދިން "މެޓަ" ގުޅެނީ އުފައްދަމުން އަންނަ "މެޓަވާސް" އެވެ. މެޓަވާސް އަކީ ވާޗުއަލް ދުނިޔެއެކެވެ. މި ހިޔާލީ ދުނިޔޭގައި މީހުންނާއި އެކި އެއްޗިއްސާ ބައްދަލު ވެސް ވެވޭނެ އެވެ.\nޒަކަބާގް ވިދާޅުވި ގޮތުގައި މެޓަވާސް އަކީ އެއްބަޔަކު އަނެއްބަޔަކާ ދިމާވެ އުފެއްދުންތެރި މަސައްކަތްތައް ކުރެވޭނެ ތަނަކަށް ވާނެ އެވެ. އަދި ކުރިއަށް އޮތް ދިހަ ވަރަކަށް އަހަރު ތެރޭ އޭގެ އާބާދީ ބިލިއަނަކަށް އަރާނެ ކަމަށް ވެސް އޭނާ އަންދާޒާކުރެއްވި އެވެ.\n"އެކަމަކު މިއީ މިއިން ޒަމާނަކު ވެސް އަހަރެމެންނަށް މާލީ ފައިދާއެއް ވާނެ ކަމަށް ކުރާ އިންވެސްޓްމަންޓެއް ނޫން،" ޒަކަބާގް ވިދާޅުވެފައިވެ އެވެ.\nއެކަމަކު އޭނާ ގަބޫލުކުރައްވާ ގޮތުގައި މި ހިދުމަތް އެންމެ ފަހުން މޮބައިލް އިންޓަނެޓްގެ ބަދަލުގައި ބޭނުންކުރާނެ ދުވަހެއް ވެސް އަންނާނެ އެވެ.\n"މެޓަ" އަކީ އިނގިރޭސި ބަހުން ލިޔާއިރު ބައެއް ބަސްބަހުގެ ކުރިއަށް އިތުކުރާ "ޕްރިފިކްސް" އެކެވެ. އެއިން ބަހުގެ މާނަ ފުޅާކޮށްލަ އެވެ. އާންމުކޮށް "މެޓަ" އިން މާނަކޮށްދެނީ އިތުރުވުން ނުވަތަ މަތީ ލެވަލްއެކެވެ. އަދި އެއްޗެއްގެ ބޮޑު ބަދަލަކަށް ވެސް މި ބޭނުންކުރެވިދާނެ އެވެ.\nފޭސްބުކް މާކް ޒުކަބާގް ސޯޝަލް ނެޓްވޯކްސް\nމެޓަވާރސްއަށް ބަދަލުވީމަ ދެން އެހެން މަޚްލޫގުންނާވެސް އެއް ޕްލެޓްފޯމެއްގަ ބައްދަލުކުރެވޭނެކަމަށް ބެލެވެނީ. މިއިން ޒަމާނަކުވެސް މާލީ ފައިދާއެއް ނުވާނެ ކަމެއްގައި ކުރިއަށް ދާން އުޅޭނީ ކޮންމެވެސް މަޖްބޫރީއެއް އޮތީމާހެން ވަރަށް ހީވޭ.\nކިރުމެޓާތޯ ނުވަތަ އަލަނާސިމެޓާތޯ؟ ޒުކާބާގް ކައްކާ މެޓާގައި ފޮނިހެޔޮވަރު ވާނެބާ؟\nނަސީބެއްނު ޗުއިންގަމް އަށް ބަދަލު ނުކުރިކަން.\nއެހެންނޫނަސް ފޭސްބުކް މިހާރު މެޓައަކަށް ވެއްޖެ.\nމެޓާ އަށް ބަދަލުކުރިޔަސް ތި ބޭނުން ނުކުރާނަން!


ދިރާގު ފިކްސްޑް ބްރޯޑްބޭންޑް ކަސްޓަމަރުންނަށް އިތުރު ހަރަދަކާ ނުލާ ބާރު ސްޕީޑުގަ ގިނަ ޚިދުމަތް ތަޖުރިބާ ކޮށްލެވޭ ޕްރަމޯޝަނެއް ފަށައިފި\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް, 23 ސިކުންތު\nރާއްޖޭގައި އެންމެ ފުޅާދާއިރާއެއްގައި މުއާސަލާތީ އަދި ޑިޖިޓަލް ޚިދުމަތް ފޯރުކޮށްދޭ ކުންފުނި ދިރާގުން އެ ކުންފުނީގެ ފިކްސްޑް ބްރޯޑްބޭންޑް ކަސްޓަމަރުންނަށް އިތުރު ހަރަދަކާ ނުލައި2މަސްދުވަހުގެ މުއްދަތައް މަތީ ސްޕީޑު އަދި ގިނަ އެލަވެންސް ހިމެނޭ ޕެކޭޖެއް ތަޖުރިބާ ކޮށްލުމުގެ ފުރުސަތު ހުޅުވައިދޭ ޕްރޮމޯޝަނެއް ފަށައިފިއެވެ.\nދިރާގުން ބުނީ މި ޕްރޮމޯޝަން ކުރިއަށް ދާނީ3ސެޕްޓެމްބަރ 2019 އިން 31 އޮކްޓޯބަރ 2019 ގެ ނިޔަލަށް ކަމަށެވެ.\nމި ޕްރޮމޯޝަނުގައި ދިރާގު ފައިބަރ ބްރޯޑްބޭންޑް އަދި އޭ.ޑީ.އެސް.އެލް ކަސްޓަމަރުން މިހާރު ގެންގުޅުއްވާ ޕެކޭޖްގެ އަގުގައި އެ ޕެކޭޖައްވުރެ މަތީގެ ޕެކޭޖެއް ބޭނުން ކުރުމުގެ ފުރުސަތު ލިބިގެންދާނެއެވެ. އެހެންކަމުން ކަސްޓަމަރުންނަށް ގިނަ އެލަވަންސް އަދި މަތީ ޕެކޭޖްގެ ސްޕީޑް ތަޖުރިބާ ކޮށްލެވޭނެއެވެ. މި މުއްދަތުގެ ތެރޭގައި ކަސްޓަމަރުންނަށް އަނބުރާ ކުރީގެ ޕެކޭޖައް ބަދަލުވެސް ކޮށްލެވޭނެއެވެ.2މަސް ދުވަސް ހަމަވުމުން ޕެކޭޖް ބަދަލު ނުކުރުމުގެ އިހުތިޔާރުވެސް ކަސްޓަމަރުންނަށް ލިބިގެންދާނެއެވެ.\nމި ޕްރޮމޯޝަންގައި ބައިވެރި ވުމަށް ދިރާގު ވެބްސައިޓްގެ މައިއެކައުންޓުން ޕެކޭޖް ބަދަލުކުރުމަށް އެޕްލައި ކުރެއްވޭނެއެވެ. ވެބްސައިޓްގެ އިތުރުން އީމެއިލް، ނުވަތަ 123 އަށް ގުޅުއްވައިގެން ނުވަތަ ރާއްޖޭގެ އެކިކަންކޮޅުތަކުގައި ހުންނަ ދިރާގު ކަސްޓަމަރ ސަރވިސް ސެންޓަރުތަކަށް ޒިޔާރަތްކުއްވައިގެން ޕެކޭޖްބަދަލު ކުރެއްވޭނެއެވެ.\nމި ޕޮމޯޝަނާއި ބެހޭ އިތުރު މައުލޫމާތު https://www.dhiraagu.com.mv/Dhiraagu_Fibre_Broadband.aspxއިން ލިބިވަޑައިގަންނަވާނެއެވެ.\nދިރާގުން ބުނީ ކަސްޓަމަރުންނަށް ދެވޭ ހިދުމަތްތަކުގެ ތަޖުރިބާ ރަނގަޅުކޮށް ހިދުމަތްތައް ބޭނުން ކުރުމުގައި ލުއިފަސޭހަ ގޮތްތައް ހޯދައިދިނުމަކީ ދިރާގުގެ އެންމެ ބޮޑު އަމާޒު ކަމަށާއި މިގޮތުން އިނޮވޭޝަނާއި ޓެކްނޮލޮޖީ ބޭނުންކޮށްގެން ކަސްޓަމަރުންގެ ތަޖްރިބާ ރަނގަޅުކުރުމަށް ދިރާގުން އަބަދުވެސް މަސައްކަތް ކުރަމުން ގެންދާނެ ކަމަށެވެ.\nދިރާގުން "އީ-ސިމް" ގެ ޚިދުމަތް ތަޢާރަފްކޮށްފި\nދިރާގުޓީވީއަށް "ޔޫޕެ ޕޮރޮޑަކްޝަން" ގެ މުޅިން އާ އުފެއްދުންތަކެއް ތަޢާރްފްކުރަނީ!\nދިރާގު ޓީވީގެ ޚިދުމަތް ވ. ފުލިދޫގައި ތަޢާރަފްކޮށްފި!\nދިރާގު އެޕްރެންޓިސްޝިޕް ޕްރޮގްރާމްގައި ބައިވެރިވުމުގެ ފުރުސަތު ހުޅުވާލައިފި\nދިރާގުން "ޕޭ ޕާރ ވިއު" ކޮންޓެންޓު ރާއްޖެއަށް ތައާރަފުކޮށްފި!\nދިރާގު ޕޭ އާއި ކޮމާޝަލް ބޭންކް ގުޅިގެން ފަސޭހަކަމާއެކު ކޭޝްއިން ކުރުމުގެ ޚިދުމަތް ތަޢާރަފުކޮށްފި!\n4 ސެޕްޓެމްބަރ 2019


SunOnline: Raees Yameenge shareeaiy live nukurevenee vaseelaithah nethumun: Is gazee\nރައީސް ޔާމީންގެ ޝަރިއަތް ލައިވް ނުކުރެވެނީ ވަސީލަތްތައް ނެތުމުން: އިސް ގަޒީ\nއަހްމަދު އިޒްމީމް 27 Jan 2022, 21:40\nވ. އާރަށުގެ މައްސަލައިގައި ކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ މައްޗަށް ކުރާ ދައުވާގެ އަޑުއެހުންތައް ލައިވް ކުރާނެ ވަސީލަތްތައް ނެތުމުން އެ އަޑުއެހުންތައް ލައިވް ނުކުރަން ނިންމައިފިއެވެ.\nމިއަދު ބޭއްވި ޝަރީއަތުގެ މަޖިލީހުގައި އެ މައްސަލަ ބައްލަވާ ކްރިމިނަލް ކޯޓުގެ އިސް ގާޒީ އަހްމަދު ޝަކީލް ވިދާޅުވީ ޝަރީއަތްތައް ލައިވް ކުރެވޭނެ ވަސީލަތްތައް މިވަގުތު އެ ކޯޓުގައި ގައިމްކުރެވިފައި ނެތް ކަމަށެވެ.\nއިސް ގާޒީ ވިދާޅުވީ ލައިވްކުރެވޭނެ ވަސީލަތްތައް ލިބުނުހާ އަވަހަކަށް އެ މައްސަލަ ލައިވްކުރައްވާނެ ކަމަށެވެ. މީގެ އިތުރުން އިދާރީ ބައެއް ދަތިތަކުގެ ސަބަބުން ވެސް މި އަޑުއެހުންތައް ލައިވްކުރުމަށް ހުރަސްއެޅޭ ކަމަށް އޭނާ ވިދާޅުވިއެވެ.\nއާރަށު މައްސަލައާ ގުޅިގެން އުފުލާފައިވާ ދެ ދައުވާގެ ޝަރީއަތުގެ އަޑުއެހުން ލައިވް ކުރުމަށް ރައީސް ޔާމީން ވަނީ އެދި ވަޑައިގެންފައެވެ. ނަމަވެސް ރައީސް ޔާމީންއާއެކު އެ މައްސަލައިގައި ދައުވާ ލިބޭ ރައްޔިތުންގެ މަޖިލީހުގެ ފެލިދޫ ދާއިރާގެ ކުރީގެ މެމްބަރު ޔޫސުފް ނައީމް އެކަމަށް އިންކާރު ކުރައްވައެވެ.\nރައީސް ޔާމީންގެ މައްޗަށް އެންމެ ފުރަތަމަ އުފުލި ދައުވާގެ ޝަރީއަތުގެ އަޑުއެހުން ޓީވީ ޗެނަލްތަކުން ލައިވްކޮށްފައިވެއެވެ. އެ މައްސަލަ ލައިވްކޮށްފައި ވަނީ ކްރިމިނަލް ކޯޓުގެ އެދުމުގެ މަތިން ޕަބްލިކް ސާވިސް މީޑިއާގެ އެހީތެރިކަމާއެކުއެވެ. އެއީ ރާއްޖޭގައި އެންމެ ފުރަތަމަ ޓީވީން ލައިވްކުރި ޝަރީއަތުގެ އަޑުއެހުމެވެ.\nމިއަދުގެ ޝަރީއަތުގެ މަޖިލީހުގައި ރައީސް ޔާމީންގެ ވަކީލު ޑރ. މުހައްމަދު ޖަމީލް އަހުމަދު ވަނީ ކޮވިޑް ހާލަތު ރާއްޖޭގައި ރަނގަޅުވުމުން ޝަރީއަތުގެ އަޑުއެހުންތައް ކުރިއަށް ގެންދިއުމަށް އެދިވަޑައިގެންފައެވެ. އެމަނިކުފާނު އެގޮތަށް އެދިވަޑައިގަތީ ޔޫތު މިނިސްޓަރު އަހްމަދު މަހްލޫފްގެ މައްޗަށް ދައުލަތުން ކުރާ ދައުވާތަކުގެ އަޑުއެހުންތައް ކޮވިޑްގެ ހާލަތު ރަނގަޅުވުމުން ބާއްވަން އެ މައްސަލަ ބައްލަވާ ގާޒީ ނިންމަވާފައިވާތީއެވެ.\nމި ކަމަށް ރައްދުދެއްވަމުން ދައުލަތު ވަކީލާ މަރިޔަމް ޝާމާ ނަސީރު ވިދާޅުވީ އެ މައްސަލަ ދިރާސާ ކުރެއްވުމަށް ރައީސް ޔާމީނަށް މިހާރުވެސް އެކަށީގެންވާ ވަގުތު ދީފައިވާކަމަށެވެ.\nދައުލަތުގެ ވަކީލުގެ ވާހަކައަށް ބާރުދެއްވައި އިސް ގާޒީ ޝަކީލް ވިދާޅުވީ މިއަދުގެ އަޑުއެހުން ވެސް ވަނީ ދެ ހަފްތާ ކުރިން ތާވަލް ކުރެވިފައި ކަމަށެވެ. އަދި ބަލިކޮށް އުޅޭ ވަކީލުންނަށް އޮންލައިންކޮށް ބައިވެރިވެވޭނެ ފުރުސަތު ދިނުމުން ވެސް އެބޭފުޅުންގެ އިންޓަނެޓު ރަނގަޅު ނޫންކަމަށް ބުނެ އެ ފުރުސަތު ދޫކޮށްލި ކަމަށްވެސް ޝަކީލް ވިދާޅުވިއެވެ.\nކޮވިޑް ޕޮޒިޓިވް ވުމުގެ ސަބަބުން ދައުވާ ލިބޭ ޔޫސުފް ނައީމް މިއަދުގެ އަޑުއެހުމަށް ހާޒިރުވެވަޑައިނުގަންނަވައެވެ.\nރައީސް ޔާމީންގެ މައްޗަށް އެ ދައުވާތައް އުފުލާފައިވަނީ, ޓޫރިސްޓް ރިސޯޓެއް ތަރައްގީކުރުމަށް ބޭރުގެ ކުންފުންޏަކަށް ކުއްޔަށް ދޫކުރުމުގެ މުއާމަލާތުގެ ތެރެއިން މަގާމުގެ ނުފޫޒު ބޭނުންކޮށްގެން ރިޝްވަތުގެ ގޮތުގައި އެއް މިލިއަން ޔޫއެސް ޑޮލަރު ނަގައި ލޯންޑާ ކޮށްފައިވާ ކަމަށް ތުހުމަތުކުރެވޭތީއެވެ.\nމިހާތަނަށް ރައީސް ޔާމީންގެ މައްޗަށް ފަސް ދައުވާއެއް އުފުލާފައިވެއެވެ. އެންމެ ފުރަތަމަ އެމަނިކުފާނުގެ މައްޗަށް އުފުލި މަނީލޯންޑަރިންގެ ދައުވާ ސާބިތުވެ، ފަސް އަހަރަށް ޖަލަށްލުމާއެކު ފަސް މިލިއަން ޑޮލަރުން ޖޫރިމަނާ ކުރުމަށް ކްރިމިނަލް ކޯޓުން 2019 ވަނަ އަހަރު ކުރި ހުކުމް، މިދިޔަ އޮކްޓޯބަރު 30 ވަނަ ދުވަހު ސުޕްރީމު ކޯޓުން ވަނީ ބާތިލްކޮށްފައެވެ.


Aadhyaa hilaafu natheejaage vaahaka bunedheanves neange: Klopp\nޖެހިގެން ދެ ވަނަ ފަހަރަށް ޗެމްޕިއަންސް ލީގްގެ ފައިނަލަށް ލިވަޕޫލް ދަތުރު ކުރީ، އަމިއްލަ ދަނޑުގައި ބާސެލޯނާގެ މައްޗަށް ހޯދި 4-0 ގެ ތަފާތު މޮޅާއެކު އެވެ. ބާސާގެ ކޭމްޕްނޯ ގައި ކުޅުނު މެޗު ކެޕްޓަން ލިއޮނަލް މެސީގެ އާދަޔާ ހިލާފް ޖާދޫއާއެކު ބާސާއިން މެޗު ކާމިޔާބު ކުރީ 3-0 ންނެވެ.\nތިން ލަނޑުގެ ލީޑެއް ބާސާގެ އަތުގައި އޮވެފައި، އެ ނަތީޖާ ލިވަޕޫލް ކޮޅަށް އަނބުރާލުމަށް އެ ޓީމުގެ ކުޅުންތެރިން ކުރި މަސައްކަތް ބުނެދޭން ވެސް ލިވަޕޫލްގެ ކޯޗް ޔާގަން ކްލޮޕްއަށް ނޭންގެ އެވެ.\n"މޮޅު ވުމަކީ އުނދަގޫ ކަމެއް، ހާއްސަކޮށް ބައިކޮޅަށް ލަނޑެއް ނުވަދެ މޮޅުވުމަކީ ވަރަށް އުނދަގޫ ކަމެއް،" މެޗަށް ފަހު ވާހަކަ ދައްކަމުން ޔާގަން ކްލޮޕް ބުންޏެވެ. "އަހަންނަކަށް ނޭންގެ މި ކުޅުންތެރިން އެކަން ކުރީ ކިހިނެއް ކަމެއް، ދުނިޔޭގައި ވަރަށް ބައިވަރު ކަންކަން އެނބަހިނގާ، އެހެންނަމަވެސް މިކަހަލަ އަސަރު ހުރި މާހައުލެއް މި ސްޓޭޑިއަމްގައި ކުޅުންތެރިން އުފައްދައި ދިނުމަކީ އެހެން ހުރިހާ ކަމަކަށްވުރެ ހާއްސަ ކަމެއް."\nމެޗަށް ލިވަޕޫލް ނިކުތީ، އެ ޓީމުގެ އެންމެ މުހިންމު ކުޅުންތެރިޔާ މުހައްމަދު ސަލާހް ނުލައެވެ. އެންމެ ފަހުން ނިއުކާސަލްއާ ދެކޮޅަށް ކުޅުނު މެޗުގައި އޭނާގެ ބޮލަށް ލިބުނު އަނިޔާގެ ސަބަބުން މެޗު ކުޅޭވޭ ވަރަށް އޭނާ ފިޓެއް ނޫނެވެ. އެހެންނަމަވެސް އޭނާ ވަނީ ދަނޑަށް ގޮސް މެޗު ނިމުމުން ލިވަޕޫލްގެ ކުޅުންތެރިންނާއެކު އުފާފާޅު ކޮށްފަ އެވެ.\nލިވަޕޫލުން މެޗުގެ ފުރަތަމަ މިނެޓްގައިވެސް ބާސާއަށް ސިހުން ގެނެ އެވެ. ބާސާގެ ޕެނަލްޓީ އޭރިއާ ތެރެއިން ޜާދާން ޝަކީރީ ފޮނުވާލި ބޯޅަ ބޭރުވީ ބޯޅައިގެ މިސްރާބު ބަދަލުވުމުމުންނެވެ. ލިވަޕޫލްގެ ފުރަތަމަ ލަނޑު މެޗުގެ ހަތް ވަނަ މިނެޓްގައި ކާމިޔާބު ކުރީ ޑިވޯކް އޮރީޖީ އެވެ. ލިވަޕޫލްގެ ކެޕްޓަން ޖޯޑަން ހެންޑަސްނ ފޮނުވާލި ބޯޅަ ބާސާގެ ކީޕަރު މާކް އެންޑްރޭ ޓާ ސްޓެގަން އަތުގައި ޖެހިފައި ރީބައުންސް ވުމުން އޮރީޖީ ވަނީ ގޯލް ކުރިމަތީގައި ހުރެ އެ ބޯޅަ ގޯލްގެ ތެރެއަށް ވައްދާލަފަ އެވެ.\nލިވަޕޫލްގެ އަނެއް ތިން ލަނޑު ކާމިޔާބު ކުރީ، މެޗުގެ ދެ ވަނަ ހާފުގަ އެވެ. ދެ ވަނަ ލަނޑު ވައިނަލްޑަން ކާމިޔާބު ކުރީ 54 ވަނަ މިނެޓްގަ އެވެ. އެލެކްޒެންޑާ އާނޯލްޑް ނެގި ހުރަސް ބާސާގެ ކުޅުންތެރިންއެއްގެގައި ޖެހިފައި ދޫވި ބޯޅަ ވައިނަލްޑަން ވަނީ ވެއްޓިގެންފައި ގޯލާ ދިމާލަށް ފޮނުވާލާފަ އެވެ. ބޯޅަ ގޯލަށް ވަނީ ކީޕަރު ޓާ ސްޓެގަން ގައިގައި ޖެހިފަ އެވެ.\nތިން ވަނަލަނޑު އޭގެ ތިން މިނެޓްފަހުން ވައިނަލްޑަން ކާމިޔާބު ކުރީ ޝަކީރީ ނަގައިދިން ބޯޅަ ބޮލުން ގޯލްގެ ތެރެއަށް ފޮނުވާލައިގެންނެވެ. ލިވަޕޫލްގެ ހަތަރު ވަނަ ލަނޑު، ކޯނަރަކުން ތަނަވަސްވި ބޯޅައިން ކާމިޔާބު ކުރީ އޮރީޖީ އެވެ. ލިވަޕޫލުން އަވަސްކޮށްލާފައި ކޯނަރު ނެގިއިރު ބާސާގެ ކުޅުންތެރިންނަށް ތިބެވުނީ ރަނގަޅަށް ތައްޔާރު ނުވެ އެވެ.\nސެމީ ފައިނަލުގެ ދެ ވަނަ މެޗުގެ އެންމެ ފަހު ލެގްގައި އަޔެކްސް ނިކުންނާނީ ޓޮޓެންހަމްއާ ދެކޮޅަށެވެ. ޓޮޓެންހަމްގެ ދަނޑުގައި ކުޅެ އަޔެކްސްއިން ވަނީ ފުރަތަމަ ލެގް މެޗު ކާމިޔާބު ކޮށްފަ އެވެ.\nމެސީ ލިވަޕޫލް ޔާގެން ކްލޮޕް + ބާސެލޯނާ ޗެމްޕިއަންސް ލީގް\nޗެމްޕިއަންސް ލީގް: މެސީ، ރޮނާލްޑޯގެ ކުރިމަތިލުން\nރޮނާލްޑޯއަށް ޓީމު ސަލާމަތް ނުކުރެވުނު، ބާސާގައި މެސީގެ ޖާދޫ


EVO HOME ah dhe aharu Magbool brand thakaa eku dhivehinge hithugai\nއީވޯ ހޯމް އަށް ދެ އަހަރު، މަގުބޫލު ބްރޭންޑްތަކާ އެކު ދިވެހިންގެ ހިތުގައި\nބައެއް މީހުން ބަދިގޭ ކަބަޑު ސެޓު ވަކިން ބަދަލުކޮށްލަ އެވެ. އަނެއް ބަޔަކު ގޭގައި ޖަހާފައި ހުރި "މުސްކުޅި ތަށިމުށި" ބަދަލުކޮށް ޒަމާނީ ފްލޯރިން އެއް އަޅަން ބޭނުން ވެދާނެ އެވެ. އަނެއް ބަޔަކު ފެންވަރު ރަނގަޅު ބެޑްރޫމް ސެޓެއް ބޭނުންވެ އެވެ. މި ހުރިހާ ބޭނުމެއް ހިތް އެދޭގޮތަކަށް ފުއްދައިދެވޭނެ ބަޔަކީ ޔަގީނުން ވެސް އީވޯ ހޯމް އެވެ. މި ހުރިހާ އެއްޗެއް ވެސް އީވޯ ހޯމް އިން ލިބެނީ ތިމާ ހިތްއެދޭ ގޮތަށެވެ. އެ ފިހާރައިގެ ދެވަނަ އަހަރީ ދުވަސް މިދިޔަ ހޯމަ ދުވަހު ފާހަގަކުރި އިރު، މިނަމަކީ މިހާރު ދިވެހިންނާ އެންމެ ކައިރި އަދި ރަހުމަތްތެރި ނަމެވެ. މިނަން މިހާރު މިއޮތީ ދިވެހިންގެ ހިތުގައި ހަރުލާފަ އެވެ.\n"ދެވަނަ އަހަރީ ދުވަސް ފާހަގަ ކުރާއިރު، އާއްމުންގެ ގިނަ ބައެއްގެ މެދުގައި އީވޯހޯމް މިވަނީ މަގުބޫލުވެފައި. މިއީ އަޅުގަނޑުމެންނަށް ލިބޭ އެންމެ ބޮޑު އުފާ އަދި ޝަރަފް،" އީވޯ ހޯމްގެ ސޭލްސް އެންޑް މާކެޓިން މެނޭޖަރު ރިޒްމާ ރަޝީދު ވިދާޅުވި އެވެ.\nއީވޯ ހޯމްއަށް ދެ އަހަރު ފުރުނު އިރު، ވިޔަފާރި މިއަދު މިވަނީ ވަރަށް ފުޅާކޮށްފަ އެވެ. މަޖީދީ މަގުގައި 2013 ވަނަ އަހަރު ހުޅުވި ފިހާރަޔާ އެކު، ވިޔަފާރި މޫލައި އިތުރު ފިހާރައެއް ވެސް މިހާރު މި ވަނީ ހުޅުވައިފަ އެވެ. މީގެ މަހެއްހާ ދުވަސް ކުރިން ހުޅުވާފައިވަނީ ޔޫރަޕުގެ މަޝްހޫރު ތަށި މުށި ބްރޭންޑް ތަކާއި ފްލޯރިން ވިއްކުމަށް ހާއްސަ، "އީވޯ ފްލޯރިން" އެވެ. އެ ފިހާރަ އިން ލިބެން ހުރީ ޖަރުމަނުގެ މަޝްހޫރު "ޕަރަޑޯ" ބްރޭންޑުގެ ފްލޯރިންނެވެ.\nޔޫރަޕުގެ ބްރޭންޑްތައް އީވޯ ހޯމްއިން ލިބެން ހުރުމުން އަގު ބޮޑުވެދާނެ ކަމަށް ހީކޮށްފާނެ އެވެ. އެކަމަކު އީވޯ ހޯމްއިން ބަލަނީ ކަސްޓަމަރުންގެ ބޭނުން ތަކަށެވެ.\nއީވޯގެ ޒުވާން މާކެޓިން މެނޭޖަރު ރިޒްމާ ވިދާޅުވި ގޮތުގައި، ވިޔަފާރި ފުޅާ ކުރުމުގައި ބަލަނީ ކަސްޓަމަރުންނަށެވެ. އެ މީހުންގެ ބޭނުންތަކާ އެއްގޮތަށް ޗާލު ފަރުނީޗަރުތައް ގޭތެރޭގައި އަތުރާލަ ދިނުމަށެވެ.\n"ކަސްޓަމަރުންގެ ބަޖެޓަށް ފައްތައިގެން ބޭނުންވާ ގޮތަށް މި އުފެއްދުންތައް ގެނެސްދެނީ،" ރިޒްމާ ވިދާޅުވި އެވެ.\nއީވޯ ހޯމް އިން ގަންނަ ބަދިގެ ސެޓުތައް ވެސް ތައްޔާރުކުރަނީ ކަސްޓަމަރުން ބޭނުންވާ ގޮތަށެވެ. މި ފިހާރައިގެ އެންމެ ހާއްސަ ކަމަކީ ކަސްޓަމަރުގެ ގެއަށް އީވޯ ހޯމްގެ ސްޓާފުން ގޮސް ފަރުނީޗަރު ބަހައްޓާތަނުގެ މިން ބަލައި އެ މީހަކު އެދޭ ޑިޒައިނެއްގައި އެތަނަށް ހެޔޮވަރުގެ އެއްޗެއް ސީދާ ޔޫރަޕް ހައްދާލައިގެން ގެނެސްދިނުމެވެ. އޭރުން ތަނަށް ނުފެތޭ ފަރުނީޗަރު ގަނެވިދާނެ ކަމުގެ ބިރު އެކީ ދިއައީ އެވެ.\n"މިތަނުން ފުލް ސެޓް ޑިޒައިން ކޮށްދޭނެ. ކްލައިންޓުންގެ ބަޖެޓަށް ފިކްސް ކުރެވޭނެ. ޔޫރަޕުން މުދާ ގެނެސް އިންސްޓޯލްކޮށް ދޭނެ. މިއީ ވަރަށް ހައިރޭންޖް ޕްރޮޑަކްޓް. އެކަމަކު ކްލައިންޓް ބޭނުންވާ ގޮތަށް، އަގަށް ހަދައި ދެވޭނެ. މިއަށް ފްރީ ކޮންސެލްޓޭޝަން ލިބޭނެ،" ރިޒްމާ ވިދާޅުވި އެވެ.\nއީވޯ ހޯމް އަށް ދެ އަހަރު ފުރުމާ ދިމާކޮށް ހޮނިހިރު ދުވަހު ހާއްސަ ޕްރޮމޯޝަނެއް ފަށާނެ އެވެ. މި ޕްރޮމޯޝަން މިއީ އަދި އާދައިގެ ކަމެއް ނޫނެވެ. މީގެ ތަފާތަކީ އިނާމު ބިޑް ކޮށްގެން ލިބުމެވެ. މިކަން ކޮށްލައިގެން ލިބެން އޮތް އިނާމު ކުޑައެއް ނޫނެވެ.\n"ބިޑް އެން ވިން" ގެ ނަމުގައި ކުރިއަށް ގެންދާ މި ޕްރޮމޯޝަންގެ އިނާމަކަށް ލިބެނީ ކުޑަކުދިންގެ ބެޑްރޫމް ސެޓެކެވެ. މީގައި ކުދިން ކިޔަވަން އިންނާނެ ސަޅި މޭޒަކާއި ހިތްގައިމު އެނދެއް ވެސް ހުރެ އެވެ. "ކެޕްޓަން ޝާކޭ" ގެ ނަން ދީފައިވާ މި ސެޓުގެ ޖުމްލަ އަގަކީ 75،000ރ. އެވެ. މި ސެޓް ހޯދަން ބިޑްކުރާ ފަރާތްތަކުން އީވޯ ހޯމްއަށް ގޮސް ބިޑްކުރާ އަދަދު ހުށަހަޅަން ޖެހެ އެވެ. ބިޑް ފެށޭ އަގަކީ، 10،000ރ. ކަމަށްވާ އިރު، މި އަގު ބޮޑު ސެޓް ލިބޭނީ އެންމެ ތަފާތު އަދި ބޮޑު އަގެއް ހުށަހަޅާ ފަރާތަކަށެވެ. މިކަން އަޖުމަ ބަލައިލުން ކީއްތޯ އެވެ؟ އީވޯ ހޯމް އެ ހުރީ ކަސްޓަމަރުންނަށް ޓަކައި ހުޅުވިފަ އެވެ. ކޮންމެ ކަސްޓަމަރަކަށް ވެސް އެ ފިހާރައިން މަރުހަބާ ކިޔަނީ އުފާވެރިކަމާ އެކު އެވެ.\nއާ ބަޖެޓުން 256.4 މިލިއަން ރުފިޔާ ހަރަދުކޮށްފި


BML In Dhigurashugai ATM Eh Hulhuvaifi - Vaguthu\nބީއެމްއެލް އިން ދިގުރަށުގައި އޭޓީއެމް ހުޅުވައިފި\nބޭންކް އޮފް މޯލްޑިވްސް (ބީއެމްއެލް) އިން އދ. ދިގުރަށުގައި ސެލްފް ސާވިސް ބޭންކިން ސެންޓަރެއް ހުޅުވައިފިއެވެ.\nބީއެމްއެލް އިން ވިދާޅުވީ ދިގު ރަށުގައި މި ހެދި އޭޓީއެމް އާއެކު އދ. އަތޮޅުގެ ތިން ރަށެއްގައި މި ހިދުމަތް ފަށާފައިވާ ކަމަށާއި މިފަދަ މެޝިނެއްގެ ސަބަބުން 24 ގަޑިއިރު ބޭންކަށް ގޮސްގެން ކުރަން ޖެހޭ އާދައިގެ މުއާމަލާތްތައް އޭޓީއެމް މެދުވެރިކޮށް ހިންގޭނެ ކަމަށެވެ.\nބީއެމްއެލް އިން މިހާރު އދ. އަތޮޅުގެ މާމިގިއްޔާއި މަހިބަދޫގައި ވެސް އަންނަނީ އޭޓީއެމްގެ ހިދުމަތް ފޯރުކޮށްދެމުންނެވެ.\nމުޅި ރާއްޖެއަށް ބޭންކިން ޚިދުމަތް ފޯރުކޮށްދިނުމަށް ކުރަމުންދާ އިންވެސްޓްމަންޓް ޕްރޮގްރާމުގެ ދަށުން ގާއިމްކުރެވުނު މި ސެންޓަރުގެ ސަބަބުން ރަށުގެ ކުދިބޮޑު އެންމެހާ ރައްޔިތުންނަށާއި ވިޔަފާރިތަކަށް އަދި ރަށަށް ޒިޔާރަތްކުރާ މެހެމާނުންނަށް ބޭންކިން ހިދުމަތްތައް ހޯދުމަށް ވަރަށް ބޮޑަށް ލުއި ފަސޭހަވެގެންދާނެއެވެ. އަދި ހަމައެހެންމެ ފައިސާގެ މުއާމަލާތް ކުރުމަށް އެންމެ ކައިރި ބްރާންޗަށް ކުރާ ދަތުރުތަކަށް ނިމުމެއް އައިސް ބޭނުން ކޮންމެ ވަގުތަކު ފަސޭހަކަމާއެކު ބޭންކިން ހިދުމަތް ހޯދުމުގެ ފުރުސަތު ފަހިވެގެންދާނެއެވެ.\nއެ ބޭންކުން އެންމެ ފަހުން އޭޓީއެމް އެއް ހުޅުވާފައި ވަނީ ތ. ތިމަރަފުށީގައެވެ.\nމުޅި ރާއްޖެ ހިމެނޭ ބޭންކިން ވިއުގަޔަކާއެކު 20 އަތޮޅުގައި 38 ބްރާންޗް، 64 ސެލްފްސާވިސް ބޭންކިން ސެންޓަރު، 127 އޭޓީއެމް، 200 އަށް ވުރެ ގިނަ ކޭޝް އޭޖެންޓުންގެ އިތުރުން އިންޓަނެޓު ބޭންކިން އާއި އެކު ބީއެމްއެލްގެ އަމާޒަކީ ރާއްޖޭގައި ފައިސާގެ މުއާމަލާތްތައް ފަސޭހަކަމާއެކު ހިންގޭނެ ނިޒާމެއް އެކުލަވާލުން ކަމަށް އެ ބޭންކުން ވަނީ ވިދާޅުވެފައެވެ.\nނޮވެމްބަރު 14, 2020 11:59\nއޭޓީއެމް އެއް ނޫން ހުޅުވަންވީކީ. ޑަބަލް ޓްރާންސެކްޝަން ކީއްވެހޭ ރިވާސް ނުވަނީ


Rangalhah nidhumun rangalhu kaanaa ah magu fahivey | Mihaaru\nރަނގަޅަށް ނިދުމުން ރަނގަޅު ކާނާއަށް މަގުފަހިވޭ\n12 ޖެނުއަރީ 2018 - 05:20\nރޭގަނޑުގެ ހަމަ ނިދި ލިބުމަކީ ރަނގަޅު ކާނާ ކެއުމަށް ބާރު ލިބޭ ކަމެއްކަން ދިރާސާއަކުން ހާމަވެއްޖެ އެވެ.\nކިންގްސް ކޮލެޖް ލަންޑަނުން ކުރި ދިރާސާގައި ވަނީ ރޭގަނޑު އެކަށީގެންވާ ވަރަށް ނުނިދާ ބަޔަކު ކަނޑައެޅިފައިވާ މިންވަރަށް ނިދަން ފެށުމުން ހަށިގަނޑަށް އަންނަ ބަދަލުތައް ބަލައިފަ އެވެ. އަދި ނިއުޓްރިއަންޓް ލިބޭ ކާނާ ކާ މިންވަރުން ނިންޖަށް އަންނަ ބަދަލުތައް ވެސް ބެލި އެވެ.\nނަތީޖާ ދެއްކި ގޮތުގައި ކަނޑައެޅިފައިވާ މިންވަރަށް ނިދުމުން، ހަކުރު އެކުލެވޭ ކެއުންތައް ކެއުން 10 ގްރާމް މަދުވި އެވެ. އަދި ނިދާ ގަޑި އިތުރުކުރި ގްރޫޕަށް ކާބޯހައިޑްރޭޓްސް އިތުރުކުރެވުނު މިންވަރު ވެސް މަދުވެފައިވާކަން ފާހަގަ ކުރެވިފައިވެ އެވެ.\nހަށިގަނޑަށް އެތެރެވި ހަކުރު ކަމަށް ބެލެވެނީ ހަކުރު، މާމުއި، ސިރަޕް އަދި މޭވާ ޖޫސް ފަދަ އެއްޗެހިން ތައްޔާރުކޮށްފައި ހުންނަ ކާނާ ބޭނުން ކުރުމަށެވެ.\nމި ދިރާސާގެ ބައިވެރިންގެ ތެރެއިން 21 މީހަކު ބައިވެރިކުރީ އިތުރަށް ނިދަން ޖެހޭ ގްރޫޕްގަ އެވެ. މި މީހުންނަށް އާންމުކޮށް ނިދާ ވަރަށް ވުރެ 1.5 ގަޑި އިތުރަށް ނިދަން ޖެހުނެވެ. ކޮންޓްރޯލް ގްރޫޕްގައި ހިމެނޭ 21 މީހަކު ކުރިން ނިދަމުން އައި ގޮތް ބަދަލެއް ނުކުރެ އެވެ.\nނަތީޖާ ދެއްކި ގޮތުން ނިދަންވީ ގޮތުގެ އިރުޝާދުތައް ދިން މީހުންގެ ތެރެއިން 86 ޕަސެންޓް މީހުން އެނދުގައި ހޭދަކުރި ވަގުތު އިތުރުވި އިރު ދެބައިކުޅަ އެއްބައި މީހުން ނިދާފައި އޮންނަ ވަގުތު 52 މިނިޓާއި 90 މިނިޓާ ދެމެދުގެ މިންވަރެއް އިތުރުވި އެވެ. ތިން ބައިވެރިޔަކަށް ކަނޑައެޅިފައިވާ މިންވަރަށް ހަތް ގަޑިއިރާއި ނުވަ ގަޑިއިރާ ދެމެދުގެ ގަޑިއަކަށް ނިދިފައިވެ އެވެ. ކޮންޓްރޯލް ގްރޫޕެއްގެ މީހުންނަކަށް ފާހަގަކުރެވޭ އެއްވެސް ބަދަލެއް ނާދެ އެވެ.\n"މި ނަތީޖާއިން ދައްކަނީ ނިދަން އޮށޯވެ ހޭދަކުރާ ވަގުތު ގަޑިއެއްހާއިރު އިތުރުކޮށްލިޔަސް ސިއްހަތަށް ފައިދާހުރި ކާނާ ކެއުމަށް މަގުފަހިވާ ކަމަށް. މިއިން ހެކިދެނީ ނިދަން އުނދަގޫވަނީ ކެވޭ އެއްޗެތީގެ ގޮތުންކަން. އަދި މިއީ ކުރިން ހޯދާފައިވާ ބައެއް ހޯދުންތަކުން ވެސް ނުކުމެފައިވާ ނަތީޖާއެއް،" ދިރާސާގައި އިސްކޮށް މަސއްކަތް ކުރެއްވި ހަޔާ އަލް ޚަތީބު ވިދާޅުވި އެވެ.\nއެމެރިކަން ޖާނަލް އޮފް ކްލިނިކަލް ނިއުޓްރިޝަންގައިވާ މި ދިރާސާ ރިޕޯޓު ބުނާ ގޮތުން މިކަމާ ގުޅޭގޮތުން ދިގު މުއްދަތެއްގެ ދިރާސާއެއް ކުރަން ޖެހެ އެވެ.


India ebbasvun haama nukureveyne kamah bune High Court in ninmi kamah bune Azim hedhy dhogeh - Dhiyares\nއިންޑިއާ އެއްބަސްވުން ހާމަ ނުކުރެވޭނެ ކަމަށް ހައިކޯޓުން ނިންމި ކަމަށް ބުނެ އާޒިމް ހެދީ ދޮގެއް\nމެދު ހެންވޭރު ދާއިރާގެ މެމްބަރު އަލީ އާޒިމް. ފޮޓޯ: މަޖިލީސް.\nއުތުރުތިލަފަޅުގެ އެއްބަސްވުން ހާމަކުރަން ގޮވައިލާ ރައްޔިތުންގެ މަޖިލިހުގެ ނައިފަރު ދާއިރާ މެންބަރު އަދި އިދިކޮޅު ޕީޕީއެމްގެ ނައިބު ރައީސް އަޙްމަދު ޝިޔާމު ހުށަހެޅުއްވި ކުއްލި މައްސަލައިގެ ކުރިން ނެންގެވި ނިޒާމީ ނުގުތާއެއްގައި ވެރިކަންކުރާ އެމްޑީޕީގެ ޕީޖީ ލީޑަރު އަލީ އާޒިމް ވިދާޅުވީ އެ ކުއްލި މައްސަލައަކީ ހުށަހެޅޭނެ މައްސަލައެއް ނޫންކަމަށެވެ.\nމިގޮތުން އެ ކުއްލި މައްސަލާގައި އުތުރުތިލަފަޅު އެއްބަސްވުން ހާމަކުރަން ގޮވާލާފައިވާ ކަމަށާއި، ދޭދޭ ޤައުމުތަކުގެ މެދުގައި ވެވޭ އެފަދަ އެއްބަސްވުން ހާމަ ނުކުރެވޭނެ ކަމަށް ދިވެހިރާއްޖޭގެ ހައިކޯޓުން ނިންމާފައިވާ ކަމަށް އާޒިމް ވިދާޅުވިއެވެ. އެހެން ނަމަވެސް އެއީ ކަނޑައެޅިގެން ދޮގެކެވެ. ދިވެހިރާއްޖޭގެ އެއްވެސް ކޯޓަކުން އަދި އެފަދަ ނިންމުމެއް ނިންމާފައިނުވެއެވެ.\nދިވެހިރާއްޖޭގައި ތިބޭ އިންޑިއާ ސިފައިންގެ އަދަދު ހާމަކުރުމަށް އެދި "ދިޔަރެސް" ނޫހުގެ ފަރާތުން ޑިފެންސް މިނިސްޓްރީއަށް ހުށަހެޅުމުން، އެ މިނިސްޓްރީން ވަނީ އެ މައުލޫމާތު ހާމަކުރަން ދެކޮޅު ހަދާފައެވެ. ދެން އެ މައްސަލަ އިންފޮމޭޝަން ކޮމިޝަނަރުގެ އޮފީހުގައި އިލްތިމާސް ކުރުމުން އެ އޮފީހުން ވަނީ ޑިފެންސް މިނިސްޓްރީގެ ނިންމުމަށް ތާއީދުކޮށްފައެވެ. އަދި "ދިޔަރެސް" އިން މިހާރު ވަނީ ހައިކޯޓުގައި އެ މައްސަލަ އިސްތިއުނާފުކޮށްފައެވެ. ހައިކޯޓުން މި މައްސަލަ ބަލައިގަނެފައިވާއިރު، ހައިކޯޓުން ވަނީ އިންފޮމޭޝަން ކޮމިޝަނަރުގެ އޮފީހަށް ލިޔުމުން ޖަވާބުދާރީ ވާން އަންގާފައެވެ. އަދި އެ ކޮމިޝަނުން ޖަވާބު ދީފައިވާއިރު އެ މައްސަލައިގެ އަޑު އެހުމެއް މިހާތަނަށް ބާއްވާފައިނުވެއެވެ.\nކޯޓުން އެފަދަ ނިންމުމެއް ނިންމާފައިވާ ކަމަށް ބުނެ އަލީ އާޒިމް ވަނީ އެ ކުއްލި މައްސަލަ ބަލައިނުގަތުމަށް ނިންމުމަށް ގޮވާލާފައެވެ. އެހެން ނަމަވެސް އެ މައްސަލަ ބަލައިގަނެ މިއަދު އެ މައްސަލަ އަށް ބަހުސް ކޮށްފައިވެއެވެ.\nމެމްބަރު އަލީ އާޒިމް އަކީ މީގެ ކުރިންވެސް ރައްޔިތުންގެ މަޖިލީހުގެ ޖަލްސާތަކުގައި ކަނޑައެޅިގެ ދޮގު ހަދާ މެމްބަރެއްކަން ފާހަގަކުރެވެއެވެ.\nމެންބަރު އަލީ އާޒިމް އިންޑިއާ އިންޑިއާގެ އަސްކަރިއްޔާ ރައްޔިތުންގެ މަޖިލީސް\nރާއްޖެޓީވީގެ ފަޒީންއާއި ޝިފްޒާ ބްރޯޑްކޮމްއަށް ގެންނަން ކޮމިޓީން ރުހުން ދީފި\nއަންހެނުންނާމެދު ތަފާތުކުރުން ހުއްޓުވަން ކުރަންޖެހޭ ކަންކަން ދެނެގަންނަން ދިރާސާއެއް ހަދަނީ\nބޮޑެތި ޓްރެވެލް އެޖެންޓުން މަސައްކަތްކުރައްވަނީ ކުދި ޓްރެވެލް އެޖެންޓުންނަށް މަގުކޮށައިދޭން: ޑރ.މައުސޫމް\nކޮވިޑުގެ ސަބަބުން ވަޒީފާ ގެއްލުނު މީހުންނަށް ދޭ އެހީތެރިކަން ދިނީ ވަކި ބަޔަކަށްކަމަށް މައުލޫމާތު ލިބޭ


Magumathin Biruveri Gothakah Huri Budheh Feni Gina Bayaku Biru Ganejje - Vaguthu\nމަގުމަތިން ބިރުވެރި ގޮތަަކަށް ހުރި ބުދެއް ފެނި ގިނަ ބަޔަކު ބިރުގަނެއްޖެ\n3 މަސް ކުރިން ( ޖޫން 21, 2021 )\nމިސްރުގެ ސިޓީއެއް ކަމަށްވާ އިސްމައިލިއާގެ މަގެއްގެ މަތީގައި ބަހައްޓާފައި ހުރި ބުދެއް ފެނިގެން އެތައް ބަޔަކު ބިރުގަނެއްޖެއެވެ.\nއެއްބަޔަކު ސިފަކޮށްފައިވާ ގޮތުގައި، އެއީ "ޖިންނި ބުދެ"ކެވެ.\nއެ ބުދު އާއްމުންނަށް ފެންނަން ފެށީ އިއްޔެއެވެ. މިއާއެކު އެތައް ބަޔަކު ވަނީ ޝަކުވާކޮށް ފޮޓޯތައް މީސް މީޑިއާގައި އާއްމު ކުރަން ފަށައިފައެވެ.\nމިގޮތަށް މީސް މީޑިއާގައި ފޮޓޯ އާއްމު ކުރި ފަރާތްތަކުން ބުނަނީ، އެ ބުދާ ހެދި އެ މީހުން ބިރުގަންނަ ކަމަށާއި، ހާއްސަކޮށް ދަރިން ވަރަށް ބޮޑަށް ބިރުގަނެފައިވާ ކަމަށެވެ.\nއެ ބުދު ހަދާފައި ވަނީ ކޮން ބައެއްކަން ހާމަކޮށްފައެއް ނުވެއެވެ. އަދި އެ ބުދު އެތަނުގައި ބެހެއްޓީ ކާކުކަންވެސް ނޭނގޭ ކަމަށް ވެއެވެ. އެ ބުދު ޑިޒައިން ކުރި ބައެއްވެސް ނޭނގޭ ކަމަށް ވެއެވެ.\nއިސްމައިލިއާގެ ޑެޕިޔުޓީ މޭޔަރު އިބްރާހިމް މައްތަރް ވިދާޅުވި ގޮތުގައި، މިހާރު އެ ބުދު އެތަނުން ވަނީ ނަގައިފައެވެ. އަދި އެކަން ކޮށްފައި ވަނީ މުނިސްޕަލްޓީ ވޭސްޓް ކަލެކްޝަން ވެހިކަލްގެ އެހީގައި ކަމަށް އޭނާ ވިދާޅުވިއެވެ.\nއެ ބިރުވެރިގޮތަށް ހުރި ބުދު އެތަނުން ފެނުމުން އެތައް ސެކިއުރިޓީ އޮފިޝަލުން ވަނީ އެކަން ތަހުގީގު ކުރަން ފަށައިފައެވެ.\nއަދި ތަހުގީގުން ހާމަވެގެން ދިޔަ ގޮތުގައި، އެ ބުދު އެތަނުގައި ބަހައްޓާފައި ވަނީ ދާދި ފަހުން ފިހާރައެއް ކުއްޔަށް ނަގައި، އެތަނުން ހަދިޔާ ވިއްކަން ތައްޔާރުވަމުންދިޔަ މީހެކެވެ.\nފުލުހުންނަށް މައުލޫމާތު ދެމުން އޭނާ ބުނެފައި ވަނީ، އެއީ ވަކަރުން ހަދާފައިވާ އެއްޗެއް ކަމަށާއި، އޭގެ ވަށާ ޖަހާފައި ހުރީ ސިމެންތި އާއި ފޮތިކަމަށެވެ. އަދި އެއީ ފިހާރަ ތެރޭގައި ބަހައްޓަން ހެދި އެއްޗެއްކަމަށްވެސް އޭނާ ފުލުހުންނަށް މައުލޫމާތު ދެމުން ބުންޏެވެ.\n"އެ ފިހާރައިގެ ވެރިޔާ ބުނީ، އެއީ އެތަނުން ވިއްކާ ހަދިޔާ އާއި އެންޓިކިއުސް ފަދަ އެއްޗެހި ޕްރޮމޯޓް ކުރުމަށް ހެދި މޮޅު އެއްޗެއްކަމަށް. އެ ބުދު ބަހައްޓާފައި ވަނީ ފިހާރައިގެ ބޭރުގައި، އަހަރެން އުޅުނީ އޭތި އަނެއް ދުވަހުގެ ހެނދުނު ފިހާރަ ތެރޭގައި ބަހައްޓަން". އޭނާ ބުނެފައި ވެއެވެ.\nފިރިހެނަކު ބަރަހަނާކޮށް މަގުމަތީ، ފަހުން ފެނުނީ ފައިސާ ގުނަން އިންދާ!\nބިރުގަނެފައި ހުރި މީހަކު ހަމަޖައްސަން ޑޮކްޓަރުން ކީ ލަވައެއް!\nމާ އަނގަގަދަވާތީ އަންހެނުން މަރާލައިފި\nޖޫން 21, 2021 05:34\nކޮންއިތުރުވާހަކައެއް ދައްކާކައް. ހަމަނުލަފާނުބައި މީހަކީތި.


Gina bayaku hairaan kohlumah'fahu, Bhutan'in Raajje balikoffi\nމި މެޗުން ރާއްޖެ ބަލިވީ 2-1 ގެ ނަތީޖާ އަކުން\nމިއީ ރާއްޖޭގެ 20 އަހަރުން މަތީގެ ޓީމެއް ބޫޓާން އަތުން ބަލިވި ފުރަތަމަ ފަހަރު\nކ. މާލެ |5ޑިސެންބަރ 2019 | ބުރާސްފަތި 20:37 | 2,816\nބޫޓާން އަދި ރާއްޖެ ބައްދަލުކުރި މެޗުގެ ތެރެއިން - މޯލްޑިވްސް އޮލިމްޕިކް ކޮމިޓީ\nނޭޕާލުގައި މިހާރު ކުރިޔަށްދާ ސައުތް އޭޝިއަން ގޭމްސްގައި ގިނަ ބަޔަކު ހައިރާން ކޮށްލުމަށްފަހު، ބޫޓާނުން ރާއްޖޭގެ މައްޗަށް ކުރި ހޯދައިފިއެވެ.\nދަޝްރާތު ސްޓޭޑިއަމްގައި ބުރާސްފަތި ދުވަހު މެންދުރުފަހު ކުޅުނު މެޗުން ރާއްޖޭގެ 23 އަހަރުން ދަށުގެ ފުޓުބޯޅަ ޓީމު ބަލިވީ 2-1 ގެ ނަތީޖާ އަކުންނެވެ.\nދެޓީމުގެ ފަރާތުންވެސް އާދައިގެ ކުޅުމެއް ފެނިގެންދިޔަ މި މެޗުގެ ފުރަތަމަ ހާފުގައި ރާއްޖޭގެ ޓީމުން ކުރިޔަށްޖެހި އެޓޭކްކުރަން މަސައްކަތްކުރި ނަމަވެސް ބޫޓާނުން ވަނީ ރާއްޖޭގެ އެޓޭކްތައް ހުއްޓުވައިފައެވެ. އަދި ބޫޓާނުން ދިޔައީ އެޓީމުގެ ހަލުވި ފޯވާޑުންގެ ބޭނުން ހިފައި ކައުންޓާ އެޓޭކްގައި ރާއްޖޭގެ ގޯލަށް ނުރައްކާ ކޮށްފައެވެ.\nމެޗުގެ ދެވަނަ ހާފުގައި ބޫޓާނުން ބޫޓާނުން ރަނގަޅަށް ކުޅުނުއިރު އެޓީމުން ވަނީ ދެވަނަ ހާފުގެ 53 ވަނަ މިނެޓުގައި ލަނޑު ޖަހާ ލީޑު ނަގައިފައެވެ. މި ލަނޑު އެޓީމަށް ކާމިޔާބު ކޮށްދިނީ ޝިމީ ޑޯޖީ އެވެ. މިއީ ބޫޓާނަށް ލިބުނު ކޯނަރުގެ ބޭނުން ހިފައި އޭނާ ކާމިޔާބުކުރި ލަނޑެކެވެ. މެޗުގައި ބޫޓާނުން ޖެހި ދެވަނަ ލަނޑު މެޗުގެ 85 ވަނަ މިނެޓުގައި އެޓީމަށް ކާމިޔާބު ކޮށްދިނީ މި މެޗުގައި މޮޅުކުޅުމެއް ދެއްކި ޕުބީ ތީންލީ އެވެ. މި ލަނޑު އޭނާ ކާމިޔާބުކުރީ ރާއްޖޭގެ ޑިފެންޑަރުންނަށް ހެދުނު ގޯހެއްގެ ބޭނުން ހިފައިގެންނެވެ.\nމި މެޗުގައި ރާއްޖެއިން ކާމިޔާބުކުރި ހަމައެކަނި ލަނޑު މެޗުގެ 90 ވަނަ މިނެޓުގައި ހަމްޒާ މުހައްމަދު (ހަމްޕު) އެވެ.\nމި މެޗުން ބަލިވުމާއި އެކު މުބާރާތުގައި ކުރިޔަށް ދިޔުމުގެ އަމިއްލަ ބާރު ރާއްޖެއަށް ގެއްލުނު އިރު، ރާއްޖެ ޓީމުގެ ކޯޗު ޕީޓާ ސެގާޓް ވަނީ ދިވެހިންގެ ކިބައިން މާފަށް އެދިފައެވެ.\nމިއީ ރާއްޖޭގެ 20 އަހަރުން މަތީގެ ޓީމެއް ބޫޓާން އަތުން ބަލިވި ފުރަތަމަ ފަހަރެވެ.\nމި މުބާރާތުގައި ރާއްޖޭގެ ޒުވާން ޓީމަށް މާކަ އެދެވޭ ކުޅުމެއް ދެއްކިފައިނުވާއިރު، މި މުބާރާތުގައި ރާއްޖެ ވަނީ ލަންކާ އަދި ބަންގާޅު އާއި އެއްވަރުވެފައެވެ. މި މުބާރާތުގައި ހޮނިހިރު ދުވަހު ރާއްޖެއިން ނިކުންނާނީ މުބާރާތް ބާއްވާ ގައުމު ނޭޕާލާއި ދެކޮޅަށެވެ. މި މެޗު ފަށާނީ ރާއްޖެ ގަޑިން މެންދުރު 12:15 ގައެވެ.


ލަންކާގެ ކުރީގެ ހެލްތު މިނިސްޓަރު ހައްޔަރުކޮށްފި – Haftha\nThu, 28 May, 2020, 5:24 pm\nލަންކާގެ ކުރީގެ ހެލްތު މިނިސްޓަރު ހައްޔަރުކޮށްފި\nސްރީލަންކާގެ ކުރީގެ ހެލްތު މިނިސްޓަރު ޑރ. ރަޖިތާ ސެނަރަތުނަ ހައްޔަރުކޮށްފި އެވެ.\nލަންކާގެ ނޫސްތަކުން ރިޕޯޓްކޮށްފައިވާ ގޮތުން، އޭނާ ހައްޔަރުކުރީ އިއްޔެ ކްރިމިނަލް އިންވެސްޓިގޭޝަން ޑިޕާޓްމަންޓް (ސީއައިޑީ) އަށް ހާޒިރުވުމުން ނެވެ. އަދި މިމަހުގެ 27 ވަނަ ދުވަހާ ހަމައަށް އޭނާ ބަންދުގައި ބަހައްޓަން ކޯޓުން އަމުރުކުރުމުން، ނިގަމްބޯގައި ހުންނަ ޕަލަންސެނަ އައިސޮލޭޝަން ސެންޓަރަށް ގެންގޮސްފައިވާ ކަމަށް ވެސް ރިޕޯޓްތައް ބުނެ އެވެ.\nސެނެރަތުނަ އިއްޔެ ހައްޔަރުކުރުމުން ކޮލަމްބޯ ޗީފް މެޖިސްޓްރޭޓް ވަނީ އޭނާ ދޫކޮށްލަން އަމުރުކޮށްފައެވެ. ނަމަވެސް ކޮލަމްބޯ ހައި ކޯޓުން ވަނީ އެ އަމުރަކީ ބާތިލް އަމުރެއް ކަމަށް ނިންމައި، އޭނާ ހައްޔަރުގައި ބެހެއްޓުމަށް ނެރުނު އަމުރު ދަމަހައްޓައިފަ އެވެ.\nސެނަރަތުނަ ހައްޔަރު ކުރަން މިދިޔަ ޑިސެމްބަރު މަހުގެ ތެރޭގައި ކޮލަމްބޯ މެޖިސްޓުރޭޓު ކޯޓުން އަމުރު ނެރުނީ މިދިޔަ ނޮވެމްބަރު މަހު ބޭއްވި ރިޔާސީ އިންތިހާބާ ދިމާކޮށް އޭނާ ބޭއްވި ނޫސްވެރިންގެ ބައްދަލުވުމަކާ ގުޅިގެން ނެވެ.\nއެބައްދަލުވުމުގައި، ކުރީގެ ރައީސް މަހިންދަ ރާޖަޕަކްސަގެ ވެރިކަމުގައި މީހުން ވަގަށް ނެގުމުގައި ބައިވެރިވި ކަމަށް ބުނާ ދެ މީހަކުވެސް ބައިވެރިވި އެވެ. އަދި ލަންކާގެ އެޓާނީ ޖެނެރަލްގެ އޮފީހުން ވަނީ އެބައްދަލުވުން ބޭއްވުމުގައި ޕީނަލް ކޯޑާ ހިލާފުވެފައިވާ ކަމަށް ބުނެފަ އެވެ.\nއެ މައްސަލައާ ގުޅިގެން މިދިޔަ ޑިސެމްބަރު މަހުގެ ތެރޭގައި ސެނަރަތުނަ ހައްޔަރުކުރި ނަމަވެސް ކޮލަމްބޯ ޗީފް މެޖިސްޓްރޭޓުން ވަނީ އޭނާ ދޫކޮށްލައިފައެވެ.


Enves matchakun balinuve Miladhoo in Championkan hoadhaiyfi.\nއެއްވެސް މެޗަކުން ބަލިނުވެ މިލަދޫއިން ޗެމްޕިއަންކަން ހޯދައިފި\nޝިޔާމް-މަޢުރޫފް ސޮކަކަޕް ފުޓްބޯޅަ މުބާރާތުގައި މިލަދޫޓީމުން ކުޅުނު އެއްވެސް މެޗަކުން ބަލިނުވެ މުބާރާތުގެ ޗެމްޕިއަންކަން އެޓީމުން ހޯދައިފިއެވެ. މިއީ ނ.އަތޮޅުގެ ފުޓްބޯޅައިގައި އެންމެ ކާމިޔާބުރަށް މި މުބާރާތުގެ ޗެމްޕިއަންކަން ހޯދި ފުރަތަމަ ފަހަރެވެ.\nފައިނަލްގައި ނ.އަތޮޅުގެ ބޮޑު ދެބާރުންކަމަށްވާ މިލަދޫ އާއި ލަންދޫ ބައްދަލުކުރި އިއްޔެގެ ފައިނަލްމެޗު މިލަދޫއިން ކާމިޔާބުކޮށްފައިވަނީ 1 ލަނޑު0ލަނޑުންނެވެ. މި މެޗު ފަށައިގެން ފުރަތަމަ ހާފުގައި ދެޓީމުން ކުރެ ޓީމަކަށް މާއެދެވޭ ކުޅުމެއް ދެއްކިފައި ނުވިނަމަވެސް ދެޓީމުންވެސް ވަނީ އިދިކޮޅު ޓީމަށް ނުރައްކާތެރި ދެތިންހަމަލާއެއް ފޮނުވަލައިފައެވެ.\nފޮޓޯ: އެސްއެމްއެސް ފޭސްބުކް ޕޭޖު / ޝިޔާމް މަޢުރޫފްކަޕްގެ ފަސްލައްކަ ރުފިޔާގެ އަގުބޮޑު ތަށިމިލަދޫއިން އުފުލާލަނީ\nމި މެޗުގައި މިލަދޫޓީމުން ޖެހި ހަމަ އެކަނި ލަނޑު ފެނިގެން ގޮސްފައިވަނީ މެޗުގެ ފަހުހާފުގެ ވަރަށް ކުރީކޮޅުގައެވެ. މި ލަނޑު މިލަދޫޓީމަށް ކާމިޔާބު ކޮށްދިނީ މި މެޗުގެ މޮޅުކުޅުންތެރިއަކަށް ހޮވުނު މިލަދޫޓީމުގެ ޖާޒީނަމްބަރ 25 މުޙައްމަދު ލިޔާހުއެވެ.\nފައިނަލްމެޗަށްފަހު މުބާރާތުގެ ވަނަވަނައަށް ހޮވުނު ފަރާތްތަކަށާއި ޓީމުތަކަށް އިނާމްދިނުން ކުރިއަށް ގެންގޮސްފައި ވެއެވެ.\nމުބާރާތުގެ ބެސްޓް ސަޕޯޓަރުންގެ ޓީމަކަށް ހޮވުނީ ޗެމްޕިއަން ނ. މިލަދޫ ޓީމުގެ ސަޕޯޓަރުންނެވެ. އެ ޓީމަށް ލިބޭ 10،000ރ. ގެ ފައިސާގެ އިނާމު ހަވާލުކޮށްދެއްވީ މާޅެންދޫ ކައުންސިލްގެ ރައީސްއެވެ. މުބާރާތުގެ ފެއަރ ޕްލޭ ޓީމް މާޅެންދޫ ފުޓްބޯޅަ ޓީމަށް 25،000ރ. ގެ ފައިސާގެ އިނާމް ހަވާލުކޮށްދެއްވީ މުހައްމަދު މާޖިދެވެ.\nމުބާރާތުގެ 21 އަހަރުންދަށުގެ އެންމެ މޮޅު ތިން ކުޅުންތެރިންނަށް ހޮވިފައިވަނީ ވެލިދޫގެ އިބްރާހިމް ޒިޔާނާއި، ވެލިދޫގެ ސައިފް މުހައްމަދު އަދި ހެނބަދޫގެ މުހައްމަދު ވަހީދެވެ. އެ ތިން ކުޅުންތެރިންނަށް އިނާމު ހަވާލުކޮށްދެއްވީ ޑިރެކްޓަރ އޮފް ސަން ސިޔާމް ގްރޫޕް. ޑރ. އައިޝަތު ރަފިއްޔާއެވެ.\nމުބާރާތުގެ އެންމެ މޮޅު ފަސް ކުޅުންތެރިންނަށް އިނާމު ހަވާލުކޮށްދެނީ ފައިނަލް މެޗުގެ ހާއްސަ މެހެމާން ޑިޑިއާ ޑްރޮގްބާއެވެ. އެންމެ މޮޅު ފަސް ކުޅުންތެރިންނަށް ހޮވިފައިވަނީ ލަންދޫގެ ހުސައިން ޖަވާދާއި، މިލަދޫގެ މުހައްމަދު މައުރޫފާއި، މިލަދޫގެ ހަސަން އަބްދުލް ސަމަދާއި، ވެލިދޫގެ ހަސަން ނިޝާން އަދި މިލަދޫގެ އަލީ ފަރީދެވެ.\nއެންމެ މޮޅު ގޯލްކީޕަރަކަށް ހޮވިފައިވަނީ މިލަދޫގެ ހަސަން އަބްދުލް ހަކީމެވެ. އަދި އެންމެ މޮޅު ކޯޗަކަށް ހޮވަފައިވަނީ ހޮވިފައިވަނީ މިލަދޫ ޓީމުގެ ކޯޗު އިބްރާހިމް ހަލީމެވެ.\nމުބާރާތުގެ ރަނަރަޕް ލަންދުއަށް 100،000 ރުފިޔާގެ ފައިސާގެ އިނާމާއި މެޑެލް ހަވާލުކޮށްދެއްވީ ފިނޭންސް މިނިސްޓަރު އަހްމަދު މުނައްވަރާއި ސްޓެލްކޯގެ މެނޭޖިން ޑިރެކްޓަރު އަހްމަދު ޒުހޫރެވެ.\nމުބާރާތުގެ ޗެމްޕިއަން މިލަދުއަށް 500،000 ރުފިޔާގެ ފައިސާގެ އިނާމާއި ތަށްޓާއި މެޑެލް ހަވާލުކޮށްދިނީ ފައިނަލް މެޗުގެ ހާއްސަ މެހެމާން ޑްރޮގްބާއެވެ.\nމީގެ އިތުރުން ފައިނަލް މެޗުގެ ހާއްސަ މެހެމާން ޑްރޮގްބާއަށް މުބާރާތުގެ އެއް ބާނީ، ޑރ. އަހްމަދު ސިޔާމް މުހައްމަދު ވަނީ ހާއްސަ ހަދިޔާއެއް އަރުވާފައެވެ.\nމި ރަސްމިއްޔާތުގައި ވާހަކަފުޅު ދަށްކަވަމުން އަޙްމަދު ޝިޔާމް މުޙައްމަދު އިޢުލާން ކުރެއްވި ގޮތުގައި އަންނަ އަހަރުގެ މި މުބާރާތުގެ ޗެމްޕިއަންޓީމަށް 600000 (ހަލައްކަ ރުފިޔާ ) ގެ ފައިށަގެ ޢިނާމެއް ލިބިގެންދާނެއެވެ.\nޗެމްޕިއަން ޓީމަށްދޭ ފައިސާ ގިނަކުރުމަށްވުރެ، މުބާރާތުގަ ވާދަކުރާ ކޮންމެ ޓީމަކަށް މުބާރާތައް ތައްޔާރުވުމުގެ ގޮތުން 10000 ރުފިޔާގެ އެހީއެއް ދިނުން ހުރިހާ ގޮތަކުންވެސް ފައިދާ ބޮޑުވާނެ. ގިނަ ރަށްތަކުން މުބާރާތަށް ތައްޔާރުވާން ވަރަށް ހާލުގަ އުޅޭ މަންޒަރު ފެންނަނީ. ފައިބޯޅަ ކުރިއަރުވަން ބޭނުންނަަމަ، މުބާރާތުގެ ބޮޑު އަގު އަތޮޅު ުރިހާ ޓީމްތަކަށް ބެހިގެންދާނެ ގޮތަކަށް ވިސްނަންވީ.\n3 މަސް 17 ގަޑިއިރު ކުރިން


Ummeedheh nethi marufali jehumuge beynumeh neih!\nއުއްމީދެއް ނެތި މަރުފަލި ޖެހުމުގެ ބޭނުމެއް ނެތް!\nބޭރުގެ ކަނޑުތަކާއި އެތެރެވަރީގައި ވެސް ދުއްވަން ނޭނގޭ\nކ. މާލެ 23 އޯގަސްޓު 2018 | ބުރާސްފަތި 16:12 3,341\nމާލޭގެ މަގެއްގައި ދަމާފައިވާ ދިދަފަތި ތަކެއް - މުހައްމަދު ޝަރުހާން\nބައެއް ހާލަތްތަކުގައި އަޅު މީހާ ވެސް ސާހިބާ ދެކެ ލޯބިވެދާނެއެވެ. ބައެއް އަޅުން ލޯބިވާ ކަމަށް ހަދައެވެ. ސަބަބަކީ ލިބިދާނެ އަނިޔާއަކަށް ނުވަތަ ގެއްލުމަކަށް ނުވަތަ އުފުލަން ޖެހިދާނެ ތަކުލީފަކުން ސަލާމަތްވުމަށް ނުވަތަ ލުޔެއް ހޯދުމެވެ. ހިހޫ ތަނުން ކާލައިގެން އުޅުމަށެވެ. މި ބިންމަތީ ސުވަރުގެއެއް ފަދަ މި ޖަޒީރާގެ ރަށެއްގެ ގޮނޑުދޮށުގައި އަހަރެން އޮށޯވެ، މި ގައުމުގެ ހާލަތާ މެދު ވިސްނާލީމެވެ. ދޮންވެލި ގޮނޑުދޮށަށް ބީއްސަމުން ދިޔަ ރާޅާއި، ފަތްތަކުގެ ކޭއްތުމުމާއި ދޫނި ސޫފާ ސޫފީގެ މިއުޒިކީ އަޑުން ފުންކޮށް ވިސްނާލަން ފަސޭހަކޮށްދިނެވެ.\nއުއްމީދާއި އަޒުމެއް ހުރެއްޖެ ނަމަ ގޮތެއް ހުހެއް ނުވާނެ ކަމަށް މައިން ބަފައިން ބުނާ ވާހަކަ އިން ހިތަށް ހިތްހަމަޖެހުމާއި ނަފުސަށް ފޯރި ގެނެސްދެއެވެ. ނަމަވެސް، މި ޖަޒީރާ ރަށްތައް ހިންގުމާ ހަވާލުކުރި ވެރިން މި ގައުމަށް ވީ ހިޔާނާތުގެ ބޮޑު ކަމުން ލޮލުން ފެންކަޅިވެއެވެ. ރައްޔިތުންނަށް ލިބަމުން ދިޔައީ އަނިޔާއެވެ. ހާއްސަކޮށް ވޭތުވެދިޔަ ފަސް އަހަރު ލިބުނު އަނިޔާ ވަރަށް ބޮޑެވެ. ލިބުނު ގެއްލުން ބިލިއަން ރުފިޔާއަށް އަރައެވެ.\nނަތީޖާއަކަށްވީ، ރައްޔިތުންނަށް ހިދުމަތްކުރުމަށް ތަރުތީބުކޮށްފައިވާ ހުރިހާ ނިޒާމެއް ފުނޑުފުނޑުކޮށްފިއެވެ. ޑިމޮކްރަސީ ހަލާކު ކޮށްފިއެވެ. ރައްޔިތުންގެ ހައްގުތައް ފޭރިގެންފިއެވެ. ދައުލަތު ހަޒާނާ އާއި ބަޑިގުދަން ފޫ ދުއްވާލައިފިއެވެ. ޚިޔާލު ތަފާތުވެއްޖެ ނަމަ އޮތީ ޖަލު ކަމަށް ދައްކައިފިއެވެ. ތަރައްގީއަކީ ކޮރަޕްޝަން ކަމަށް ހަދައިފިއެވެ.\nމި ދަރަޖައަށް ހާލަތު ދުއްވާލީ، ބައެއްގެ އަމިއްލަ އެދުމަށެވެ. އެހެންވެ، ކުރިއަށް އޮތް ރައްޔިތުންގެ ބޮޑު ނިންމުން ވެސް ހިތުހުރި ގޮތަކަށް ބަދަލުކޮށްލަފާނެ ކަމަށް ބަޔަކު ގަބޫލުކުރެއެވެ. ދުނިޔެއަށް މަޑުން ނޯވެވުނެވެ. ދިން ނަސޭހަތް ޤަބޫލުނުކޮށް، ގަޓްހުރިކަން ދައްކަން ހަދައިގެންނެވެ. އެންމެ ފަހުން ދުނިޔެއިން ފިޔަވަޅު އަޅާނެ 41 މީހުންގެ ލިސްޓެއް އެކުލަވާލައިފިއެވެ. އޭގެ ތެރޭގައި ސަރުކާރުގެ ވެރިންނާއި މަޖިލީހުގެ މެމްބަރުންނާއި ސާހިބާއަށް އެހީތެރިވެ ދޭ ވިޔަފާރިވެރިންނާއި މަދަދުދާރުން ހިމެނެއެވެ.\nއަނިޔާއިން ސަލާމަތް ވެވޭނީ ރައްޔިތުން ނިންމާ ބޮޑު ނިންމުން އަންނަ ގޮތުންނެވެ. ހާލަތު ބަދަލެއް ނުވާނެ ކަމަށް އެއް ބަޔަކު ބުނާއިރު، އަނެއް ބަޔަކު ގަބޫލުކުރަނީ ދެން ރައްޔިތުން ހޮވާނީ ސޯލިހު ދިވެހި ދަރިއެއް ކަމަށެވެ.\nރައްޔިތުންގެ ނިންމުން ގާތްވެފައިވާއިރު، ދުނިޔެއިން ފިޔަވަޅު އަޅާ ލިސްޓްގައި 41 މީހެއްގެ ނަން ހިމެނުމުގެ ކުރިން ވެސް، ބަދަލުވަމުންދާ ހާލަތުގައި ބައެއް މީހުންގެ ވިސްނުމާއި ފިކުރު ހެޔޮ މަގަށްދާތަން އެބަ ފެނެއެވެ. ހެޔޮ މަގު ހިޔާރުނުކޮށްފި ނަމަ، ދީފައިވާ އިންޒާރު ބޮޑެވެ. ކިތަންމެ ފައިސާއެއް އަމިއްލަ އެކައުންޓްގައި ހުއްޓަސް، ފިލައިގެން ނުދެވޭނެއެވެ. މި ދަރަޖައަށް ދިވެހިންތަކެއް ކަކޫ މައްޗަށް ތިރިވާންޖެހޭ ހާލަތަށް ދިޔައީ އަމިއްލަ އަމަލުތަކުގެ ސަބަބުންނެވެ. އުއްމީދެއް އޮތިއްޔާ ދިރުމެއް ވާނެއޭ ބުނަމުން ދިޔަސް، އެ ދިރުން ނުފެނެއެވެ. އެ އުއްމީދެއް ނުފެނެއެވެ. އެފަދަ މަންޒިލެއް ހޯދަން ފަލި ޖެހިޔަސް ލިބޭނެކަމުގެ އުއްމީދު ކުޑައެވެ. މިކަން ވިސްނެންޖެހެއެވެ. ނޫން ނަމަ ތިމާއާ އެކު ފަޅުވެރިން ވެސް ގެނބިގެންދާނެއެވެ.\nމިހާރު އޮޑީގައި ހުރި ކައްޕިތާނަކީ ގާދޫކޮލުން ބޭރަށް ނުކުމެ ދުއްވަން އެނގޭ މީހެއް ނޫނެވެ. ބޭރުގެ ގައުމުތަކުގެ ހާހަލާއި ފަރުތައް ނޭނގުމުގެ ސަބަބުން މި ކައްޕި އަތުން ބޯޓު އެތައް ފަހަރަށް އުރިއްޖެއެވެ. ހަލާކުވެއްޖެއެވެ. ފަޅުވެރިން ލަދު ގަންނުވައިލައިފިއެވެ. އެެތެރެވަރީގައި ވެސް ދުއްވަން ވެސް ނޭނގުނެވެ. މާމޮޅު ކެޔޮޅަކަށް ވެގެން އުޅުނީކަން އެންމެންނަށް ވެސް މިހާރު އެނގެއެވެ. ތިމާއަށް ކަންކަން ދަސްކޮށްދިން އަދި މިސްރާބު ބުނެދިން ބޭބެއަށް ވެސް ޖައްސާފައިވާ ހާލަތުން ދެން އެހެން މީހަކަށް ރަހުމެއް ނުހުންނާނެ ކަމަށް ގަބޫލު ކުރާނެއެވެ.\nމިހާރު ހުރި ކެޔޮޅާ އެކު އޮޑި ބަނދަރުކުރާނެ މަންޒިލެއް ނެތް ކަމަށް އެދަނީ ބުނަމުންނެވެ. ރައްޔިތުންނަށް ހިޔާނާތްތެރި ނުވުމަށާއި އަނިޔާވެރި ނުވުމަށް އެދަނީ އިންޒާރު ދެމުންނެވެ. ހަރުކަށިކަން ދޫކޮށްލައި، ދުނިޔެ ބުނާ ބަސް އަޑުއެހުމަކީ ތިމާ ދެރަވުމެއް ނޫނެވެ. ދުނިޔެއިން ބުނަމުންދާ ބަސް ގަބޫލު ނުކޮށްފި ނަމަ، ލިބޭނީ ގެއްލުމެވެ.\nއުއްމީދެއް ނެތް މީހަކާއެކު މަރުފަލި ޖެހުމަށް ވުރެ އުއްމީދެއް އޮތް ދިމާލަކަށް ދިއުން މާބުއްދި ވެރިއެވެ. ނޫން ނަމަ، ފަހުން މަންޒިލެއް ނުލިބޭނެއެވެ.


Gender Ministry | Mihaaru\nJuly 31, 2019 7\nލަންދޫގައި "ގޮނޑުކޮށް" އޮތް ގެ ސާފުކޮށްފި\nނ. ލަންދޫގައި، ގޮނޑުވެ ނުތާހިރުކޮށް އޮތް ގެއެއްގައި އުޅުނު ކުޑަކުދިން ދައުލަތުގެ ބެލުމުގެ ދަށަށް ގެންދިއުމަށް ފަހު އެ ގެ ސާފުކޮށްފި އެވެ.\nދަރިފުޅު ވިއްކާލި މީހާ އެހެން ދަރިޔަކުވެސް މީހަކަށްދިން\nރާއްޖޭގެ ދެކުނުގެ ރަށެއްގެ އަންހެނަކު އޭނާގެ އެއް އަހަރާއި ނުވަ މަހުގެ ދަރިފުޅު ދަރިން ނުލިބޭ ދެމަފިރިއަކަށް "ވިއްކާލި" ކަމަށް ބުނާ މައްސަލައެއް މި ހަފުތާގައި ފެންމަތިވެފައިވާއިރު މިއީ އޭނާ އެގޮތަށް މީހަކަށް ދިން، ނުވަތަ "ވިއްކާލި" ދެ ވަނަ ކުއްޖާކަން "މިހާރު" އަށް އެނގިއްޖެ އެވެ.\nJuly 09, 2019 20\nވިއްކާލި ކަމަށް ބުނާ ތުއްތުކުއްޖާ ދައުލަތަށް ނަގައިފި\nރާއްޖޭގެ ރަށެއްގައި ދެމަފިރިއަކު އެހެން ރަށަކުން ގަތް ކަމަށް ބުނާ ތުއްތު ކުއްޖަކު ޖެންޑާ މިނިސްޓްރީގެ ބެލުމުގެ ދަށަށް އިއްޔެ ގެންގޮސްފި އެވެ.\nJuly 09, 2019 14\nކުޑަކުއްޖަކު ވިއްކާލި ކަމަށް ބުނާ މައްސަލަ ބަލަނީ\nރާއްޖޭގައި ކުޑަ ކުއްޖަކު ވިއްކާލި ކަމަށް ބުނާ މައްސަލައެއް ތަހުގީގު ކުރަމުން ދާ ކަމަށް ފުލުހުން މިރޭ ބުނެފި އެވެ.\nރިވެލި އެވޯޑް 21 މީހަކަށް ދީފި\nނުކުޅެދުންތެރިކަން ހުންނަ މީހުންނާއި އެ ދާއިރާގައި މަސައްކަތް ކުރާ ފަރާތްތަކުގެ އަގު ވަޒަންކުރުމުގެ ގޮތުން ސަރުކާރުން ދޭ ރިވެލި އެވޯޑް 21 މީހަކަށް މިއަދު ދީފި އެވެ.\nJuly 08, 2019 14\nނުކުޅެދުންތެރިކަން ހުންނަ މީހުންނަށް ލިބެން ޖެހޭ ގިނަ ފަރުވާތައް ރާއްޖެއިން ލިބެން ނެތް އިރު އެކަން ހައްލު ކުރުމަށް މަސައްކަތް ކުރަމުން އަންނަ ކަމަށް ރައީސް އިބްރާހިމް މުހައްމަދު...\nJuly 02, 2019 4\nގުރައިދޫ މަރުކަޒާ ގުޅޭ ގިނަ ކަންބޮޑުވުންތަކެއް\nކ. ގުރައިދޫގައި ހުންނަ ހާއްސަ އެހީއަށް ބޭނުންވާ މީހުންގެ މަރުކަޒުގެ ހާލަތާ މެދު ގިނަ ކަންބޮޑުވުންތަކެއް މިއަދު ހުށަހަޅައިފި އެވެ.\nJuly 02, 2019 16\nޝައިމް ފޮރުވި ބަޔަކަށް ފިޔަވަޅު އަޅާނަން: ޕޮލިސް\nކުޑަކުދިންގެ ހިޔާގައި ހުއްޓާ ގެއްލުނު ޝައިމް އަބްދުﷲ ފޮރުވައިގެން ގެންގުޅުނު ނަމަ އެ ބަޔަކާ ދެކޮޅަށް ފިޔަވަޅު އަޅާނެ ކަމަށް ފުލުހުން މިއަދު ބުނެފި އެވެ.\nކުޑަކުދިންގެ ހިޔާގައި ހުއްޓައި ގެއްލުނު ޝައިމް އަބްދުﷲގެ މައުލޫމާތު ހާމަކުރުމުން ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ނުރުހުން ފާޅުކުރައްވައިފި އެވެ.\nޝިދާތާ ހާޒިރުކުރި ކޮމިޓީ ސިއްރުކޮށްފި\nދައުލަތުގެ ބެލުމުގެ ދަށުގައި ހުއްޓާ ގެއްލުނު ޝައިމް އަބްދުﷲ ގެ މައްސަލައިގައި ޖެންޑާ މިނިސްޓަރު ޝިދާތާ ޝަރީފް ޖަވާބުދާރީ ކުރުވުމަށްޓަކައި އޭނާ ހާޒިރުކުރި ރައްޔިތުންގެ މަޖިލީހުގެ ކަމާ ގުޅޭ ކޮމިޓީގެ ބައްދަލުވުން މިރޭ ސިއްރުކޮށްފި އެވެ.\nޝައިމް ގެއްލުނީ ބަލަންވާވަރަށް ނުބެލުމުން: މިނިސްޓަރު\nޝައިމް ގެއްލުނު މައްސަލައިގެ މައުލޫމާތު ކެބިނެޓަށް\nކުޑަކުދިންގެ ހިޔާގައި ހުއްޓާ ގެއްލުނު ޝައިމް އަބްދުﷲއާ ގުޅޭ މައުލޫމާތު ކެބިނެޓާ މިއަދު ހިއްސާކޮށްފި އެވެ.\nޝައިމް ގެއްލުނުތާ ހަފުތާއެއް، އަދިވެސް ނުފެނޭ\nކުޑަކުދިންގެ ހިޔާގައި ހުއްޓާ ގެއްލުނު ޝައިމް އަބްދުﷲ ހޯދުމުގެ މަސައްކަތް އަދިވެސް ކުރަމުން އަންނަ ކަމަށާއި މިހާތަނަށް ޚަބަރެއް ނުވާ ކަމަށް ފުލުހުން ބުނެފި އެވެ.\nޝައިމް ގެއްލުނު މައްސަލައިގެ މައުލޫމާތު ކޮމިޓީން ހޯދަނީ\nދައުލަތުގެ ބެލުމުގެ ދަށުގައި ހުއްޓައި މިދިޔަ އަންގާރަ ދުވަހުން ފެށިގެން ގެއްލިގެން ހޯދަމުން އަންނަ އުމުރުން 14 އަހަރުގެ ފިރިހެންކުއްޖާގެ މައްސަލައިގައި ޖެންޑާ މިނިސްޓްރީގެ...\nކުޑަކުއްޖަކު ވިހޭ މައްސަލައެއް ބަލަނީ\nމެދު ރާއްޖެތެރޭގެ ރަށެއްގައި އުމުރުން 18 އަހަރުން ދަށުގެ ކުއްޖަކު ވިހޭ މައްސަލައެއް ބަލަމުންދާ ކަމަށް ޖެންޑާ މިނިސްޓްރީން މިރޭ ބުނެފި އެވެ.\nމިދިޔަ ހަފުތާގެ އަންގާރަ ދުވަހުން ފެށިގެން ގެއްލިގެން ހޯދަމުން ދަނީ ކުޑަކުދިންގެ ހިޔާ އިން ފިލައިގެން އުޅޭ ކުއްޖެއް ކަން "މިހާރު" އަށް އެނގިއްޖެ އެވެ.\nދަރިފުޅުގެ ޕާސްޕޯޓް ހިފެހެއްޓި ކަމަށް ބުނާ މައްސަލައެއް\nދަރިފުޅު ރާއްޖޭން ބޭރަށް ކިޔަވަން ފޮނުވިޔަ ނުދީ، އެ ކުއްޖާގެ ޕާސްޕޯޓު ހިފެހެއްޓި ކަމަށް ބުނާ މައްސަލައެއް ޖެންޑާ މިނިސްޓްރީން ބަލަން ފަށައިފި އެވެ.\nޖެންޑާ މިނިސްޓްރީގެ ބެލުމުގެ ދަށަށް ގެންދިޔަ ނ. ލަންދޫގެ ފަސް ކުޑަކުދިންގެ ތެރެއިން ދެ މަހުގެ ކުއްޖާ، އާއިލާގެ އެހެން މީހަކާ ހަަވާލު ކުރުމަށް ވާހަކަ ދައްކަމުން އަންނަ ކަމަށް އެ ރަށު...\nއެއް އާއިލާއެއްގެ ފަސް ކުއްޖަކު ޖެންޑާއިން ނަގައިފި\nނ. ލަންދޫގެ އެއް އާއިލާއެއްގެ ފަސް ކުޑަކުދިން ޖެންޑާ މިނިސްޓްރީގެ ބެލުމުގެ ދަށަށް ގެންގޮސްފި އެވެ.\nJune 09, 2019 30\nސަލާންޖަހާ 20 މީހަކަށް އެހީތެރިކަން ފޯރުކޮށްދީފި\nމާލޭގެ ބާޒާރުމަތީގައި ސަލާންޖަހާ މީހުންގެ ހާލަތު ބަލައި އެ މީހުންގެ މައްސަލަތަކަށް ހައްލެއް ހޯދައި ދިނުމަށް މަސަައްކަތް ކުރަމުން އަންނަ ކަމަށާއި އެކަމުގައި ކުރިއެރުންތަކެއް ހޯދިފައިވާ ކަމަށް ޖެންޑާ މިނިސްޓްރީން މިއަދު ބުނެފި އެވެ.\nގޯޅިގަނޑުގައި ނިދާ މީހާ އަށް އެހީވާން ހޯދަނީ\nމާލޭގެ ގޯޅިގަނޑެއްގެ ތެރޭ ގޮދަޑި އަޅައިގެން ނިދާ މީހާއަށް އެހީތެރިވެ އެ މައްސަލަ ބެލުމަށް އޭނާ ހޯދުމުގެ މަސައްކަތް ޖެންޑާ މިނިސްޓްރީން ފަށައިފި އެވެ.\nދުއްވަނީ ޖީއެން ސައިކަލެކެވެ. އުޅެނީ ޒަަމާނީ ބޮޑުބެރު ގުރޫޕެއްގަ އެވެ. ލަނީ އެންމެ ފަހުގެ ފެޝަންތަކުގެ ހެދުންތަކެވެ. އުމުރުން އަދި ވިހި އަހަރު ވެސް ނުވެ އެވެ. މިއީ ކުޑަ ދެ ފިރިހެން ކުދިންނާ ގަދަކަމުން ބަދުއަހުލާގީ އަމަލު ހިންގި ކަމުގެ ތުހުމަތުގައި މިދިޔަ ހުކުރު ދުވަހުގެ ރޭ ބަޔަކު ގަން ހިންގުވި ޒުވާނާ އެވެ.


މި އޮފީހުގެ "އެސިސްޓެންޓް ކްލަޔަންޓް ރިލޭޝަންސް އޮފިސަރ (ވަގުތީ)" ގެ މަޤާމަށް ކުރިމަތިލުމުގެ ފުރުޞަތު އަލުން ހުޅުވާލުން\nމި އޮފީހުގެ "އެސިސްޓެންޓް ކްލަޔަންޓް ރިލޭޝަންސް އޮފިސަރ (ވަގުތީ)" ގެ މަޤާމަށް މީހަކު ހޯދުމަށް 2021 ވަނަ އަހަރުގެ ޑިސެންބަރު 22 ވަނަ ދުވަހު ކުރި ނަންބަރު: 216MPAO-CA/IUL/2021/53 އިޢުލާނަށް އެކަށީގެންވާފަދަ ތަރުޙީބެއް ލިބިިފައިނުވާތީ، އެ އިޢުލާން ބާތިލްކޮށް އެ މަޤާމަށް ކުރިމަތިލުމުގެ ފުރުޞަތު އަލުން ހުޅުވާލާ ވާހަކަ ދަންނަވަމެވެ.\nމަސައްކަތް ކުރަންޖެހޭ މުއްދަތު: 03 މަސް ދުވަސް\nމިމަޤާމުގެ މަސްއޫލިއްޔަތު ތަކުގެ މަޢުލޫމާތު މި އިއުލާނާއެކު އެވާ ޓަރމްސް އޮފް ރެފަރެންސް (ޓީ.އޯ.އާރު) ގައި ބަޔާންކޮށްފައި އެވަނީއެވެ. އަދި ޓީ.އޯ.އާރު މި އޮފީހުގެ ވެބްސައިޓް www.pension.gov.mv ގައި އިޢުލާނާއިއެކު ޑައުންލޯޑްކުރެވޭނެއެވެ.\nމި މަޤާމަށް މުވައްޒަފު ހޮވުމަށް ބާއްވާ އިންޓަރވިއު 19 ޖަނަވަރީ 2022 އިން 03 ފެބުރުވަރީ 2022 އާއި ދެމެދު މި އޮފީހުގައި ބޭއްވުމަށް ވަނީ ހަމަޖެހިފައެވެ. އިންޓަރވިއު އޮންނާނީ، މި އޮފީހުންއިން ކަނޑައަޅާ މެމްބަރުން (މަދުވެގެން 03 މެމްބަރުން) ގެ މައްޗަށް އެކުލެވޭ ޕެނަލްއަކުންނެވެ.\nމިމަޤާމަށް ޝައުޤުވެރިވާ ފަރާތްތަކުން 18 ޖަނަވަރީ 2022 އަންގާރަ ދުވަހުގެ 14:00 ގެ ކުރިން އެޕްލިކޭޝަން ފޯމު ފުރިހަމަކުރުމަށްފަހު ހުށަހަޅަންޖެހޭ ލިޔުންތަކާއިއެކު ތިރީގައިވާ އެޑްރެހަށް ހުށަހެޅުއްވުން އެދެމެވެ.


އާރޓިކަލްކިޔުމަށް ހޭދަވާނެކަމަށް ބެލެވެނީ :6މިނެޓް, 35 ސިކުންތު\n"ބައްޕާ. ދައްތަ ހުރީ ޑްރެކިއުލާ އަކަށް ވެފަ. ދެ ލޯ ވެސް ރަތް ވެފަ. އަލަމާރި މަތިން ދައްތަ އައިދަން ކޮށްޕާ ވައްޓާލީ!" ވަރަށް ބިރުން ހުރެ ޔޫސުފް ގާތު އައިދަން ބުންޏެވެ.\nލޯބިވާ ދަރިފުޅު އެބުނި ބަސްތަކާއިމެދު ޔޫސުފް ވަރަށް ހައިރާންވިއެވެ. ކަމަނަ އެފަދަ ކަމެއް ކޮށްފާނެ ބާއޭ، ކުރިނަމަވެސް އެފަދަ ކަމެއް އެކުރީ ކީއްވެބާއޭ ޔޫސުފް ހިތައް އެރިއެވެ.\nއައިދަން އެހެން ބުނުމަށްފަހު ދެލޯ މަރާލިއެވެ. ޑޮކްޓަރު ބުނީ ބޮލަށް އަދިވެސް އެނބުރުން އަރާފައި ހުރުމުން ވީހާވެސް ގިނައިން އަރާމު ކުރަން އައިދަން ބޭއްވުމަށެވެ. އެހެންކަމުން އުސްމާން އާއިއެކު ޔޫސުފްގެ މަންމަ ގެއަށް ފޮނުވާލާފައި، އައިދަން ގެ އެނދު ކައިރީގައި އިށީންދެ، އެރޭވީ ހުރިހާ ކަމަކާއިމެދު ޔޫސުފް ވިސްނަން ފެށިއެވެ.\nމުދިންބެ ފެނުމުން ކަމަނަ އަށް ވީ ގޮތެވެ. ވެގެން އުޅޭ ކަންތައްގަނޑާއި ޔޫސުފް އާއި ގުޅިފައިވާ ވާހަކައާއި ކަމަނަ ފެނުމުން ހުރިހާ ކަމެއް ޔަގީންވި ކަމަށް މުދިންބެ ބުނުމުންނެވެ. މުދިންބެ އެބުނީ ކޮން ކަންތައްގަނޑެއްގެ ވާހަކައެއްބާއޭ ޔޫސުފް ހިތައް އެރިއެވެ. އަދި ވެގެން މިއުޅެނީ ކޮންކަމެއްބާއޭ ވެސް ހިތައް އެރިއެވެ.\nއެޚިޔާލުތަކަށް ގެއްލިފައި އިންދާ، ފަހަތުން މީހަކުޔޫސުފް ގެ ކޮނޑުގައި މަޑުމަޑުން ޖަހާލިއެވެ. ސިއްސައިގެން ގޮސް ބަލާލިއިރު މުދިންބެ ޔޫސުފްގެ ފަހަތުގައި ހުއްޓެވެ. މުދިންބެ ފެނުމާއިއެކު ފުންމައިގެން ތެދުވެ ޔޫސުފް ސުވާލު ކުރިއެވެ.\n"މުދިންބޭ. އެެއިރު މުދިންބެ ދެއްކީ ކޮން ވާހަކައެއްތަ؟ އަހަންނާއި މިކަންތައްގަނޑާއި ހުރީ ކޮން ގުޅުމެއް؟ އަދި މުދިންބެއަށް ޔަގީންވީ ކޮން ކަމެއް؟"\n"ޔޫސުފް. މިއީ ތިވާހަކަ ދައްކަން އެންމެ ރަނގަޅު ތަނެއް ވެސް އަދި ވަގުތެއް ވެސް ނޫން. އަހަރެން ޔޫސުފް އަށް ހުރިހާ ވާހަކައެއް ވެސް ކިޔާދޭނަން." ޔޫސުފް އަށް ވިސްނާދެމުން މުދިންބެ ބުންޏެވެ. އަދި އޭގެ އަނެއް ދުވަހުގެ އިރާކޮޅު ވަގުތެއްގައި ޔޫސުފް އާއި ބައްދަލު ކޮށްލަން ދާނެ ކަމަށް ބުނެ މުދިންބެ ވެސް ގެއަށް ދިޔައެވެ.\nއައިދަން ގެ އެނދު ކައިރީގައި އިށީނުމަށްފަހު އަނެއްކާވެސް ޔޫސުފް ވިސްނަމުން ދިޔައެވެ. ކަމަނަ އާއިމެދު ޝައްކު ކުރަން ބޭނުން ނުވި ނަމަވެސް، ވަމުން ދިޔަ ކަންތައްތަކުގެ ސަބަބުން ޔޫސުފް އަށް ވެސް ކަމަނައާއި މެދު ޝައްކު ތަކެއް ވާން ފެށިއެވެ.\nކަމަނަ އާއި އެންމެ ފުރަތަމަ ބައްދަލުވި ރެއިން ފެށިގެން ކަންތައްތައްވަމުން ދިޔަ ގޮތްތަކާއިމެދު ޔޫސުފް އަށް ވިސްނާލެވުނެވެ. އެންމެ ފުރަތަމަ ދިމާވި ރެއިން ފެށިގެން ތިން ރޭ ވަންދެން ކޮންމެ ރެއަކު ދަންވަރު އެއްގަޑިއެއްގައި ޔޫސުފް ބޭރަށްދާ ކަމަށް އޭނާގެ މަންމަ ބުންޏެވެ. އެހެންނަމަވެސް އެކަމެއް ޔޫސުފް ހަނދާނެއް ނުވެއެވެ. ދެން ކަމަނައާއި ކައިވެނި ކުރެވުނު ގޮތެވެ. ކައިވެނީގެ ހުރިހާ ކަމެއް ހަމަޖެއްސީ ކަމަނަ ގެ އާއިލާއެވެ. ކައިވެނި ކުރެވުނު ވަގުތު ތަކުބީރެއް ކީކަމެއް ނުވަތަ ނުކިޔާ ކަމެއް ވެސް ޔޫސުފް ހަނދާނެއް ނުވެއެވެ. އެގަޑީގައި ޔޫސުފްގެ ބޮލަށް ފާޑަކަށް އެނބުރުން އެރުމުންނެވެ.\nއޭގެފަހުން އަސްލަމް ގެ ކުއްލި މަރެވެ. އަދި އަސްލަމް ރައްޓެހިވެގެން އުޅޭ ކުއްޖާ ދުނިޔެއިން މޮޔަވިކަމާއި ޔޫސުފް އާއި ދިމާލަށް "ފުރޭތައަކާއި އެކީ އުޅެނީ" އޭ ބުނި ކަމެވެ. އޭގެ އިތުރުން ކަމަނަމެން ގޭތެރޭގައި އަސްލަމް ހައްޔަރު ކޮށްފައި އިންތަން ޔޫސުފްއަށާއި އުސްމާނަށް ހުވަފެނުން ފެނުމާއި އަވަހަށް ސަލާމަތްވާން އެހުވަފެނުގައި އަސްލަމް އެދި ގޮވުމެވެ.\nއެކަންތަކަށްފަހު މައްޔިތެއްގެ ގައިން ކަމަނަ ލޭބޮނިކޮށް ފެނުނު ހުވަފެނާއި ޔޫސުފްމެން ގެއަށް މުދިންބެ ދިޔުމުން ކަމަނަ އަށްވީ ގޮތާއި މެދު ވެސް ޔޫސުފް ވިސްނިއެވެ. އެންމެ ބޮޑަށް ޔޫސުފް އަށް ޝައްކު ކުރެވުނީ ކަމަނަ އަކީ "ޑްރެކިއުލާ" އެއް ކަމަށް އައިދަން ބުނުމުންނެވެ. އެއީ ބޮލަށް އެނބުރުން އަރާފައިވާތީ އައިދަން އަށް ބުނެވުނު އެއްޗެއްބާއޭ ނުވަތަ ހަމަ ތެދުބާއޭ ޔޫސުފް ހިތައް އެރިއެވެ. ކޮންމެހެނަކަސް ޔޫސުފް ބޭނުންވީ ހަގީގަތް ހޯދާށެވެ.\nޔޫސުފް ގެ ނަޒަރު ކުއްލިއަކަށް ހުއްޓުނީ އައިދަން ބާއްވާފައި އޮތް ވޯޑުގެ ކުޑަ ދޮރާއި ދިމާލަށެވެ. ކުޑަދޮރުން ބޭރުގައި ވަރަށް ރުޅިވެރި ގޮތަކަށް ޔޫސުފް އާއި ދިމާލަށް ބަލަން ކަމަނަ ހުއްޓެވެ.\nއެހޮސްޕިޓަލުގެ ކުޑަދޮރުން ބޭރުގައި ކަމަނަ ބަލަން ހުރުމުން އެއީ އިންސާނެއް ނޫންކަން ޔޫސުފް އަށް ޔަގީންވިއެވެ. ސަބަބަކީ ޔޫސުފް އާއި އައިދަން ތިބީ އެހޮސްޕިޓަލުގެ ދެވަނަ ފަންގިފިލާގައި ހުރި ވޯޑެއްގައި ކަމަށްވާތީ، އެހާ އުސްތަނެއްގެ ކުޑަ ދޮރުން ބޭރާއި ހަމައަށް އެއްވެސް އިންސާނަކަށް ނުދެވޭނެތީއެވެ. އޭގެ އިތުރުން ކަމަނަ ގެ ރަތް ވެފައިވާ ދެ ލޯ ފެނުމުން ވެސް އެއީ އިންސާނެއް ނޫންކަން ޔޫސުފް އަށް ޔަގީންވިއެވެ. ކަމަނަ ފެނިފައި ޔޫސުފް ބިރުން އައިދަން ކައިރިއަށް ބޮޑަށް ޖެހުނެވެ.\n"ހާދަ ބިރެއް ތިގަތީ" ބިރުވެރި ބަރު އަޑަކުން ޔޫސުފް ގާތު ކަމަނަ އެހެން އެހިއިރު، ކުއްލިއަކަށް އޭނާ ހުރީ ޔޫސުފް އާއި ވަރަށް ކައިރީގައި ހޮސްޕިޓަލު އެތެރޭގައެވެ.\nސިއްސައިގެން ގޮސް ޔޫސުފް އަށް ހަޅޭލަވައިގަނެވުނެވެ. އެވަގުތު އެތަނަށް ނަރުސް ކުއްޖަކުވެސް ދުވެފައި ދިޔައެވެ. ވީކީއްތޯ ޔޫސުފް ގާތު އެހުމުން ކަމަނަ އާއި ދިމާލަށް ބަލާލިއިރު އެތަނުގައި ކަމަނަ އެއް ނެތެވެ. އެހެންކަމުން ހިންދިރުވާލާފައި "ނުބައި ހުވަފެނެއް ފެނުނީ" ކަމަށް ބުނެ ނަރުސް ކުއްޖާގާތު ޔޫސުފް ދޮގު ހެދިއެވެ. އަދި އެކުއްޖާ އެތަނުން ދިޔަތާ އިރުކޮޅެއްފަހުން ފާޚާނާއަކަށް ދާން ވެގެން ޔޫސުފް ވޯޑުން ބޭރަށް ނިކުތެވެ.\nއެއިރު ދަންވަރު ތިނެއް ޖަހަނީއެވެ. ހޮސްޕިޓަލުގައި ހޭލާހުރީ އެވަގުތު ޑިއުޓީގައި ތިބި ނަރުސްކުދިންނާއި ޔޫސުފް އެކަންޏެވެ.\nފާޚާނާ ކޮށްގެން ޔޫސުފް އަށް ނިކުމެވުނީ ކަމަނަ ގެ ކުރިމައްޗަށެވެ. އެއިރުވެސް ކަމަނަ ޔޫސުފް އާއި ދިމާލަށް ބަލަން ހުރީ ވަރަށް ރުޅިވެރި ގޮތަކަށެވެ.\n"މިހާރު އެނގިއްޖެ ދޯ މަގޭ ހަގީގަތް" ޔޫސުފް ގާތު ކަމަނަ އެއްސެވެ.\n"ކޮން ހަގީގަތެއް؟" ކަމަނަ ފެނިގެން ހިތް ބިރުގަތް ނަމަވެސް، އެކަން ސިއްރުކުރަމުން ހަމަޖެހިލާފައި ޔޫސުފް ސުވާލު ކުރިއެވެ.\n"ނޭނގޭ ކަމަށް ހަދާނެ ކަމެއް ނެތް! މަށަށް އިނގޭ ހުރިހާ އެއްޗެއް ވެސް މިހާރު އެނގިއްޖެކަން" އިތުރަށް ރުޅިއައިސްފައި ކަމަނަ އެއްސެވެ.\n"ހުރިހާ އެއްޗެއް އެނގެން ބޭނުން ވިޔަސް އަދި ހުރިހާ އެއްޗެއް ނޭނގޭ. އާނ އެކަމަކު މިހާރު އެނގިއްޖެ ތިއީ އިންސާނެއް ނޫންކަން. ކޮންކަމަކާ ކަމަނަ ތިރުޅި އަންނަނީ؟ މަށެއްނު ރުޅި އަންނަންވީ؟ މަށަށް ތިވަރު ބޮޑު އޮޅުވާލުމެއް އޮޅުވާލާ މަގޭ ދަރިއަށް ގޯނާ ކުރީތީ." ގަދަ ކޮށްލާފައި ޔޫސުފް އެހެން ބުނުމުން ކަމަނަ އިތުރަށް ރުޅިއައެވެ.\n"ގޯނާ ކުރާނަން. އެންމެންނަށް ވެސް ގޯނާ ކުރާނަން. މަ ބޭނުން ކޮންމެ މީހަކަށް ގޯނާ ކުރާނަން. އަދި މަށާ ޔޫސުފް އާއި ދެމެދަށް ވަންނަން އުޅޭ ކޮންމެ މީހެއްގެ ދުވަސް ވެސް ދުއްވާލާނަން. ތިމުދިންބެގެ ވެސް" މިހެން ބުނެފައި ކަމަނަ އެތަނުން ގެއްލުނެވެ.\nޔޫސުފް ފިނިވިއެވެ. މުދިންބެ ގެ ފުރާނަވަނީ ބޮޑު ނުރައްކަލެއްގެ ތެރޭގައިކަން އެނގުމުން ވަރަށް ބޮޑަށް ހާސްވިއެވެ. އެކަން މުދިންބެއަށް އަންގާނީ ކިހިނެއްބާއޭ، މުދިންބެ ސަލާމަތް ކުރެވޭނީ ކިހިނެއްބާއޭ ހިތައް އަރާ ދުވެފައި ވޯޑަށް ގޮސް ފޯނު ނަގާފައި މުދިންބެއަށް ގުޅޭނެ ގޮތެއްވޭތޯ ބެލިއެވެ.\nނަމަވެސް.. ޔޫސުފް ގެ ފޯނަކު މުދިންބެގެ ނަންބަރެއް ނެތެވެ. އެނަންބަރު ކޮންމެވެސް މީހަކު ވަނީ ފުހެލާފައެވެ. ޔޫސުފް އިތުރަށް ހާސްވިއެވެ. ގޮތް ހުސްވިއެވެ. ހޮސްޕިޓަލުގައި އައިދަން އެކަނި ބާއްވާފައި ޔޫސުފްއަށް ދެވޭކަށް ވެސް ނެތެވެ. ދެން ހަދާނީ ކިހިނެއްބާއޭ، މުދިންބެ ސަލާމަތް ކުރާނީ ކިހިނެއްބާއޭ ހިތައް އަރާ ޔޫސުފް ވޯޑުގެ ދެކޮޅަށް ހިނގަމުން ދިޔައެވެ.\n(ދެން އޮތީ 11 ވަނަ ބައި، އިންތިޒާރު ކޮށްލައްވާ!)


(4 އޮކްޓޯބަރ 2020 އާ ގުޅޭ)\n"ލައިތު..." ކެންޒާ ގޮވާލިއެވެ. ލައިތު ލައްވާލީ ހޫންއެކެވެ. ނަމަވެސް ކެންޒާ އިތުރަކަށް ވާހަކައެއް ނުދެއްކިއެވެ. ވަރުބަލިކަމާއެކު ލައިތުގެ ކޮނޑުގައި އޭނާ ބޯއަޅާލީއެވެ. ދެ ލޯ މަރާލަމުންނެވެ. އެހެންނަމަވެސް ސިކުނޑީގެ އަޑު މަޑެއްނުވިއެވެ.\nއައިސީޔޫއަށް ދެ ނަރުހުން އައިސްވަނީ އެވަގުތެވެ. ގިނައިރެއްނުވެ ޑަކްޓަރަކު އައިސް ވަދެއްޖެއެވެ. ކެންޒާއަށް ގޮނޑިން ތެދުވެވުނީ ކައިފްއަށް ކަމެއްވެއްޖެހެން ހީވާތީއެވެ. ކެންޒާގެ ގާތުގައި ލައިތުއަށް ވެސް މަޑުކޮށްލައިގެން ހުރެވުނީއެވެ. ވާހަކައެއް އަހާލާނޭ ފުރުޞަތެއް ނަރުހެއްގެ ފަރާތުން ލިބެންދެނެވެ. ކެންޒާގެ ހިތް ބާރަށް ތެޅެމުންދިޔައެވެ. ނުބައި ޚަބަރަކައިގެން އެމީހުން ކެންޒާގެ ގާތަށް އަތުވެދާނޭތީއެވެ. އެފަދަ ޚަބަރެއް އަހާނޭ ކެތްތެރިކަމެއް މިއަދު ކެންޒާގެ ނެތެވެ. ޖަޒުބާތުތައް ހިފެހެއްޓޭވަރަށްވުރެ ކެންޒާގެ އަމިއްލަ ދިރިއުޅުން އޮޅުންބޮޅުންވެއްޖެއެވެ. ވިސްނާވިސްނާ އޭނާ ވަރުބަލިވެއްޖެއެވެ. ސިކުނޑިއަށް ލީހާ ބާރެއް ނާކާމިޔާބުވެއްޖެއެވެ. ހަނދާނުން ބައެއް އުނިވެފައި ވާތީއެވެ. އެ ހަނދާންތަކަކީ ކެންޒާއަށް އެނގުން މުހިންމު ވަގުތަކަކަށްވާތީއެވެ.\nނަރުހެއް ނުކުމެ ކައިފްގެ ބެލެނިވެރިއަކަށް ގޮވާލި ހިނދު ކެންޒާއަށްވުރެ ކުރެން އެ ދިމާއަށް ލައިތު އަތުވެއްޖެއެވެ. އޭނާ ދޭން އެ އުޅޭ ޚަބަރު އަޑު އެހުމަށް ކެންޒާ ބޭނުންވާ ހެނެއް ވެސް ހިޔެއްނުވެއެވެ. ހުރިތަނުން ކެންޒާ ގުޑައިނުލިއެވެ. ލައިތު ހުއްޓިލީ ސީދާ ނަރުސްކުއްޖާގެ ކުރިމަތީގައެވެ. އޭނާގެ ދިގު އިސްކޮޅުގެ ހިޔަނިން ކުރިމަތީގައި ހުރި މީހާ ފޮރުވާލި ކަހަލައެވެ. ދެފަހަރަކު މޫނު އަނބުރާލައި ކެންޒާއަށް ލައިތު ބަލާލިއެވެ. ދެން އެނބުރި އައިސް ކެންޒާގެ އަތުގައި ލައިތު ހިފާލިއެވެ. އަތުން ދޫކޮށްލައި ކެންޒާގެ ކޮނޑުގައި ހިފައި ގަޔާ ކައިރިކޮށްލިއެވެ. ކެންޒާގެ ބޮލުގައި ބޮސްދެމުން ކައިފްގެ ހާލު ރަނގަޅުކަމުގައި ބުނެލިއެވެ. އިސްއުފުލާލައި ލައިތުގެ މޫނަށް ކެންޒާ ބަލާލީ ޤަބޫލުނުކުރެވިގެންނެވެ. ލައިތުގެ ތުންފަތުގައިވި ލުއި ހިނިތުންވުން ކެންޒާއަށް ފެނުނީ ދެނެވެ. އެ ހިނިތުންވުން ކެންޒާއަށް އޮޅުވައެއްނުލާނޭކަން އެނގެއެވެ. ދެ ލޯ ފުރިގެން އައުމާއެކު ކެންޒާއަށް އިސްޖަހާލެވުނެވެ. ކެންޒާ ގޮވައިގެން އެއްފަރާތަށް ލައިތު ޖެހިލިއެވެ. އޭނާގެ މޭގައި ކެންޒާ ފޮރުވާލައިގެން މަޑުކޮށްލިއެވެ. ކައިފްގެ ހާލާ މެދު ކަމެއް ރޮވެނީ ބުނާކަށް ކެންޒާއަކަށް ނޭނގެއެވެ.\n"ހީ އިޒް އަ ފައިޓާ..." ލައިތު ބުނެލިއެވެ. ކެންޒާގެ ބޮލާއި ކޮނޑުގައި ފިރުމާލިއެވެ.\n"މަންމައަށް ގުޅަންވީނު." ލައިތު ޚިޔާލު ދިނެވެ.\nއިންސާނުން އެމީހުންގެ ހިތްތަކުގައި ފޮރުވާ ކަންކަން އެނގޭނޭ ގޮތެއް ނެތެވެ. އަމިއްލައަށް އެކަންކަން ހާމަކުރިއްޔާ ނޫނީއެވެ. ބަދަލުތަކެއް އަތުވެއްޖެކަން ފާހަގަވިޔަސް އެ ބަދަލުތަކުގެ ހަޤީޤަތަކީ ކޮބައިކަން ދެނެގަންނަން އުނދަގޫވެއެވެ. ލައިތުއަށް ވެސް ވީ އެވަރެވެ. ކެންޒާގެ ތަބީޢަތް ގޯސްވެއްޖެކަން އެނގެއެވެ. އެކަމަކު ކީއްވެކަމެއް ނޭނގެއެވެ. އޭނާ ލަފާކުރީ އެހެންވެއެވެ. ގުޅުވީ ކައިފްގެ ހާލަތާއެވެ. މިވަގުތު ކެންޒާއަށް އެފަދަ ބަދަލެއް ގެނުވާނޭ ކަމަށް އެންމެ ބުއްދި ޤަބޫލުކުރެވޭ ކަމަކީ އެއީއެވެ. ލޯބިވާ ބޭބެ މަރާ ހަނގުރާމަކުރުމުގައި ބަލި އެނދުގައި އޮންނަތަން ބެލުމަކީ އެކަކަށް ވެސް ފަސޭހަވާނޭ މަންޒަރެއްނޫނެވެ. ކެންޒާވިއްޔާ ހިތްވަރު ގަދައެވެ.\n"ކައިފް ރަނގަޅުވަމުން އަންނަކަމަށްވަންޏާ މިއަދު ނެރޭނެ ވާހަކަ އެމީހުން ބުނި، އަހަރެން ރޫމެއް ހަމަޖައްސާފައި އެބައަންނަން. ނެރެފިއްޔާ ވަގުތުން ރޫމަކަށް އޭރުން ގެންދެވޭނެއެއްނު، ކެން އޯކޭތަ؟." ދަބަހުން ނެގި ޓިޝޫއަކުން ކެންޒާ މޫނު ފުހެން ފެށުމުން ލައިތު ބުނެލިއެވެ. އާނއެކޭ ބުނުމުގެ ގޮތުން ކެންޒާ ބޯޖަހާލީއެވެ.\nލައިތު ދިއުމުން، ގޮނޑިބަރީގައި ކެންޒާ އަނެއްކާ ވެސް އިށީނީއެވެ. ފޯނު ނަގައި ބަލަން އިނީ މަންމައަށް ގުޅަން ހިތަށް އަރާފައެވެ. އެކަމަކު ގުޅައިފިނަމަ މިންނާ ވަގުތުން އަންނާނޭކަން ކެންޒާއަށް އެނގެއެވެ. މިންނާއަށް އޭރުން އަރާމެއް ނުލިބި އަނެއްކާ ވެސް ހޮސްޕިޓަލުގައި އިންނާނީއެވެ. އެގޮތް ކެންޒާއަށް ކަމަކުނުދިޔައެވެ. މަންމަގެ ހަށިގަނޑު ދުވަހަކަށްވުރެ ދުވަހެއް އަންނަނީ ނިކަމެތިވަމުންނެވެ. ކެންޒާއާ ޚިއްޞާ ނުކުރި ނަމަވެސް މިންނާ ފިކުރުކުރާ ކަން އެނގެއެވެ. މަންމައަކީ އެއްވެސް އިރަކު ކުދީންނާ ކަންކަން ޚިއްޞާކުރި މީހެއްނޫނެވެ. ކައިފް އައިސީޔޫއިން ނެރެފިނަމަ ކިތައްމެހާ ވެސް ރަނގަޅެވެ. މަންމައަށް ގުޅާނީ އެހާތަނުންކަން ކެންޒާ ނިންމިއެވެ.\nލައިތު އެނބުރި އައިސް އޭނާގެ ނަންމަތީގައި ކޮޓަރިއެއް ހަމަޖައްސައިފީމޭ ބުންޏެވެ. އޭނާ ނެތިސް ކޮޓަރީގެ މައްސަލައެއް ދިމާވެއްޖެނަމަ ގުޅާނޭ މީހެއްގެ ނަމާއި ނަންބަރު ވެސް ކެންޒާއަށް ދިނެވެ.\n"ލައިތު..." ބޮޑު ވާހަކައެއް ބުނަން އުޅޭހެން ލައިތުގެ އަތުގައި ހިފާލައި ޖެހިގެން ހުރި ގޮނޑީގައި ކެންޒާ އޭނާ ބޭންދިއެވެ.\n"ކައިފް ނެރެފިނަމަ... ވަގުތުން ފުރަންވީ، ދަތުރުގެ ހުރިހާކަމެއް ހުރީ ހަމަޖެހިފައެއްނު، މަންމައާއެކު މިފަހަރު އަހަރެން ވެސް ދާން ބޭނުން، އަހަރެންގެ ޕާސްޕޯޓެއް އަދި ނެތް، މާމައާ އަހަރެން ވާހަކަދައްކާނަން، ޗުއްޓީއެއް ދޭން ބުނާނަން... އަހަރެން މިފަހަރު ކޮންމެހެން ވެސް މަންމަމެންނާއެކު ދާން ބޭނުން، ގޭގައި ހުންނާކަށް ބޭނުމެއްނޫން..." ކެންޒާއަށް ލައިތު ލައިގެން އިން އޮފީސް ގަމީހުގެ ދިގު އަތްކުރީގައި ހިފައި ބާރުކޮށްލެވުނީ ބޭއިޚްތިޔާރުގައެވެ.\n"އަހަރެން ކީއްކޮށްދޭންވީ؟." ލައިތު އަހާލިއެވެ.\n"އަހަރެންނާއެކު ޕާސްޕޯޓް ހައްދަން ދެވޭނެތަ." ކެންޒާ ބުންޏެވެ.\n"މާދަމާ ތިކަމާ އުޅޭނީ، ފޮޓޯއެއް އެބައޮތްތަ؟"\n"ފަހުގެ ފޮޓޯއެއް ނޯންނާނެ، މީގެ ދެއަހަރު ކުރީން ކޮލެޖު ފޯމުގައި ޖަހަން ނެގި ފޮޓޯ ހުރީ." ކެންޒާ ބުންޏެވެ.\n"މާދަން ފޮޓޯ ނަގައި އެޕްލައި ކުރާނީ، އޯކޭތަ؟." ލައިތު އަހާލުމުން ކެންޒާ ބޯޖަހާލިއެވެ.\n"ކައިފިންތަ؟" ކެންޒާ ހިމޭންވެލުމުން ލައިތު އަހާލިއެވެ. އެއާއެކު ކެންޒާ ދެފަރާތަށް ބޯހޫރާލިއެވެ. ކެންޒާގެ އަތުގައި ހިފައިގެން ލައިތު ތެދުވީ ހޮސްޕިޓަލުގެ ކެފެޓީރިއާއަށް ދާށެވެ. އޮފީހުން އާރިކު ގުޅީ އެވަގުތުއެވެ. ހެނދުނު ޢާއްމުކޮށް އޮންނަ ބައްދަލުވުމަށް ލައިތު ނުދެއެވެ. މެންދުރު އޮތް ބައްދަލުވުމަށް ވެސް ލައިތު ނުދާން ހުރިހެން އާރިކަށް ހީވެ ގުޅިއެވެ.\n"އެންމެ ދުވަހަކު އަހަރެން ނުދިޔަސް ކަންކަން ބެލޭވަރު މީހުން ނެތީތަ؟، ޔާދިން ވެސް އެހުރީނު..." އާރިކު ފޯނުން ދެއްކި ވާހަކައަށް ލައިތު ރައްދުދިނެވެ. ކެންޒާއާ ދުރަށް ދިއުމުގެ ވިސްނުމެއް ލައިތުގެ ނެތެވެ. ހަޤީޤަތުގައި އޭނާއަށް ރޭގައި ކެންޒާގެ ޚަބަރެއް ނުވުމުން ހިތަށް ލިބުނު ނުތަނަވަސްކަމާއި ބިރުވެރިކަން މަތިން ހަނދާންނުނެތެނީއެވެ. ކެންޒާއަށް ކަމެއްވެއްޖެއްޔާ އޭނާއަށް ވާނޭ ގޮތަކާމެދު ވިސްނެނީއެވެ. މުޅި ދުވަހު ކެންޒާއާއެކު ވަގުތު ހޭދަކުރަން އޭނާ ބޭނުންވީ އެހެންވެއެވެ.\nއިރުއޮއްސެން ކައިރިވެފައި ވަނިކޮށް ކައިފް ކޮޓަރިއަށް ބަދަލުކުރެވުނެވެ. ލޯ ހުޅުވާލައިގެން އޭނާ ގިނައިރަކު ނޯވެއެވެ. ނޫނީ އެހާ ވަރު ވެސް އެ ހަށިގަނޑުގައި ނެތީ ކަހަލައެވެ. ނަމަވެސް ކެންޒާއާއެކު ލައިތު ފެނުމުން އެ ތުންފަތަށް ހިނިތުންވުމެއް ވެރިވިއެވެ. މިންނާއަށް ކެންޒާ ގުޅީ ކައިފް ބަދަލުކުރުމުގެ ކަންކަން ނިމުމުންނެވެ. ހޮސްޕިޓަލުގެ ޕްރައިވެޓް ކޮޓަރިތަކުގެ ނަންބަރުތަކަށް ބަލަމުން އައިސް މިންނާ ހުއްޓުނެވެ. އަވަސްވެފައިވި ނަފްސުގެ ހިނގުން ހަމައަކަށް އަޅުވާލުމަށް ފުންނޭވާއެއް ލުމާއެކު ތުންފަތަށް ހިނިތުންވުމެއް ވެރިކޮށްލިއެވެ. ދޮރުހުޅުވާލައި އެތެރެއަށް ވަނީ ދެނެވެ. މިންނާއަށް ކައިފް ފެނުމުން ހެއްދިފަރާތަށް ޝުކުރުވެރިވިއެވެ. އޭނާއަށް މިވީ ދުވަސްތަކުގައި ހީވީ އައިސީޔޫއިން ނެރޭނީ އޭނާގެ ދަރިފުޅުގެ ފުރާނަނެތް މަސްގަނޑު ކަމަށެވެ. އެހެންނުވީތީ އޭނާ އިންތިހާއަށް ޝުކުރުވެރިވިއެވެ. ލައިތު ވެސް ހުރި ވަގުތަކަށްވުމުން ފުރުމުގެ ވާހަކަ ވަގުތުން މިންނާ ދެއްކިއެވެ. އެކަން އެހެންކަންވާނީ ކެންޒާއާއި ލައިތަށް އެނގެއެވެ. ޑަކްޓަރުންނާ ވާހަކަދެއްކުމަށްފަހު ކައިފް ފޮނުވާލުމުގެ ކަންކަން ހަމަޖައްސާނެކަމުގެ ޔަގީންކަން ލައިތު ދިނެވެ. މަންމައާއެކު ދާން ގަސްދުކުރާކަން ކެންޒާ ހާމަކުރީ ދެނެވެ. މިފަހަރު އޭނާ މާލޭގައި މަޑެއްނުކުރާނަމޭ ބުންޏެވެ. މަޑުކުރަން ބުނެގެން ވެސް ނުވާނެއޭ މަންމައަށް ކެންޒާ ބުނެލިއެވެ. ކެންޒާ ބޭނުންވާ ގޮތުގައި ހިފެހެއްޓުމުން މިންނާ ނޫނެކޭ ނުބުންޏެވެ.\nރޭގަނޑުގެ ވަގުތެވެ. ފެންވަރާލައިގެން ނުކުމެ ތައްޔާރުވާން ލައިތު އުޅުނެވެ. އޭނާ ތައްޔާރު އެވަނީ ކެންޒާ ބަލާ ހޮސްޕިޓަލަށް ދާށެވެ. ރޭގަނޑުގެ ކެއުން ތައްޔާރުކުރާނީ ލައިތުގެ ޕެންޓްހައުސްގައިކަން އޭނާ އޮތީ ކެންޒާ ގާތު ބުނެފައެވެ. ދެމީހުން އެކުގައި ރޭގަނޑުގެ ކެއުން ނެގުމަށްފަހު، ކެންޒާ މަޑުކުރާނީ އޭނާގެ ގާތުގައިކަން އޮތީ ރާވައި ނިމިފައެވެ. ފޮނިފޮނި ޚިޔާލެއްގައި ހުރެ ހަރަކާތްތެރިވަމުންދިޔަ ލައިތުގެ ސަމާލުކަން އަތުލީ ރަނގަބީލު އަޅަންފެށި ފޯނެވެ. އެނދުމައްޗަށް އެއްލާލެވިފައި އޮތް ފޯނަށް އޭނާ ބަލާލިއެވެ. އިސްކުރީނުން ފެންނަ ހުރީ "ޕީއޭ"ގެ ނަމެވެ. ވަގުތުން އެއީ ހިރާކަން ލައިތަށް އެނގުނެވެ. އޭނާ ގުޅަންވީ ބޭނުމެއްނޯންނާނޭކަން ލައިތު ނިންމިއެވެ. ފޯނުކޯލު ނުނެގީ އެހެންވެއެވެ. ފޯނު ސައިލެންޓްކޮށްލުމާއެކު ލޯގަނޑު އަމިއްލަ ސޫރައަށް އޭނާ ބަލާލިއެވެ. ދެން ފޯނު ޖީބަށް ލައިގެން ކޮޓަރިން ނުކުމެއްޖެއެވެ.\nމިންނާ ގާތު ދަނީކަމުގައި ބުނެ ކެންޒާ ހޮސްޕިޓަލުން ނުކުތީ އޭނާ ބަލައި ލައިތު އައުމުންނެވެ. އޭރު ރޭގަނޑު ދިހައެއް ޖަހައިފިއެވެ. ލައިތުގެމެންގޭގައި ހެނދުނުގެ ނާސްތާ ތައްޔާރުކުރުމަށްފަހު ކެންޒާ އަންނާނޭކަން ވެސް މަންމަ ގާތު ބުންޏެވެ. ކާރު މަޑުކޮށްގެން އޮތް ހިސާބަށް ކެންޒާ އައެވެ. ވަގުތުން ކުރީ ދޮރުފަތް ހުޅުވާލައި ކެންޒާ ކާރަށް އަރައިފިއެވެ. ހުޅުމާލެއަށް ދިއުމަށް ދަތުރުފެށިއިރު ކައިފްގެ ހާލައި މަންމައާ ބެހޭ ގޮތުން ކެންޒާ ގާތުން ލައިތު އެއްސެވެ. މާގިނަ ވާހަކަތަކެއް ކެންޒާ ނުދެއްކިއެވެ. ދޮރުފަތުގެ ބިއްލޫރިގަނޑުގައި އޭނާ ބޯޖައްސާލައިގެން މަގުމައްޗަށް ބަލަން އިނެވެ.\n"ކަމަކާ ވިސްނަނީކަން އެނގޭ، އަހަންނާ ޚިއްޞާއެއް ނުކުރާނަންތަ؟" އެއްއަތް ދަމާލައި އިނގިލިތަކުގެ ނުފުށުން ކެންޒާގެ ކޯތާފަތުގައި ލައިތު ފިރުމާލިއެވެ.\n"ނިދާލަން ބޭނުމީ..." ކެންޒާ ބުނެލިއެވެ. ލައިތު ހީނލީއެވެ.\nކާރު ދުއްވަމުން ދިޔައިރު ލައިތުގެ ފޯނަށް މީހަކު ގުޅާކަމެއް، އަދި މެސެޖު އަންނަމުންދާކަމެއް ނުދެނަހުއްޓެވެ. އިމާރާތުގެ ޕާކިން ސަރަޙައްދުގައި ކާރު ބާއްވާފައި ކެންޒާ ގޮވައިގެން އައިސް އިމާރާތުގެ އެތެރެއަށް ވަނެވެ. ލައިތުގެ ޕެންޓްހައުސްއާ ހަމައަށް އައުމަށް އެލެވޭޓާއަށް އެރީ ދެ ޒުވާނުން އަތްގުޅާލައިގެން ތިބެވެ.\nއެޕާޓްމެންޓަށް ވަދެވުނު ހިނދު ލައިތުއާއި ކެންޒާއަށް ހުއްޓުން އެރިއެވެ. ލައިތުގެ މޫނުގެ ކުލަވަރު ބަދަލުވިއެވެ. އެމޫނުގައިވި ހިނިތުންވުން ގެއްލި ނުރުހުމުގެ އަސަރު ފާޅުވިއެވެ. ކެންޒާ ހުރީ ހައިރާންކަމެއްގެ ތެރޭގައެވެ. ސޯފާގައި އިނދެފައި ތެދުވި އަންހެންކުއްޖާއަކީ ކާކުކަމެއް ކެންޒާއަށް ނޭނގެއެވެ. ލައިތުގެ މޫނަށް އޭނާ ބަލާލީ އެހެންވެއެވެ. އެ މޫނުން އެއީ ކާކުކަން އެނގޭކަން ހެކިދެއެވެ.\n"ކޮބާ ކީކާޑު؟" ލައިތު ސުވާލުކުރީ ހަރުކަށިކަމާއެކުއެވެ.\nހިރާގެ ނަޒަރު ކެންޒާއާ ވަކިނުވެއެވެ. ލައިތު ކުރި ސުވާލު އޭނާއަށް މުހިންމެއްނުވިއެވެ. ކެންޒާއަށް އިނގިލި ދިއްކުރުމާއެކު، ތީ ކާކުތޯ ހިރާ އެއްސެވެ. އެއްޗެކޭ ބުނުމުގެ ކުރީން ކެންޒާ ބަލާލީ ލައިތަށެވެ.\n"އަހަރެންގެ ވާންއުޅޭ އަނބިމީހާ." ލައިތު ބުންޏެވެ. ހިރާގެ ދެބުމަ ކައިރިވެލިއެވެ. ނަމަވެސް ކުއްލިއަކަށް އޭނާގެ މޫނުން ފާޅުވާ އަސަރުތައް ބަދަލުވިއެވެ. ލައިތުއާއި ކެންޒާއަށް ބަލަމުން ހިރާ ހޭންފެށިއެވެ. މުޅި އަހަރުގައި ވެސް އޭނާ އަޑު އެހި އެންމެ ބޮޑު ޖޯކުކަމުގައި ހިރާ ބުނީ ވެސް ހެމުންނެވެ.\n"ސާފުކުރާ މީހާ ދޯ... ލައިތު، އަހަރެން ހާދަ ވަރަކަށް ގުޅީމޭ... މިތާ ހުރިކަން މެސެޖު ވެސް ކުރިން." ކެންޒާއަށް އަޅާލުމެއްނެތި ހިރާ އައީ ލައިތުގެ ގާތަށެވެ. ދެމީހުން ވާހަކަދައްކަން ޖެހޭކަން ހިރާ ބުންޏެވެ. އޭނާދެކެ ރުޅި ނައިސް ދައްކާ ވާހަކަ އަޑުއަހާލަ ދިނުމަށް ހިރާ އެދުނެވެ.\n"އައި މިސްޑް ޔޫ، ޕްލީޒް..." ހިރާ އައިސް ލައިތުގެ ގައިގާ އަތްލަން އުޅުނެވެ. އެހިނދު ލައިތު ޖެހުނީ ދުރަށެވެ. ދެން އަވަސް ނަޒަރެއް ކެންޒާއަށް ދިނެވެ. އެކަން ހިރާއަށް ފާހަގަވިއެވެ.\n"އަނގަނަގައިގެން މިތާ ނުހުރެ މަސައްކަތްކުރަން ދޭބަލަ." ކެންޒާއާ ދިމާއަށް ހިރާ ބުންޏެވެ. ހަމަބުނުމާއެކު ކެންޒާ ހިނގައިގަތެވެ. އެހިނދު ލައިތު ގޮވާލީ ކެންޒާއަށެވެ. އެތަނުން ނުކުންނަންވީ ހިރާކަން ލައިތު ބުންޏެވެ. ކެންޒާ މަޑުކުރުމެއްނެތި އައިސް ވަނީ އޭނާ ނިދާ ކޮޓަރިއަށެވެ.\nހިރާއާ މީގެ ކުރިން ބައްދަލުވެފައި ނެތަސް ލައިތުއާ ދެމެދު އޮންނަ ގުޅުން ކެންޒާއަށް ސާފުވިއެވެ. ހަމައެއާއެކު ހިރާއަކީ ލައިރާގެ ފަރާތުން އަޑުއިވިފައިވި އެމީހުންގެ ތިމާގެ ކުއްޖެއްކަން އޭނާގެ ހަނދާނަށް އައެވެ. ކެންޒާއާ ބައްދަލުވުމުގެ ކުރިން ލައިތު ގުޅިގެން އުޅުނީ ހިރާއާކަން ކެންޒާއަށް ޔަގީނެވެ. އޭނާ އެނދުގައި އިށީނދެ އިނދެފައި އޮށޯވެލިއެވެ. ލައިތު ކިޔާ އެއްޗެއް ނީވުނަސް ހިރާގެ އަޑު ބާރެވެ. ދެ މީހުން ޒުވާބު ކުރަނީކަން ކެންޒާގެ ކަންފަތަށް އިވޭ އަޑުތަކުން ދޭހަވެއެވެ. އޭނާ އެތަނުން އެ އައީ ރުޅި އައިސްގެންނެއްނޫނެވެ. އޭނާއާ ބެހޭކަމެއްނޫންވީމައެވެ. ސިކުނޑިއަށް އިތުރު ތަކުލީފެއް ލިބެން ކެންޒާ ނޭދޭތީއެވެ.\n"މިފްރާހު..." ފިނިނޭވާއެއް ދޫކޮށްލުމާއެކު ކެންޒާގެ ދުލުން އެ ނަން ކިޔާލިއެވެ. އަޖައިބުވާފަދަ އިއްތިފާގަކަށް ވެގެންދިޔައީ ހަމައެވަގުތު މިފްރާހު އޭނާގެ ފޯނަށް މެސެޖު ކުރުމުންނެވެ.\n"އަހަންނާ އިންނަން ތައްޔާރުތަ؟" މިފްރާހު ވައިބަރ މެދުވެރިކޮށް އަހާފައި އޮތެވެ. ޖަވާބެއް ނުލިބި ގިނައިރުވުމުން ދެވަނަ ސުވާލެއް ކޮށްފައި އޮތެވެ. ރޭގައިވީ ކިހިނެއްކަން އެނގޭތޯ މިފްރާހު ސުވާލުކުރިއެވެ. އަދި ކެންޒާއަށް ހެނދުނު ނުކުމުގެން ދެވުނީ އޭނާ އެ ފުރުޞަތު ކެންޒާއަށް ދިނީމަކަން މިފްރާހު ބުންޏެވެ. އެނދުން ތެދުވެ އަރިމަތީ އިށީނދެލައިގެން ފޯނަށް ބަލަން ކެންޒާ އިނީއެވެ. ދެން ފުލުފުލުން ފޯނަށް އައީ ދެ ވީޑިއޯއެކެވެ. އެ ވީޑިއޯ ބެލުމުގެ ކުރިން ކެންޒާއަށް ބަލާލެވުނީ މިފްރާހު ލިޔެފައި އޮތް އެއްޗަކަށެވެ.\n"ލައިތަށް ގޮވިޔަސް، އެ ހުރިހާކަމެއް ހިނގައިދިޔައީ އަހަންނާއެކު، އަދިވެސް އިންނާކަށް އެއްބަހެއްނުވާނަންތަ؟، އަހަރެންނާ ބައްދަލުކުރަން ތައްޔާރަށް ހުންނަން ލައިތު ކައިރީ ބުނޭ، އޭނާ ސަލާމަތްކުރުން އޮތީ ކެންޒާގެ އަތްމަތީ... އިންނަން އެއްބަސްވީމަ ނިމުނީ."\nމެސެޖު ކިޔާ ނިމުމާއެކު ކެންޒާއަށް ތުންފިއްތާލެވުނެވެ. ވީޑިއޯ ޕްލޭ ކުރަން ނުކެރިފައި ކެންޒާ އިނީއެވެ. ރަނގަޅު މަންޒަރުތަކެއް ނުފެންނާނޭކަން ކެންޒާއަށް ޔަގީންވަނީއެވެ. އެއަށްވުރެ ބޮޑަށް އޭނާއަށް ޔަގީންވެފައި އޮތީ ކޮންމެވެސް އިރަކުން މިފްރާހު އޭނާއާ ބައްދަލުކުރަން މަސައްކަތް ކުރާނޭކަމެވެ. ރޭގައިވީ ހިނގައިދިޔަ ކަންތައްތަކުގެ ހަނދާނެއް ކެންޒާ ނެތް ނަމަވެސް، އޭނާ އެކަމާ ކުރިމަތިލާން ޖެހޭނެކަން އެނގެއެވެ. އެހާވަރަށް ސިކުނޑު ގާނަން ޖެހުނީ އެހެންވެއެވެ. ކަންހިނގި ގޮތެއް އެނގެން އޭނާ ބޭނުންވެފައިވާވަރުންނެވެ. މިފްރާހުގެ އަތްދަށުން ސަލާމަތްވުމަކީ އުނދަގޫކަމެއްކަން ކެންޒާއަށް މިހާރު ވިސްނެއެވެ.\nކޮޓަރީގެ ދޮރު ހުޅުވުނު އަޑާއެކު ކެންޒާ އަވަސް އަވަހަށް ފޯނު ނިއްވާލައިފިއެވެ. ލައިތު އައިސް ކެންޒާގެ ގާތުގައި އެނދުގައި އިށީނެވެ. ދެމީހުންކުރެ އެކަކު ވެސް އަނގައިން ނުބުނެ ވަގުތުކޮޅަށް ހިމޭންވެފައި ތިބީއެވެ. ދެން ލައިތު ހިފާލީ ކެންޒާގެ އަތުގައެވެ.\n"ކާންވީނު..." ލައިތު ބުނެލިއެވެ.\n"ނިދާލަން ބޭނުމީ، ވަރަށް ވަރުބަލި..." ކެންޒާ ބުންޏެވެ.\n"އޭނާއަށް ކީކާޑު ދެވިފައި އޮތްކަން ހަނދާންނެތުނީ، ހިރާއާ ގުޅުން އޮތީ ކެންއާ ދިމާވުމުގެ ކުރިން." ކެންޒާ ހިތްހަމަނުޖެހިފައޭ ހީވާތީ ލައިތު ކިޔައިދޭން އުޅުނެވެ.\n"އިޓްސް އޯކޭ... އަހަރެން ފެންވަރާލަން މިވަންނަނީ." ކެންޒާ ތެދުވީއެވެ. އެހިނދު ލައިތު އޭނާ ހިފެހެއްޓިއެވެ.\n"ޕްލީޒް... އަހަރެން ވަރަށް ބަނޑުހައި، ކެންއާއެއްކޮށް ކާން ވެގެން ހުރީ... ހިނގާ ކާން." ކެންޒާގެ އުނަގަނޑުގައި ދެއަތް ވަށާލައި ލައިތު ބައްދާލިއެވެ. އޭނާ މިރޭ އެހާ އަވަހަށް ނިދާކަށް ގަސްދެއްނުކުރެއެވެ. ކެންޒާއާއެކު ވަގުތު ހޭދަކުރާނޭ ގޮތް ލައިތު އޮތީ ރާވާފައެވެ.\nލައިތުއާއެކު ކައިގެން ތަށިތައް ނަގާފައި ދެ މީހުން ނުކުތީ ހާމައަށް އޮތް ފެންޑާއަށެވެ. އެތަނުގައި ހުރި ދިގު ގޮނޑިތަކުން ގޮނޑިއެއްގައި ކެންޒާ ގޮވައިގެން އައިސް ލައިތު އިށީނެވެ. ހަނދުވަރުގެ އަލިކަމެއް ނެތްއިރު، ވަށައިގެން ދިއްލާފައި ހުރި ބޮކިތަކުން އުޑުމަތިން ތަރިއެއް ފެންނަނީ ކިރިޔާއެވެ.\n"ޔަގީންތަ ފިލްމެއް ނުބަލާނަންކަން." ލައިތު އަހާލީ އޭނާގެ އުނގަށް ވަދެ އިން ކެންޒާގެ ކޮނޑުގައި ދަތްދޮޅި އަޅުވާލަމުންނެވެ.\n"މިރެއަކުނޫން..." ކެންޒާ ބުންޏެވެ. ލައިތުގެ މޭގައި ކެންޒާ ލައްވެލިއެވެ.\nވާހަކަދައްކާލަން ދެ ޒުވާނުން ބޭރުގައި މަޑުކޮށްލިއެވެ. ގިނަ ވާހަކަތައް ދެއްކީ ލައިތުއެވެ. ކެންޒާއަށް ވިސްނެމުން ދިޔައީ މިފްރާހު ކަންތައްކުރާނޭ ގޮތަކާމެދުއެވެ. ލައިތުއާ މިފްރާހު ބައްދަލުވިކަމެއް ކެންޒާ ނުދެނަހުއްޓެވެ. އެ ސުވާލު ލައިތާ ކުރަނޭ ގޮތެއް ވެސް ކެންޒާގެ ސިކުނޑިއަކަށް ނާދެއެވެ. އޭނާއަށް ކެންޒާ ބޯނުލަނބާނަމަ ލައިތުއާ ދިމާކުރާނޭކަން ކެންޒާއަށް ވަރަށް ބޮޑަށް ޔަގީންވެއެވެ. މިފްރާހުގެ ރީތި ސިފައާއި އޭނާ ދޭ ހިތްހެޔޮ ހިނިތުންވުމުގެ ފަހަތުގައި ފޮރުވިފައިވަނީ އިފުރީތަކަށްވުރެ ވެސް ނުބައި މީހެއްކަން ކެންޒާ ޤަބޫލުކުރެއެވެ. އަނިޔާވެރިވުމުގެ ހައްދުފަހަނައަޅައި ދާން މިފްރާހު ފަހެއް ނުޖެހޭނެއޭ ކެންޒާގެ ޟަމީރު ވެސް އެއްބަސްވެއެވެ. އެހެންނޫންނަމަ ލޯބިވާކަމަށް ދަޢުވާކުރުމަށްފަހު، އެ ލޯތްބާމެދު އަނިޔާވެރިއެއް ނުވީހެވެ.\n"މަޑުމަޑުން އިނީމަ އަހަރެންނަށް ހީވަނީ ޕެންޑާ ކަމަކާ ވިސްނަނީހެން، ހިތްހަމަނުޖެހިފައޭ... މިއަދު އެއްކޮށް ފެންނަނީ ތިހެން، ބަސްމަދުވެފަ، ފިކުރުބޮޑުވެފައި ހުންނަހެން، އަހަރެން ކީއްކޮށްދޭންވީ... އަހަރެންގެ ޕެންޑާ އަނބުރާ އަހަރެންނަށް ލިބޭނީ ކިހިނެއް ހެދީމަ، ކިސްއެއް ދެންތަ؟" ހިމޭންކަން ދިގުލައި ދިއުމުން ކެތްނުވެގެން ލައިތު ވާހަކަދެއްކިއެވެ. ކެންޒާ ދުރަށް ޖައްސާލައި އޭނާގެ ދަތްދޮޅީގައި ހިފައި އެ މޫނަށް ބަލާލި ފަރުވާތެރިކަމާއެކުއެވެ.\n"ހިނގާ މެރީކުރަން." ކެންޒާ ހިނިތުންވެލީ ލައިތުއަށް ޓަކައެވެ.\n"މެރީ ކުރީމަ ދެން އަހަރެން ކައިރިން ސަލާމަތެއް ނުވެވޭނެ އިނގޭ." ލައިތު ހީނލިއެވެ.\n"ސަލާމަތްވާކަށް ބޭނުމެއް ވެސް ނޫން، އަބަދު މި މޫނު ފެންނަން ފެށީމަ ލައިތު ފޫހިވާން ފަށާފާނެ ދޯ." ކެންޒާ ސަމާސާ ކޮށްލިއެވެ.\n"ތިނުވާނެކަމެއް... ދުވަހަކުވެސް ފޫއްސެއްނުވާނެ، އެކުގައި ހޭދަވާ ކޮންމެ ދުވަހަކާއެކު ލޯބި އިތުރުވާނެ، މިހާރު ވެސް ވަނީ އެހެން، އަހަރެންގެ ލޯބި ޕެންޑާ ފެނުނީމަ މޫޑު ރަނގަޅުވޭ... އެކަމަކު ބުނަން، ރޭގަ ހެދިގޮތަށް ނުހަދާތި... ސީރިއަސްކޮށް، އަހަރެން މޮޔަނުވީ ކިރިޔާ، ހާސްވެގެން ގޮސް ހިތަށް އެރި ކަމެއްވީބާއޭ، އެހެންވެ ނުހުރެވިގެން ތިގެއަށް ދިޔައީ... ވަރަށް ޑިސެޕޮއިންޓްވި އަހަރެން އެވަރަށް ގުޅާފަ އޮތްތަން ފެނިފަ ހޭލާފަ ވެސް ނުގުޅީމަ، ބަދިގެއިން ނުފެނުނީމަ ޔަގީންނުވެގެން ސްޓާފުންގެ ބަޔަށް ވެސް ދިޔައިން..."\n"އަހަރެން ނެތިއްޔާ ލައިތު ދެރަވާނެތަ؟" ލައިތުގެ ވާހަކައިގެ ތެރެއިން ކެންޒާ އަހާލިއެވެ.\n"ދެރަވާނެހޭ... ޔަގީނެއްނު، އަނެއްކާ އަހަރެންނާ ވަކިވާން ވިސްނަނީތަ؟" ލައިތު ކުއްލިއަކަށް ސީރިއަސްވެލިއެވެ. ހީނލަމުން ކެންޒާ ދެފަރާތަށް ބޯހޫރުވާލިއެވެ.\n"ފުރަން ޖެހުނަސް، އަހަރެން މަންމައަށް ކިޔާދޭނަން ލައިތުއަކީ ކާކުކަން، ކައިވެނިކުރަން ބޭނުންވާކަން ބުނާނަން..." މިންނާ ހުރިހާ ހަޤީޤަތެއް ކިޔައިދޭން ކެންޒާ ގަސްދުކުރިއެވެ. އޭނާއަށް ޚިޔާލެއް ދޭން އެނގޭނީ މަންމައަށްކަން ވިސްނޭތީއެވެ. މިހާރު އޭނާއަށް އާދެވިފައި އެހުރީ މީހެއްގެ އެހީތެރިކަމާއެކު ނޫނީ ކުރިއަށް ނުދެވޭނެ ހިސާބަކަށެވެ. އޭނާއަށް ކުރިއަށްދާންވީ މަގުދައްކައިދިނުމަށް އެންމެ އެކަށޭނެ މީހަކީ ވެސް މަންމައެވެ.\nކޮޓަރިއަށް ކެންޒާ ވަނުމުން ލައިތު ހިނގައިގަތީ އޭނާގެ ކޮޓަރިއަށް ވަންނާށެވެ. އެނދުގައި ކެންޒާ އޮށޯވެލުމާއެކު ފޯނު ހުޅުވިއެވެ. މިފްރާހު ފޮނުވާފައި ހުރި މެސެޖުތަކަށް ކެންޒާ ބަލަންފެށިއެވެ. ވީޑިއޯ ބަލަން ކެންޒާގެ ހިތް ބިރުގަންނަނީއެވެ. އެހެންނަމަވެސް ކުރަންޖެހޭ ކަމެއްކަމުގައި ކެންޒާ ދުށްޓެވެ. އިސްކުރީނުގައި އިނގިލީގެ ކުރި ޖެހިލުމާއެކު ވީޑިއޯ ޕްލޭވާން ފަށައިފިއެވެ. ނޭވާ އަރުތެރޭ ތާށިވި ފަދަ އާހެއް ކެންޒާގެ އަނގައިން ނުކުތެވެ. އޭނާގެ ލޮލަށް އެ ފެންނަނީ ޚުދު އޭނާބާއޭ ކެންޒާ ސުވާލު އުފެދުނެވެ. ލަދުގަތުމެއް ޖެހިލުންވުމެއް ފެންނަމުންދިޔަ ކެންޒާގެ ކިބައިގަނެތެވެ. މިފްރާހުއަށް ދެމުންދިޔަ ހިނިތުންވުންތައް ފެނި ކެންޒާގެ ހިތް ކަތިލެވުނެވެ. އޭނާގެ ގައިގާ މިފްރާހު ބީހޭ މަންޒަރުތައް ފެންނަމުންދިޔައިރު މުޅި ހަށިގަނޑުގެ އެތަންމިތަނަށް ތޫނު ކަށިތަކެއް ހެރެމުންދިޔަ ފަދަ އިޙްސާސެއް ކެންޒާއަށް ކުރެވުނެވެ. ދެ ލޯ ކަރުނުން ފުރި ފުސްވީއިރު ވެސް ކެންޒާއަށް އެސްފިޔަ ޖަހާ ނުލެވުނެވެ. ކެމެރާއެއްގެ ޕްލޭޝް ކެނޑެމުން ދިޔަ ހަނދާންތަކެއް ކެންޒާއަށް އާވީ ދެނެވެ. އަރުތެރެ ބެދެމުން އައިސް ކެންޒާއަށް ގިސްލެވިއްޖެއެވެ. މިފްރާހުއާ ގައިގޯޅިކޮށް އުޅެމުންދާއިރު ކެންޒާގެ ފަރާތުން ނުރުހުމުގެ އެއްވެސް އަސަރެއް ފާޅުނުވާތަން ފެންނަމުންދިޔައެވެ.\n"އެއީ ހަމަ އަހަރެންތަ؟ ނުވާނެ... އަހަރެން ލޯބިވަނީ ލައިތުދެކެ، އެފަދަ ބީހުންތަކަށް އެދެވުނީ ވެސް ލައިތުގެ ފަރާތުން، އަހަރެން އެހެން ފިރިހެނަކަށް އެ ފުރުޞަތު ދިނީ ކީއްވެ؟" އަމިއްލަ ޟަމީރާ ކެންޒާގެ ހިތް ޝަކުވާކުރިއެވެ. އެވަގުތު ނަފްސުގެ ހިފެހެއްޓުން ކޮބާބާއޭ އޭނާގެ ހިތަށް އަރަމުންދިޔައެވެ.\nދެވަނަ ވީޑިއޯ ޕްލޭވާން ފެށީ ފުރަތަމަ ވީޑިއޯ ނިމުމާއެކު އޭގެ އަމިއްލަ ޒާތުގައެވެ. ހެދުމުގެ އެތެރެއިން ކެންޒާ ލާފައި ހުރި އަންނައުނުތަކުގައި މިފްރާހުގެ އެނދުގައި ކެންޒާ އޮތީ ހިނިއައިސްފައެވެ. ކެންޒާއަށް އިސްކުރީނު ނިއްވާލެވުނެވެ. އަމިއްލަ ނަފްސު ކުށްވެރިކުރެވުނެވެ. އެއްވެސް ކަމެއް މިފްރާހު ގަދަކަމުން ކޮށްފައެއް ނުވެއެވެ. މިފްރާހުގެ ކޮންމެ ޢަމަލެއްގައި ކެންޒާގެ ރުހުންވިއެވެ. އޭނާއެކޭ އެއްވަރަށް ކެންޒާ ވެސް ވަނީ ބައިވެރިވެފައެވެ. ހިތުގައި ޖެހުނީ އެހެންވެއެވެ.\nތަޅުގައި ހިފާލި އަޑާއެކު ރޯން އިން ކެންޒާ ކައްޓެއްހެން ތެދުވިއެވެ. ފޯނު ހިފައިގެން ދުވެފައި ފާޚާނާއަށް ވަދެ ދޮރު ލެއްޕީއެވެ. ބިލިނގާގެ ތެރެއަށް ފެންމާގަނޑު ދޫކޮށްލީ، އޭނާ ގިސްލާ އަޑު އިވިދާނެތީއެވެ.\n"މަންމާ..." ބިލިނގާ ކައިރީ ބުރަކަށި ޖައްސާލައިގެން ތަޅުންމަތީ އިށީން ކެންޒާއަށް ބުނެވުނެވެ. ދެން ހަދާނީ ކިހިނެއްކަން ނޭނގޭތީއެވެ.\nފާޚާނާގެ ދޮރުގައި ލައިތު ޓަކި ދިނެވެ. ކެންޒާގެ ޖަވާބެއް ނުލިބުމުން އޭނާ އައިސް އޮށޯތީ އެނދުގައެވެ. އޭނާ މިރޭ ބޭނުންވަނީ ކެންޒާއާއެކު އޮވެ ނިދާލާށެވެ. ކެންޒާ ފާޚާނާއިން ނުކުތީ ލައިތު އޮވެއޮވެ ނިދެމުން ދަނިކޮށެވެ. ތަންމަތީގައި އަތް ހާކާލުމާއެކު ލައިތުގެ ގާތަށް އަންނަން ކެންޒާއަށް ބުންޏެވެ. ރަނގަޅަށް އިސްތަށިގަނޑު ނުހިކި ހުރުމުން އެކަން ކެންޒާ ފާހަގަކުރިއެވެ. ނަމަވެސް ލައިތު ފަރުވާލެއް ނުބެހެއްޓިއެވެ. އޭނާއާ ވީހާ ވެސް ގާތްކޮށްލަމުން ކެންޒާ ގާތު ނިދާލުމަށް އެދުނެވެ.\nހަމީމުއާ ވާހަކަދައްކަން އިން މިފްރާހުގެ ޖީބުން ނެގި ސިޓީއުރައިގަ އޭނާ ހިފިއެވެ. އެތެރެ ބަލާލުމާއެކު ހަމީމު ބޯޖަހާލީ ހިތްހަމަޖެހިގެންނެވެ. ކެންޒާ ހޯދަން އައި ޒުވާނާގެ ވާހަކަ ހަމީމު ކިޔާދިނީ ދެނެވެ. ކާކުކަން އެ އައީ ލަފާ ކުރަން އެނގޭތީވެ މިފްރާހު ސުވާލެއް ނުކުރެއެވެ. އެކަމަކު އޭނާއަށް ޔަގީންނުވާ ކަމެއް އޮތެވެ. ލޮނުޒިޔާރަތްކޮޅުން ބައްދަލުވެ ވާހަކަދެއްކުމުން އެ ޒުވާނާ ބުނީ ކިޔަނީ ޔާދިންކަމެވެ. ދެން އެހެންވީރު ލައިތުއަކީ ކާކުބާއެވެ. ކެންޒާއަށް ޚާއްޞަ ނަމެއްކަން މިފްރާހަށް ޔަގީންވެއެވެ. މުޅި ރޭ ހޭދަވެގެން ދިޔައިރު ކެންޒާގެ ދުލުން އެއްފަހަރު ވެސް މިފްރާހުގެ ނަން ނުކިޔައެވެ. އެކަމަކު ލައިތުގެ ނަން އެ ދުލާ ވަކިނުވެއެވެ.\nމުބީން ހުރީ އޭނާގެ ކޮޓަރީގައި ފޮރުވާފައި ހުރި ރާފުޅިތަކުން ފުޅިއެއް މިފްރާހު ނެގުމުން ހިތްހަމަނުޖެހިފައެވެ. ޚާއްޞަކޮށް އެ ފުޅި މިފްރާހު ގެނައިއިރު އެއްކޮށް ހުސްކޮށްފައި ހުރިތަން ފެނިގެންނެވެ. ކޮންއިރަކުތޯ އެކަން ކުރަންފެށީ މުބީން ސުވާލު ކުރިއެވެ. ދޭތެރެއަކުން ރާއްޖޭން ބޭރުގައި އުޅުނުއިރު ރައްޓެހިންނާއެކު ތަންތަނަށް ގޮސް ބިޔަރު ދަޅެއް ބޯލުމަކީ މިފްރާހުއަށް މާބޮޑުކަމެއްނޫނެވެ. ހަމަހޭ ގެއްލި މަސްތުވާވަރެއް އެވަރުން ނުވެއެވެ. ހަމައެއާއެކު އެއީ އޭނާ އާދަވެގެން ކުރާކަމެއް ވެސް ނޫނެވެ. ހަމަހޭގައި ހުރެގެން ކެންޒާއަށް އަނިޔާއެއް ދިނުމަކީ އޭނާއަށް ވާނޭ ކަމެއްނޫނެވެ. މުބީންގެ ކޮޓަރިން ރާފުޅި ގެންދިޔައީ އެހެންވެއެވެ. ކޮޓަރިތެރެއިން ނެރި އެހެން ތަނަކަށް ހުރިހާ ރާފުޅިތަކެއް މުބީން ބަދަލުކުރީ މިފްރާހުގެ ސަބަބުންނެވެ. އެފަދަ އެއްޗިއްސާ ދުރުގައި މިފްރާހު ބަހައްޓަން މުބީން ބޭނުންވާތީއެވެ.\nއާޤިބުއާ މަޝްވަރާ ކުރުމުގައި މުބީން އިނީ، އޭނާއަށް މިފްރާހު ރާވަމުން އަންނަ ކަންތައްތައް އެނގޭތީއެވެ. އަންހެނަކާ ހެދި ކޮއްކޮ އެ އުޅެނީ މާވަރަކުންކަން މުބީން އަބަދުވެސް ބުނެއެވެ. އޭނާއަށް އެގޮތް ކަމުނުދަނީއެވެ. މިފްރާހު އެ ނޫން އަންހެނެއް ބޭނުންނުވާތީ މުބީން ގަސްދު ކުރީ ކޮންމެ ހަފްތާ ބަންދަކާ ދިމާކޮށް ހުކުރުވިލޭރެއަށް ރިސޯޓަކަށް ނޫނީ ސަފާރީއަށް ޕާޓީކޮށް މަޖާކުރުމަށް ދާއިރު މިފްރާހު ގެންދާށެވެ. އެތަނުން ރީތި އަންހެންކުއްޖަކާ ގުޅިއްޖެއްނަމަ ކެންޒާގެ މަތިން މިފްރާހު ފޫހިވެދާނޭ މުބީން ލަފާކުރިއެވެ. އެހެންވިޔަސް މިފްރާހުގެ ހަށިފާރަވެރިހެން އޭނާ އުޅޭ ނޫޅޭ ގޮތް ބަލަން މުބީން ހަވާލުކުރީ އޭނާގެ އެންމެ ގާތް މީހާ، އާޤިބުއާއެވެ.\n"އަހަރުން އަތުގަ ވެސް ބާރު އެބައޮތް... ނޭނގޭނޭހެން މިކަން ނިންމާލަން ރަނގަޅޭ..." ވިސްނަން އިނދެފައި މުބީން ބޯޖަހާލީ ސިކުނޑިއަށް އައި ޚިޔާލު ދުލުން ބޭރުކޮށްލަމުންނެވެ.